-----------------------------------------------------------------------
  8. การจัดการ

  -----------------------------------------------------------------------

8.1 โครงสร้างการจัดการ

  โครงสร้างการจัดการของบริษัทประกอบด้วยคณะกรรมการ 6 ชุด คือ คณะกรรมการบริษัท
  (Board of Directors) คณะกรรมการตรวจสอบ (Audit Committee)
  คณะกรรมการบริหาร (Executive Board) คณะกรรมการกำกับดูแลกิจการ (Corporate
  Governance Committee) คณะกรรมการสรรหาและกำหนดค่าตอบแทน (Nominating &
  Compensation Committee) และ คณะกรรมการบริหารความเสี่ยง (Risk Management
  Committee) ตามแผนผังองค์กรดังต่อไปนี้

แผนผังองค์กร

หมายเหตุ ผู้อำนวยการฝ่ายบัญชีและผู้อำนวยการฝ่ายบริหารการเงิน
อยู่ภายใต้การดูแลของกรรมการผู้จัดการใหญ่

  1) คณะกรรมการบริษัท ณ วันที่ 31 ธันวาคม 2555 ประกอบด้วยกรรมการ จำนวน 10 ท่าน
  ดังนี้

  1. นายสมบัติ อุทัยสาง ประธานกรรมการ (กรรมการอิสระ)

  2. พลเอกสัมพันธ์ บุญญานันต์ กรรมการ (กรรมการอิสระ และประธานกรรมการตรวจสอบ)

  3. นายวิชัย โภคาสัมฤทธิ์ กรรมการ (กรรมการอิสระ และกรรมการตรวจสอบ)

  4. นางสาวรพีพรรณ เหลืองอร่ามรัตน์ กรรมการ (กรรมการอิสระ และกรรมการตรวจสอบ)

  5. นายขจรวุฒิ ตยานุกรณ์^(**) กรรมการ (กรรมการที่ไม่เป็นผู้บริหาร)

  6. นายไพโรจน์ วโรภาษ กรรมการ (กรรมการที่ไม่เป็นผู้บริหาร)

  7. นายเจริญรัฐ วิไลลักษณ์^(*) กรรมการ (กรรมการบริหาร)

  8. นายวัฒน์ชัย วิไลลักษณ์^(*) กรรมการ (กรรมการบริหาร)

  9. นายศิริชัย รัศมีจันทร์^(*) กรรมการ (กรรมการบริหาร)

  10. นายจง ดิลกสมบัติ^(*1)) กรรมการ (กรรมการบริหาร)

  นายสมชาย บุญสุภาพร เลขานุการบริษัท

  หมายเหตุ ^(*) เป็นตัวแทนของบริษัท สามารถคอร์ปอเรชั่น จำกัด (มหาชน)
  ซึ่งเป็นผู้ถือหุ้นรายใหญ่ที่ถือหุ้นในบริษัทร้อยละ 70.89

  ^(**) เป็นตัวแทนของธนาคารกรุงเทพ จำกัด (มหาชน)
  ซึ่งเป็นผู้ถือหุ้นรายใหญ่ที่ถือหุ้นในบริษัทร้อยละ 4.91

  ¹⁾ ได้รับการแต่งตั้งเป็นกรรมการบริษัท เมื่อวันที่ 11 มกราคม 2555

  จำนวนกรรมการดังกล่าวเป็นไปตามข้อบังคับของบริษัท ที่กำหนดให้มีกรรมการไม่น้อยกว่า 5 คน
  และกรรมการไม่น้อยกว่ากึ่งหนึ่งของจำนวนกรรมการทั้งหมดต้องมีถิ่นที่อยู่ในราชอาณาจักร
  และเป็นผู้มีคุณสมบัติตามที่กฎหมายกำหนด

  กรรมการผู้มีอำนาจลงนามผูกพันบริษัทได้

  “นายสมบัติ อุทัยสาง นายเจริญรัฐ วิไลลักษณ์ นายวัฒน์ชัย วิไลลักษณ์ นายจง ดิลกสมบัติ
  สองในสี่คนนี้ลงลายมือชื่อร่วมกันและประทับตราสำคัญของบริษัท”

  คุณสมบัติของกรรมการบริษัท

  1. มีคุณสมบัติที่ไม่ขัดต่อพระราชบัญญัติบริษัทมหาชนจำกัด พ.ศ. 2535 หรือกฎหมายอื่นที่เกี่ยวข้อง
  ตลอดจนข้อกำหนดของตลาดหลักทรัพย์แห่งประเทศไทย
  และสำนักงานคณะกรรมการกำกับหลักทรัพย์และตลาดหลักทรัพย์ (ก.ล.ต.)
  รวมทั้งข้อบังคับของบริษัท

  2. เป็นผู้ที่ไม่ประกอบกิจการ
  เข้าเป็นหุ้นส่วนหรือเข้าเป็นผู้ถือหุ้นในนิติบุคคลอื่นที่มีสภาพอย่างเดียวกัน
  และเป็นการแข่งขันกับกิจการของบริษัท เว้นแต่จะได้รับการอนุมัติจากที่ประชุมผู้ถือหุ้น

  3. มีภาวะผู้นำ วิสัยทัศน์ และมีความเป็นอิสระในการตัดสินใจ เพื่อประโยชน์สูงสุดของบริษัท
  และผู้ถือหุ้นโดยรวม

  4. เป็นผู้ที่มีความรู้ ความสามารถ และมีประสบการณ์มาจากหลากหลายวิชาชีพ
  ที่เป็นประโยชน์ต่อการดำเนินธุรกิจของบริษัท

  5. เป็นผู้มีความซื่อสัตย์สุจริต

  6. เป็นผู้ที่สามารถอุทิศเวลาในการปฏิบัติหน้าที่กรรมการบริษัทได้อย่างเต็มที่

  คุณสมบัติของกรรมการอิสระ

  1. ถือหุ้นไม่เกินร้อยละ 1 ของจำนวนหุ้นที่มีสิทธิออกเสียงทั้งหมดของบริษัท บริษัทใหญ่ บริษัทย่อย
  บริษัทร่วม หรือ นิติบุคคลที่อาจมีความขัดแย้ง
  ทั้งนี้ให้นับรวมการถือหุ้นของผู้ที่เกี่ยวข้องของกรรมการอิสระรายนั้นๆ ด้วย

  2. ไม่เป็นหรือเคยเป็นกรรมการที่มีส่วนร่วมในการบริหารงาน ลูกจ้าง พนักงาน
  ที่ปรึกษาที่ได้รับเงินเดือนประจำ หรือผู้มีอำนาจควบคุมของบริษัท บริษัทใหญ่ บริษัทย่อย บริษัทร่วม
  บริษัทย่อยลำดับเดียวกัน ผู้ถือหุ้นรายใหญ่ หรือผู้มีอำนาจควบคุมของบริษัท
  เว้นแต่จะได้พ้นจากการมีลักษณะดังกล่าวมาแล้วไม่น้อยกว่า 2
  ปีก่อนได้รับการแต่งตั้งเป็นกรรมการ

  3. ไม่เป็นบุคคลที่มีความสัมพันธ์ทางสายโลหิต
  หรือโดยการจดทะเบียนตามกฎหมายในลักษณะที่เป็น บิดา มารดา คู่สมรส พี่น้อง และบุตร
  รวมทั้งคู่สมรสของบุตร ของผู้บริหาร ผู้ถือหุ้นรายใหญ่ ผู้มีอำนาจควบคุม
  หรือบุคคลที่จะได้รับการเสนอให้เป็นผู้บริหารหรือผู้มีอำนาจควบคุมของบริษัท หรือบริษัทย่อย

  4. ไม่มีหรือเคยมีความสัมพันธ์ทางธุรกิจกับบริษัท บริษัทใหญ่ บริษัทย่อย บริษัทร่วม
  หรือนิติบุคคลที่อาจมีความขัดแย้ง รวมถึงความสัมพันธ์ในลักษณะของการให้บริการทางวิชาชีพ
  และทางการค้า/ทางธุรกิจ ตามที่สำนักงานคณะกรรมการกำกับหลักทรัพย์และตลาดหลักทรัพย์
  (ก.ล.ต.) กำหนด ทั้งในปัจจุบันและ 2 ปีก่อนได้รับการแต่งตั้ง
  ยกเว้นกรณีมีเหตุจำเป็นและสมควร ซึ่งมิได้เกิดขึ้นอย่างสม่ำเสมอและต่อเนื่อง
  กรรมการอิสระอาจมีความสัมพันธ์เกินระดับนัยสำคัญที่ ก.ล.ต.
  กำหนดในระหว่างดำรงตำแหน่งได้
  แต่ต้องได้รับอนุมัติจากคณะกรรมการบริษัทด้วยมติเอกฉันท์ก่อนเข้าทำรายการ

  5. ไม่เป็นกรรมการที่ได้รับการแต่งตั้งขึ้นเป็นตัวแทนของกรรมการของบริษัท ผู้ถือหุ้นรายใหญ่
  หรือผู้ถือหุ้นซึ่งเป็นผู้เกี่ยวข้องกับผู้ถือหุ้นรายใหญ่ของบริษัท

  6. ไม่ประกอบกิจการที่มีสภาพอย่างเดียวกันและเป็นการแข่งขันที่มีนัยกับกิจการของบริษัท
  หรือบริษัทย่อย หรือไม่เป็นหุ้นส่วนในห้างหุ้นส่วน หรือเป็นกรรมการที่มีส่วนร่วมบริหารงาน ลูกจ้าง
  พนักงาน ที่ปรึกษาที่รับเงินเดือนประจำ หรือถือหุ้นเกินร้อยละ 1
  ของจำนวนหุ้นที่มีสิทธิออกเสียงทั้งหมดของบริษัทอื่นซึ่งประกอบกิจการที่มีสภาพอย่างเดียวกันและเป็นการแข่งขันที่มีนัยกับกิจการของบริษัท
  หรือบริษัทย่อย

  7.
  ไม่มีลักษณะอื่นใดที่ทำให้ไม่สามารถให้ความเห็นอย่างเป็นอิสระเกี่ยวกับการดำเนินงานของบริษัท

  วาระการดำรงตำแหน่ง

  วาระการดำรงตำแหน่งของกรรมการบริษัท
  ได้กำหนดให้เป็นไปตามพระราชบัญญัติบริษัทมหาชนจำกัด พ.ศ. 2535 คือ
  ในการประชุมสามัญผู้ถือหุ้นประจำปี ให้กรรมการออกจากตำแหน่ง 1 ใน 3
  โดยให้กรรมการคนที่อยู่ในตำแหน่งนานที่สุดเป็น ผู้ออกจากตำแหน่ง
  กรรมการที่ออกจากตำแหน่งตามวาระอาจถูกเลือกให้กลับเข้าดำรงตำแหน่งใหม่ได้
  โดยได้รับเสียงข้างมากจากคณะกรรมการสรรหาและกำหนดค่าตอบแทน ทั้งนี้
  กรรมการอิสระสามารถดำรงตำแหน่งติดต่อกันได้ไม่เกิน 3 วาระ
  เว้นแต่จะได้รับมติเห็นชอบเป็นเอกฉันท์จากคณะกรรมการสรรหาและกำหนดค่าตอบแทนว่ากรรมการดังกล่าวได้กระทำคุณประโยชน์ต่อบริษัทเป็นอย่างยิ่งและการดำรงตำแหน่งเกินวาระที่กำหนดมิได้ทำให้ความเป็นอิสระขาดหายไป
  รวมทั้งต้องได้รับการอนุมัติจากคณะกรรมการบริษัท และที่ประชุมผู้ถือหุ้นของบริษัทด้วย

  ขอบเขตอำนาจหน้าที่ของคณะกรรมการ

  1. ปฏิบัติหน้าที่ด้วยความรับผิดชอบ ความระมัดระวัง และความซื่อสัตย์สุจริต เป็นไปตามกฎหมาย
  วัตถุประสงค์ และข้อบังคับของบริษัท ตลอดจนมติคณะกรรมการและมติที่ประชุมผู้ถือหุ้น
  รวมทั้งการเปิดเผยข้อมูลต่อผู้ถือหุ้นอย่างถูกต้องครบถ้วน

2.  กำหนดนโยบายและทิศทางการดำเนินงานของบริษัท
    รวมทั้งกำกับควบคุมดูแลให้ฝ่ายจัดการดำเนินการให้เป็นไปตามนโยบายที่กำหนดไว้อย่างมีประสิทธิภาพและประสิทธิผล

3.  พิจารณาอนุมัติงบประมาณประจำปี และการลงทุนของบริษัท

4.  พิจารณาแต่งตั้งกรรมการบริษัท และอนุกรรมการต่างๆ แทนกรรมการที่ออกตามวาระ
    รวมทั้งพิจารณาค่าตอบแทนของกรรมการและอนุกรรมการต่างๆ
    ที่นำเสนอโดยคณะกรรมการสรรหาและกำหนดค่าตอบแทน เพื่อนำเสนอให้ที่ประชุมผู้ถือหุ้นอนุมัติ

5.  พิจารณาแต่งตั้งคณะอนุกรรมการต่างๆ เพื่อดูแลระบบบริหาร
    และระบบการควบคุมภายในให้เป็นไปตามนโยบายที่กำหนดไว้ ได้แก่ คณะกรรมการตรวจสอบ
    คณะกรรมการบริหาร คณะกรรมการบริหารความเสี่ยง คณะกรรมการกำกับดูแลกิจการ
    และคณะกรรมการสรรหาและกำหนดค่าตอบแทน เป็นต้น
    ที่เสนอโดยคณะกรรมการสรรหาและกำหนดค่าตอบแทน

6.  พิจารณาแต่งตั้งผู้บริหารระดับสูง และเลขานุการบริษัท
    รวมทั้งพิจารณากำหนดค่าตอบแทนของฝ่ายบริหาร
    ที่เสนอโดยคณะกรรมการสรรหาและกำหนดค่าตอบแทน

7.  จัดให้มีการทำงบการเงิน ณ วันสิ้นสุดรอบปีบัญชีของบริษัท
    และลงลายมือชื่อเพื่อรับรองงบการเงินดังกล่าว เพื่อนำเสนอต่อที่ประชุมผู้ถือหุ้น
    ในการประชุมสามัญประจำปี เพื่อพิจารณาอนุมัติ

8.  พิจารณาคัดเลือกและแต่งตั้งผู้สอบบัญชีและพิจารณาค่าตอบแทนที่เหมาะสม
    ที่เสนอโดยคณะกรรมการตรวจสอบ ก่อนนำเสนอต่อที่ประชุมผู้ถือหุ้น
    ในการประชุมสามัญประจำปี เพื่อพิจารณาอนุมัติ

9.  จัดให้มีนโยบายการกำกับดูแลกิจการและจริยธรรมธุรกิจของบริษัทที่เป็นลายลักษณ์อักษร
    รวมทั้งดูแลไม่ให้เกิดปัญหาความขัดแย้งทางผลประโยชน์ ตลอดจนระบบการควบคุมภายใน
    และการบริหารความเสี่ยง

10. กำกับดูแลให้มีการบริหารจัดการตามนโยบายกำกับดูแลกิจการที่ดี
    เพื่อให้เชื่อมั่นได้ว่าบริษัทมีความรับผิดชอบต่อ
    ผู้มีส่วนเกี่ยวข้องทุกกลุ่มด้วยความเป็นธรรมอย่างเคร่งครัด

11. มีหน้าที่ในการแจ้งให้บริษัททราบโดยมิชักช้า ถึงการมีส่วนได้เสียของตนหรือบุคคลที่เกี่ยวข้อง
    ไม่ว่าโดยตรงหรือ โดยอ้อมในสัญญาใดๆ หรือการทำธุรกรรมใดๆ
    ที่เกี่ยวข้องกับบริษัทหรือบริษัทย่อย

  นอกจากนั้น
  บริษัทมุ่งหวังให้กรรมการและผู้บริหารแสดงถึงเจตนารมณ์ในการดำเนินธุรกิจของบริษัทอย่างโปร่งใส
  และ มีคุณธรรม ปฏิบัติหน้าที่ตามมาตรฐานด้านจริยธรรมด้วยความซื่อสัตย์สุจริต ระมัดระวัง
  และรอบคอบ เพื่อประโยชน์ของ ผู้ถือหุ้นและผู้มีส่วนได้เสียทุกกลุ่ม
  จึงกำหนดจรรยาบรรณใช้เป็นแนวทางการปฏิบัติสำหรับกรรมการและผู้บริหาร
  โดยบริษัทได้เปิดเผยจรรยาบรรณของกรรมการและผู้บริหารไว้บนเว็บไซต์ของบริษัท
  (www.samtel.com)

  2) คณะกรรมการตรวจสอบ ณ วันที่ 31 ธันวาคม 2555 ประกอบด้วยกรรมการ จำนวน 3
  ท่านดังนี้

  1. พลเอกสัมพันธ์ บุญญานันต์ ประธานกรรมการตรวจสอบ (กรรมการอิสระ)

  2. นายวิชัย โภคาสัมฤทธิ์ กรรมการตรวจสอบ (กรรมการอิสระ)

  3. นางสาวรพีพรรณ เหลืองอร่ามรัตน์ กรรมการตรวจสอบ (กรรมการอิสระ)

  นายสมชาย บุญสุภาพร เลขานุการคณะกรรมการตรวจสอบ

  กรรมการตรวจสอบลำดับที่ 2
  มีความรู้และประสบการณ์เพียงพอที่จะสามารถทำหน้าที่ในการสอบทานความน่าเชื่อถือของงบการเงินได้

  คณะกรรมการตรวจสอบ จะต้องเป็นกรรมการอิสระที่ได้รับการสรรหา
  และคัดเลือกโดยคณะกรรมการสรรหาและกำหนดค่าตอบแทน
  เพื่อเสนอต่อที่ประชุมคณะกรรมการบริษัท และ/หรือ ที่ประชุมผู้ถือหุ้น เพื่อพิจารณาอนุมัติต่อไป
  ซึ่งคณะกรรมการตรวจสอบต้องมีจำนวนไม่น้อยกว่า 3 คน

  คุณสมบัติของกรรมการตรวจสอบ

  1. กรรมการตรวจสอบต้องได้รับการแต่งตั้งจากคณะกรรมการบริษัท และ/หรือที่ประชุมผู้ถือหุ้น

  2. กรรมการตรวจสอบทุกคนต้องเป็นกรรมการอิสระ
  โดยมีคุณสมบัติครบถ้วนตามประกาศของสำนักงาน ก.ล.ต.

  3. ไม่เป็นกรรมการที่ได้รับมอบหมายจากคณะกรรมการบริษัท
  ให้ตัดสินใจในการดำเนินกิจการของบริษัท บริษัทใหญ่ บริษัทย่อย บริษัทร่วม
  บริษัทย่อยลำดับเดียวกัน ผู้ถือหุ้นรายใหญ่ หรือผู้มีอำนาจควบคุมของบริษัท

  4. ไม่เป็นกรรมการของบริษัทใหญ่ บริษัทย่อย และบริษัทย่อยลำดับเดียวกัน
  เฉพาะที่เป็นบริษัทจดทะเบียน

  5.
  มีความรู้และประสบการณ์เพียงพอที่จะสามารถทำหน้าที่ในฐานะกรรมการตรวจสอบตามภารกิจที่ได้รับมอบหมาย
  โดยกรรมการตรวจสอบต้องสามารถอุทิศเวลาอย่างเพียงพอในการดำเนินงานของคณะกรรมการตรวจสอบ

  6. มีกรรมการตรวจสอบอย่างน้อย 1 คน
  ที่มีความรู้และประสบการณ์เพียงพอที่จะทำหน้าที่ในการสอบทานความน่าเชื่อถือของงบการเงินได้
  โดยบริษัทต้องระบุไว้ในแบบ filing แบบ 56-1 และแบบ 56-2 ว่า
  กรรมการตรวจสอบรายใดเป็นผู้ที่มีคุณสมบัติดังกล่าว
  และกรรมการตรวจสอบรายนั้นต้องระบุคุณสมบัติดังกล่าวไว้ในหนังสือรับรองประวัติของกรรมการตรวจสอบที่ต้องส่งต่อตลาดหลักทรัพย์ฯ
  ด้วย

  วาระการดำรงตำแหน่ง

  กรรมการตรวจสอบมีวาระการดำรงตำแหน่ง 3 ปี โดยมีวาระการดำรงตำแหน่งติดต่อกันไม่เกิน
  3 วาระ
  เว้นแต่จะได้รับมติเห็นชอบเป็นเอกฉันท์จากคณะกรรมการสรรหาและกำหนดค่าตอบแทนว่าการดำรงตำแหน่งเกินวาระที่กำหนดมิได้ทำให้ความเป็นอิสระของกรรมการดังกล่าวขาดหายไป
  รวมทั้งต้องได้รับการอนุมัติจากคณะกรรมการบริษัท และ/หรือที่ประชุม ผู้ถือหุ้นของบริษัทด้วย

  ขอบเขตอำนาจหน้าที่ของคณะกรรมการตรวจสอบ

1.  สอบทานให้บริษัทมีรายงานทางการเงินอย่างถูกต้องและเปิดเผยข้อมูลอย่างเพียงพอ

2.  สอบทานให้บริษัทมีระบบการควบคุมภายในและระบบการตรวจสอบภายในที่เหมาะสมและมีประสิทธิผล
    และพิจารณาความเป็นอิสระของหน่วยงานตรวจสอบภายใน
    ตลอดจนให้ความเห็นชอบในการพิจารณาแต่งตั้ง โยกย้าย
    เลิกจ้างหัวหน้าหน่วยงานตรวจสอบภายใน
    หรือหน่วยงานอื่นใดที่รับผิดชอบเกี่ยวกับการตรวจสอบภายใน

3.  สอบทานให้บริษัทปฏิบัติตามกฎหมายว่าด้วยหลักทรัพย์และตลาดหลักทรัพย์
    ข้อกำหนดของตลาดหลักทรัพย์ฯ และกฎหมายที่เกี่ยวข้องกับธุรกิจของบริษัท

4.  พิจารณาคัดเลือก เสนอแต่งตั้งบุคคลซึ่งมีความเป็นอิสระเพื่อทำหน้าที่เป็นผู้สอบบัญชีของบริษัท
    รวมถึงพิจารณาเสนอค่าตอบแทนของบุคคลดังกล่าวต่อคณะกรรมการบริษัท
    เพื่อประกอบความเห็นต่อที่ประชุมผู้ถือหุ้น

5.  จัดให้มีการประชุมคณะกรรมการตรวจสอบร่วมกับผู้สอบบัญชีโดยไม่มีฝ่ายจัดการเข้าร่วมประชุมด้วยอย่างน้อยปีละ
    1 ครั้ง

6.  พิจารณารายการที่เกี่ยวโยงกันหรือรายการที่อาจมีความขัดแย้งทางผลประโยชน์ให้เป็นไปตามกฎหมายและข้อกำหนดของตลาดหลักทรัพย์ฯ
    และสำนักงาน ก.ล.ต. ทั้งนี้
    เพื่อให้มั่นใจว่ารายการดังกล่าวสมเหตุสมผลและเป็นประโยชน์สูงสุดต่อบริษัท

7.  จัดทำรายงานของคณะกรรมการตรวจสอบโดยเปิดเผยไว้ในรายงานประจำปีของบริษัท
    โดยต้องมีข้อมูลอย่างน้อยตามประกาศของตลาดหลักทรัพย์ฯ

8.  ปฏิบัติการอื่นใดตามที่คณะกรรมการบริษัทมอบหมาย

  3) คณะกรรมการบริหาร ณ วันที่ 31 ธันวาคม 2555 ประกอบด้วยกรรมการ จำนวน 4 ท่าน
  ดังนี้

  1. นายวัฒน์ชัย วิไลลักษณ์ ประธานกรรมการบริหาร

  2. นายเจริญรัฐ วิไลลักษณ์ กรรมการ

  3. นายศิริชัย รัศมีจันทร์ กรรมการ

  4. นายจง ดิลกสมบัติ¹⁾ กรรมการ

  นายสมชาย บุญสุภาพร เลขานุการ

  หมายเหตุ ¹⁾ ได้รับการแต่งตั้งเป็นกรรมการบริหาร เมื่อวันที่ 11 มกราคม 2555

  วาระการดำรงตำแหน่ง

  คณะกรรมการบริหารมีวาระการดำรงตำแหน่ง 1 ปี
  โดยคณะกรรมการสรรหาและกำหนดค่าตอบแทนจะพิจารณาคัดเลือกกรรมการและผู้บริหารจำนวนหนึ่งของบริษัทที่มีคุณสมบัติเหมาะสม
  เพื่อเสนอให้คณะกรรมการบริษัทพิจารณาแต่งตั้งเข้าดำรงตำแหน่งกรรมการบริหารใหม่ทุกปี
  ในการประชุมคณะกรรมการบริษัทครั้งแรกหลังการประชุมสามัญผู้ถือหุ้นประจำปี
  โดยกรรมการที่ครบกำหนดวาระการดำรงตำแหน่งดังกล่าวมีสิทธิกลับเข้าดำรงตำแหน่งกรรมการอีกวาระหนึ่ง

  ขอบเขตอำนาจหน้าที่ของคณะกรรมการบริหาร

1.  พิจารณากำหนดกลยุทธ์และแผนการดำเนินธุรกิจ รวมถึงโครงสร้างการบริหารงาน
    และอำนาจบริหารต่างๆ ของบริษัท เพื่อเสนอให้คณะกรรมการบริษัทพิจารณาต่อไป

2.  ตรวจสอบ ติดตาม และดำเนินนโยบาย และแนวทางบริหารงานด้านต่างๆ ของบริษัท
    ที่ได้กำหนดไว้ ให้เป็นไปตามที่คณะกรรมการบริษัทมอบหมายอย่างมีประสิทธิภาพ

3.  พิจารณาและให้ความเห็นชอบงบประมาณประจำปี
    และการลงทุนของบริษัทก่อนเสนอคณะกรรมการบริษัทเพื่อพิจารณาอนุมัติต่อไป

4.  พิจารณากำหนดนโยบายอัตราค่าตอบแทนและโครงสร้างเงินเดือนของพนักงาน
    เพื่อเสนอคณะกรรมการสรรหาและกำหนดค่าตอบแทน
    ก่อนนำเสนอคณะกรรมการบริษัทเพื่อพิจารณาอนุมัติต่อไป

5.  มีอำนาจในการทำนิติกรรมผูกพันบริษัทตามขอบเขตที่กำหนดไว้ในนโยบาย
    และระเบียบวิธีปฏิบัติของบริษัท เรื่องอำนาจอนุมัติดำเนินการ

6.  ดำเนินการอื่นๆ ตามที่คณะกรรมการบริษัทมอบหมาย

  การมอบหมายอำนาจหน้าที่และความรับผิดชอบให้คณะกรรมการบริหารนั้น
  จะไม่มีลักษณะเป็นการมอบอำนาจ หรือมอบอำนาจช่วง ที่ทำให้คณะกรรมการบริหาร
  หรือผู้รับมอบอำนาจจากคณะกรรมการบริหารสามารถอนุมัติรายการที่ตนหรือบุคคลที่อาจมีความขัดแย้ง
  มีส่วนได้เสีย
  หรืออาจมีความขัดแย้งทางผลประโยชน์ในลักษณะอื่นใดกับบริษัทหรือบริษัทย่อยของบริษัท
  ยกเว้นเป็นการอนุมัติรายการที่เป็นไปตามนโยบาย
  และหลักเกณฑ์ที่คณะกรรมการบริษัทพิจารณาอนุมัติไว้
  โดยการอนุมัติรายการดังกล่าวจะต้องเสนอต่อที่ประชุมคณะกรรมการบริษัท และ/หรือ
  ที่ประชุมผู้ถือหุ้น
  เพื่อพิจารณาและอนุมัติรายการดังกล่าวตามข้อกำหนดของตลาดหลักทรัพย์แห่งประเทศไทย
  สำนักงานคณะกรรมการกำกับหลักทรัพย์และตลาดหลักทรัพย์ (ก.ล.ต.)
  หรือกฎหมายที่เกี่ยวข้องกำหนด

  4) คณะกรรมการกำกับดูแลกิจการ วันที่ 31 ธันวาคม 2555 ประกอบด้วยกรรมการ จำนวน 5
  ท่าน ดังนี้

  1. นายวิชัย โภคาสัมฤทธิ์¹⁾ ประธานกรรมการกำกับดูแลกิจการ (กรรมการอิสระ)

  2. พลเอกสัมพันธ์ บุญญานันต์ กรรมการ (กรรมการอิสระ)

  3. นางสาวรพีพรรณ เหลืองอร่ามรัตน์ กรรมการ (กรรมการอิสระ)

  4. นายจง ดิลกสมบัติ²⁾ กรรมการ (กรรมการผู้บริหาร)

  5. นายไพโรจน์ วโรภาษ กรรมการ (กรรมการที่ไม่เป็นผู้บริหาร)

  นายสมชาย บุญสุภาพร เลขานุการ

  หมายเหตุ ¹⁾ ได้รับการแต่งตั้งเป็นประธานกรรมการกำกับดูแลกิจการ เมื่อวันที่ 14 พฤษภาคม
  2555

  ²⁾ ได้รับการแต่งตั้งเป็นกรรมการกำกับดูแลกิจการ เมื่อวันที่ 11 มกราคม 2555

  วาระการดำรงตำแหน่ง

  คณะกรรมการกำกับดูแลกิจการ มีวาระการดำรงตำแหน่ง 1 ปี
  โดยคณะกรรมการสรรหาและกำหนดค่าตอบแทนจะพิจารณาคัดเลือกกรรมการจำนวนหนึ่งของบริษัท
  และ/หรือผู้ทรงคุณวุฒิ
  เพื่อเสนอให้คณะกรรมการบริษัทพิจารณาแต่งตั้งเข้าดำรงตำแหน่งกรรมการกำกับดูแลกิจการใหม่ทุกปี
  ในการประชุมคณะกรรมการบริษัทครั้งแรกหลังการประชุมสามัญผู้ถือหุ้นประจำปี
  โดยกำหนดให้กรรมการอิสระเป็นประธานกรรมการกำกับดูแลกิจการ
  ทั้งนี้กรรมการที่ครบกำหนดวาระการดำรงตำแหน่งดังกล่าวมีสิทธิกลับเข้าดำรงตำแหน่งกรรมการอีกวาระหนึ่ง

  ขอบเขตอำนาจหน้าที่ของคณะกรรมการกำกับดูแลกิจการ

1.  กำกับดูแลการดำเนินงานของบริษัท และการปฏิบัติงานของคณะอนุกรรมการที่บริษัทจัดตั้งขึ้น
    รวมทั้งผู้บริหารและพนักงาน ให้เป็นไปตามหลักการกำกับดูแลกิจการที่ดี
    สอดคล้องกับนโยบายของบริษัท และกฎหมายที่เกี่ยวข้อง

2.  กำหนดและทบทวนหลักเกณฑ์ ข้อพึงปฏิบัติที่สำคัญๆ ของบริษัท ตามหลักการกำกับดูแลกิจการที่ดี

3.  ทบทวนนโยบาย หลักการ และแนวทางการปฏิบัติงานที่ดีอย่างสม่ำเสมอ

4.  เสนอแนะข้อกำหนดที่เกี่ยวกับจรรยาบรรณในการดำเนินธุรกิจ ข้อพึงปฏิบัติที่ดีแก่กรรมการ
    ผู้บริหารและพนักงานของบริษัท

5.  ดูแลให้หลักการกำกับดูแลกิจการที่ดีมีผลในทางปฏิบัติ มีความต่อเนื่อง และเหมาะสม

6.  รายงานต่อคณะกรรมการบริษัท เกี่ยวกับการกำกับดูแลกิจการที่ดีของบริษัท
    พร้อมความเห็นในแนวปฏิบัติและข้อเสนอแนะเพื่อแก้ไขปรับปรุงตามความเหมาะสม

  5) คณะกรรมการสรรหาและกำหนดค่าตอบแทน ณ วันที่ 31 ธันวาคม 2555
  ประกอบด้วยกรรมการจำนวน 3 ท่าน ดังนี้

  1. พลเอกสัมพันธ์ บุญญานันต์ ประธานกรรมการสรรหาและกำหนดค่าตอบแทน (กรรมการอิสระ)

  2. นายวิชัย โภคาสัมฤทธิ์ กรรมการ (กรรมการอิสระ)

  3. นายขจรวุฒิ ตยานุกรณ์ กรรมการ (กรรมการที่ไม่เป็นผู้บริหาร)

  นายสมชาย บุญสุภาพร เลขานุการ

  วาระการดำรงตำแหน่ง

  วาระการดำรงตำแหน่งของคณะกรรมการสรรหาและกำหนดค่าตอบแทน
  กำหนดให้กรรมการสรรหาและกำหนดค่าตอบแทน จำนวน 1 ใน 3 ต้องออกจากตำแหน่งทุกปี
  โดยให้กรรมการที่อยู่ในตำแหน่งนานที่สุดเป็นผู้ออกจากตำแหน่ง
  กรรมการที่ออกจากตำแหน่งตามวาระอาจถูกเลือกให้กลับเข้าดำรงตำแหน่งใหม่ได้
  โดยได้รับเสียงข้างมากจากคณะกรรมการบริษัท
  สำหรับการแต่งตั้งกรรมการทดแทนในกรณีที่ตำแหน่งว่างลง
  คณะกรรมการสรรหาและกำหนดค่าตอบแทนจะเป็นผู้พิจารณาคัดเลือกกรรมการ
  และ/หรือผู้ทรงคุณวุฒิ เสนอต่อคณะกรรมการบริษัทเพื่อพิจารณาแต่งตั้งต่อไป

  ขอบเขตอำนาจหน้าที่ของคณะกรรมการสรรหาและกำหนดค่าตอบแทน

  1. สรรหา คัดเลือก และเสนอบุคคลให้ดำรงตำแหน่งกรรมการอิสระ ประธานกรรมการ
  และกรรมการบริษัท เพื่อนำเสนอต่อที่ประชุมคณะกรรมการบริษัท
  และ/หรือผู้ถือหุ้นเพื่อพิจารณาอนุมัติ ในกรณีที่ตำแหน่งว่างลงเนื่องจากครบวาระ และในกรณีอื่นๆ

  2. สรรหา คัดเลือก และเสนอบุคคลให้ดำรงตำแหน่งกรรมการในคณะอนุกรรมการต่างๆ
  ของบริษัท ประธานกรรมการบริหาร ผู้บริหารระดับสูง และเลขานุการบริษัท
  ในกรณีที่มีตำแหน่งว่างลง เพื่อนำเสนอต่อที่ประชุมคณะกรรมการบริษัทเพื่อพิจารณาอนุมัติต่อไป
  รวมทั้งกำหนดหลักเกณฑ์ในการสืบทอดตำแหน่งผู้บริหารระดับสูง

  3. เสนอนโยบายผลตอบแทน แนวทางการจ่ายค่าตอบแทนและผลประโยชน์อื่นๆ
  สำหรับกรรมการในคณะกรรมการบริษัท คณะอนุกรรมการต่างๆ
  ประธานกรรมการบริหารและผู้บริหารระดับสูง ให้เหมาะสมกับหน้าที่ความรับผิดชอบ
  สอดคล้องกับผลการดำเนินงานของบริษัทและภาวะตลาดอยู่เสมอ

  4. กำหนดโบนัสและอัตราการขึ้นเงินเดือนประจำปี โดยพิจารณาจากผลประกอบการของบริษัท

  5. พิจารณากลั่นกรองโครงสร้างเงินเดือน และผลประโยชน์ตอบแทนอื่นๆ ของบริษัท

  6. กลั่นกรองและตรวจสอบรายชื่อผู้ที่ได้รับการเสนอชื่อเป็นกรรมการกับหน่วยงานที่เกี่ยวข้องว่า
  ไม่ได้เป็นผู้ที่ถูกขึ้นบัญชีดำหรือถอดถอนจากบัญชีรายชื่อที่หน่วยงานเหล่านี้จัดทำขึ้น

  7. ในกรณีที่มีการเสนอชื่อกรรมการที่พ้นวาระกลับเข้าดำรงตำแหน่ง ควรนำเสนอผลงาน
  (Contribution)
  และประวัติการเข้าร่วมประชุมคณะกรรมการและการประชุมผู้ถือหุ้นให้ผู้ถือหุ้นใช้ประกอบการพิจารณาด้วย

  6) คณะกรรมการบริหารความเสี่ยง ณ วันที่ 31 ธันวาคม 2555 ประกอบด้วยกรรมการ จำนวน
  7 ท่าน ดังนี้

  1. นายจง ดิลกสมบัติ¹⁾ ประธานกรรมการบริหารความเสี่ยง

  2. นายประสิทธิ์ชัย วีระยุทธวิไล กรรมการ

  3. นายพรชัย กรัยวิเชียร กรรมการ

  4. นายอภิชาติ ศิริสาลิโภชน์ กรรมการ

  5. นางสาวโชติกา กำลูนเวสารัช กรรมการ

  6. นายสุชาติ ดวงทวี²⁾ กรรมการ

  7. นายวงศ์กฤษณ์ เจียมศรีพงษ์ ²⁾ กรรมการ

  นายสมชาย บุญสุภาพร เลขานุการ

  หมายเหตุ ¹⁾ ได้รับการแต่งตั้งเป็นประธานกรรมการบริหารความเสี่ยง เมื่อวันที่ 14 พฤษภาคม
  2555

  ²⁾ ได้รับการแต่งตั้งเป็นกรรมการบริหารความเสี่ยง เมื่อวันที่ 14 พฤษภาคม 2555

  วาระการดำรงตำแหน่ง

  คณะกรรมการบริหารความเสี่ยง มีวาระการดำรงตำแหน่ง 1 ปี
  โดยคณะกรรมการสรรหาและกำหนดค่าตอบแทนจะพิจารณาคัดเลือกกรรมการและผู้บริหารจำนวนหนึ่งของบริษัท
  และ/หรือผู้ทรงคุณวุฒิ
  เพื่อเสนอให้คณะกรรมการบริษัทพิจารณาแต่งตั้งเข้าดำรงตำแหน่งกรรมการบริหารความเสี่ยงใหม่ทุกปี
  ในการประชุมคณะกรรมการบริษัทครั้งแรกหลังการประชุมสามัญผู้ถือหุ้นประจำปี
  โดยกรรมการที่ครบกำหนดวาระการดำรงตำแหน่งดังกล่าวมีสิทธิกลับเข้าดำรงตำแหน่งกรรมการอีกวาระหนึ่ง
  ทั้งนี้กำหนดให้กรรมการบริหารความเสี่ยงที่ได้รับการแต่งตั้ง คัดเลือกสมาชิก 1 ท่าน
  ให้ดำรงตำแหน่งประธานกรรมการบริหารความเสี่ยง

  ขอบเขตอำนาจหน้าที่ของคณะกรรมการบริหารความเสี่ยง

1.  กำหนดทิศทางธุรกิจที่ชัดเจน ระบุ วิเคราะห์ และตรวจสอบปัจจัยความเสี่ยงที่สำคัญ
    พร้อมทั้งกำหนดกลยุทธ์ในการบริหารความเสี่ยงนั้น

2.  กำหนดมาตรฐานของการบริหารจัดการความเสี่ยง เพื่อใช้เป็นแนวทางปฏิบัติในส่วนงานต่างๆ
    ตามความรับผิดชอบ

3.  กำกับดูแลให้มั่นใจว่ามาตรการดังกล่าวได้มีการสื่อสารอย่างทั่วถึง
    และพนักงานได้ปฏิบัติตามมาตรการเหล่านั้น

4.  จัดให้มีการประเมินและวิเคราะห์ความเสียหายที่อาจเกิดขึ้นอย่างเป็นระบบและต่อเนื่อง
    เพื่อให้มั่นใจว่าการสำรวจความเสี่ยงได้ครอบคลุมทุกขั้นตอนของการดำเนินธุรกิจ

5.  สนับสนุนและพัฒนาการบริหารความเสี่ยงให้เกิดขึ้นอย่างต่อเนื่องทั่วทั้งองค์กร
    และสอดคล้องกับมาตรฐานสากล

  คณะเจ้าหน้าที่บริหาร ณ วันที่ 31 ธันวาคม 2555 ประกอบด้วยเจ้าหน้าที่บริหาร จำนวน 7 ท่าน
  ดังนี้

  1. นายวัฒน์ชัย วิไลลักษณ์ ประธานกรรมการบริหาร

  2. นายจง ดิลกสมบัติ ¹⁾ กรรมการผู้จัดการใหญ่

  3. นายประสิทธิ์ชัย วีระยุทธวิไล
  รองกรรมการผู้จัดการใหญ่สายธุรกิจบริการเครือข่ายสื่อสารและสายธุรกิจบริการบริหารจัดการเทคโนโลยีสารสนเทศสื่อสาร
  และสายธุรกิจบริการ อินเทอร์เน็ต

  4. นายพรชัย กรัยวิเชียร
  รองกรรมการผู้จัดการใหญ่สายธุรกิจบริการเครือข่ายสื่อสารและสายธุรกิจบริการรับเหมาออกแบบติดตั้งระบบ

  5. นายอภิชาติ ศิริสาลิโภชน์
  ผู้อำนวยการฝ่ายสายธุรกิจบริการเครือข่ายสื่อสารและสายธุรกิจนวัตกรรมและเทคโนโลยีประยุกต์

  6. นางอรุณลักษณ์ ดิลกวณิช ผู้อำนวยการฝ่ายบัญชี

  7. นายวงศ์กฤษณ์ เจียมศรีพงษ์ ผู้อำนวยการฝ่ายบริหารการเงิน

  หมายเหตุ ¹⁾ ได้รับการแต่งตั้งเป็นกรรมการผู้จัดการใหญ่ เมื่อวันที่ 11 มกราคม 2555

  ขอบเขตอำนาจหน้าที่ของประธานกรรมการบริหาร

  1.
  บริหารจัดการและควบคุมดูแลการดำเนินกิจการที่เกี่ยวข้องกับการบริหารงานทั่วไปของบริษัทเพื่อให้เป็นไปตามวัตถุประสงค์
  นโยบาย ระเบียบ และข้อบังคับของบริษัท

  2. พิจารณาแผนการลงทุนในธุรกิจต่างๆ นำเสนอต่อคณะกรรมการบริหาร
  และคณะกรรมการบริษัท เพื่อพิจารณาอนุมัติต่อไป

  3.
  มีอำนาจในการทำนิติกรรมผูกพันบริษัทตามขอบเขตที่กำหนดไว้ในนโยบายและระเบียบวิธีปฏิบัติของบริษัท
  เรื่องอำนาจอนุมัติดำเนินการ

  4. การดำเนินการใดๆ ที่ได้รับมอบหมายตามมติที่ประชุมคณะกรรมการ
  และ/หรือมติที่ประชุมผู้ถือหุ้นของบริษัท

  การมอบหมายอำนาจหน้าที่และความรับผิดชอบให้ประธานกรรมการบริหารนั้น
  จะไม่มีลักษณะเป็นการมอบอำนาจ หรือมอบอำนาจช่วง
  ที่ทำให้ประธานกรรมการบริหารหรือผู้รับมอบอำนาจจากประธานกรรมการบริหารสามารถอนุมัติรายการ
  ที่ตนหรือบุคคลที่อาจมีความขัดแย้ง มีส่วนได้เสีย
  หรืออาจมีความขัดแย้งทางผลประโยชน์ในลักษณะอื่นใดกับบริษัทหรือบริษัทย่อยของบริษัท
  ยกเว้นเป็นการอนุมัติรายการที่เป็นไปตามนโยบาย
  และหลักเกณฑ์ที่คณะกรรมการบริษัทพิจารณาอนุมัติไว้
  โดยการอนุมัติรายการดังกล่าวจะต้องเสนอต่อที่ประชุมคณะกรรมการบริษัท
  และ/หรือที่ประชุมผู้ถือหุ้นเพื่อพิจารณาและอนุมัติรายการดังกล่าวตามข้อกำหนดของตลาดหลักทรัพย์แห่งประเทศไทย
  สำนักงานคณะกรรมการกำกับหลักทรัพย์และตลาดหลักทรัพย์ (ก.ล.ต.)
  หรือกฎหมายที่เกี่ยวข้องกำหนด

8.2 การสรรหากรรมการและผู้บริหาร

  คณะกรรมการบริษัท ได้ทำการแต่งตั้งคณะกรรมการสรรหาและกำหนดค่าตอบแทน
  เพื่อทำหน้าที่สรรหา คัดเลือก และเสนอบุคคลให้ดำรงตำแหน่งประธานกรรมการบริษัท
  กรรมการบริษัท คณะอนุกรรมการ ประธานกรรมการบริหาร ผู้บริหารระดับสูง
  และเลขานุการบริษัท พร้อมทั้งพิจารณาผลตอบแทนให้เหมาะสมกับหน้าที่ความรับผิดชอบ
  โดยการสรรหาบุคคลเข้าดำรงตำแหน่งกรรมการ
  ในกรณีที่ตำแหน่งกรรมการว่างลงไม่ว่าด้วยเหตุใด
  คณะกรรมการสรรหาและกำหนดค่าตอบแทนจะดำเนินการสรรหา
  คัดเลือกบุคคลเข้าดำรงตำแหน่งกรรมการและนำเสนอต่อคณะกรรมการบริษัทเพื่อพิจารณาอนุมัติ
  ยกเว้นกรณีที่มีการแต่งตั้งกรรมการเข้าใหม่หรือกรรมการออกตามวาระ
  คณะกรรมการสรรหาและกำหนดค่าตอบแทนจะดำเนินการสรรหา
  คัดเลือกบุคคลเข้าดำรงตำแหน่งกรรมการ และนำเสนอต่อคณะกรรมการบริษัทเพื่อพิจารณา
  ก่อนที่จะนำเสนอที่ประชุมผู้ถือหุ้นเพื่อพิจารณาต่อไป
  โดยการแต่งตั้งกรรมการแต่ละรายต้องได้รับคะแนนเสียงเห็นชอบเกินกว่ากึ่งหนึ่งของจำนวนเสียงทั้งหมดของผู้ถือหุ้นซึ่งมาประชุมและมีสิทธิออกเสียง
  โดยผู้ถือหุ้นแต่ละคนจะต้องใช้คะแนนเสียงที่มีอยู่ทั้งหมดเลือกตั้งบุคคลคนเดียวหรือหลายคนเป็นกรรมการได้แต่จะแบ่งคะแนนเสียงให้แก่ผู้ใดมากน้อยเพียงใดไม่ได้
  นอกจากนั้นบริษัทยังได้เปิดโอกาสให้ผู้ถือหุ้นลงคะแนนเสียงเลือกตั้งกรรมการเป็นรายบุคคล
  โดยบริษัทได้เสนอชื่อกรรมการให้ผู้ถือหุ้นลงคะแนนทีละคน เพื่อเปิดโอกาสให้
  ผู้ถือหุ้นมีสิทธิเลือกกรรมการที่ต้องการได้อย่างแท้จริง ทั้งนี้สำหรับการเลือกตั้งกรรมการอิสระ
  คณะกรรมการสรรหาและกำหนดค่าตอบแทนจะดำเนินการสรรหา คัดเลือก
  บุคคลที่มีคุณสมบัติครบถ้วนตามคุณสมบัติของกรรมการอิสระที่คณะกรรมการบริษัทได้กำหนดไว้
  ซึ่งสอดคล้องกับกฎระเบียบของตลาดหลักทรัพย์แห่งประเทศไทย
  และสำนักงานคณะกรรมการกำกับหลักทรัพย์และตลาดหลักทรัพย์ (ก.ล.ต.)
  เข้ามาดำรงตำแหน่งกรรมการอิสระ นอกจากนั้น
  คณะกรรมการบริษัทยังได้แต่งตั้งคณะอนุกรรมการขึ้นเพื่อช่วยแบ่งเบาภาระของคณะกรรมการบริษัทในการตรวจสอบ
  หรือพิจารณาเรื่องต่างๆ ที่สำคัญต่อบริษัท ซึ่งประกอบด้วยคณะกรรมการบริหาร
  คณะกรรมการตรวจสอบ คณะกรรมการบริหารความเสี่ยง คณะกรรมการกำกับดูแลกิจการ
  และคณะกรรมการสรรหาและกำหนดค่าตอบแทน
  ทั้งนี้สำหรับการคัดเลือกกรรมการเข้าดำรงตำแหน่งในคณะอนุกรรมการดังกล่าว
  จะต้องผ่านขั้นตอนการสรรหา
  คัดเลือกบุคคลเข้าดำรงตำแหน่งจากคณะกรรมการสรรหาและกำหนดค่าตอบแทน
  เพื่อนำเสนอต่อคณะกรรมการบริษัทพิจารณาอนุมัติต่อไป

  แผนการสืบทอดตำแหน่งผู้บริหารระดับสูง

  บริษัทได้เล็งเห็นถึงความจำเป็นและความสำคัญของการสืบทอดตำแหน่งผู้บริหารระดับสูง
  ในกรณีที่มีตำแหน่งผู้บริหารว่างลง
  ซึ่งนอกจากบริษัทจะตั้งคณะกรรมการสรรหาและกำหนดค่าตอบแทน เพื่อทำหน้าที่สรรหา คัดเลือก
  และเสนอบุคคลเข้าดำรงตำแหน่งกรรมการและผู้บริหารระดับสูงแล้ว
  บริษัทยังได้จัดทำแผนสืบทอดตำแหน่งผู้บริหารระดับสูงขึ้น
  โดยทำการคัดเลือกบุคคลที่จะปฏิบัติหน้าที่ในตำแหน่งผู้บริหารดังกล่าว
  และพัฒนาเพื่อเตรียมความพร้อมให้สามารถรองรับตำแหน่งได้ในอนาคต
  ทั้งนี้เพื่อสร้างความเชื่อมั่นให้กับนักลงทุน ผู้ถือหุ้น ตลอดจนพนักงาน
  ว่าการดำเนินงานของบริษัทจะได้รับการสานต่ออย่างทันท่วงที

8.3 ค่าตอบแทนกรรมการและผู้บริหาร

  ค่าตอบแทนกรรมการ

  บริษัทได้กำหนดนโยบายค่าตอบแทนกรรมการไว้อย่างชัดเจนและโปร่งใส
  โดยค่าตอบแทนอยู่ในระดับที่เหมาะสม เทียบเคียงได้กับอุตสาหกรรมลักษณะเดียวกัน
  และเพียงพอที่จะรักษากรรมการที่มีคุณสมบัติที่ต้องการไว้ได้
  กรรมการที่ได้รับมอบหมายหน้าที่และความรับผิดชอบเพิ่มขึ้นในคณะอนุกรรมการต่างๆ
  จะได้รับค่าตอบแทนเพิ่มตามปริมาณความรับผิดชอบที่เพิ่มขึ้น
  ซึ่งคณะกรรมการสรรหาและกำหนดค่าตอบแทนจะเป็นผู้พิจารณาค่าตอบแทนในเบื้องต้น
  แล้วนำข้อมูลที่ได้เสนอต่อที่ประชุมคณะกรรมการบริษัทเพื่อพิจารณา
  ก่อนนำเสนอต่อที่ประชุมผู้ถือหุ้นเพื่ออนุมัติ โดยค่าตอบแทนกรรมการและอนุกรรมการสำหรับปี
  2555 ที่ได้รับอนุมัติจากผู้ถือหุ้น เป็นวงเงินรวมไม่เกิน 6.5 ล้านบาท
  โดยกำหนดค่าเบี้ยประชุมสำหรับกรรมการที่เข้าร่วมประชุมตามรายละเอียดดังนี้

  คณะกรรมการบริษัท

  - ประธานกรรมการ จำนวน 30,000 บาทต่อครั้ง

  - กรรมการ จำนวน 15,000 บาทต่อครั้ง

  คณะกรรมการตรวจสอบ

  - ประธานกรรมการ จำนวน 30,000 บาทต่อครั้ง

  - กรรมการ จำนวน 15,000 บาทต่อครั้ง

  คณะกรรมการกำกับดูแลกิจการ

  - ประธานกรรมการ จำนวน 20,000 บาทต่อครั้ง

  - กรรมการ จำนวน 15,000 บาทต่อครั้ง

  คณะกรรมการสรรหาและกำหนดค่าตอบแทน

  - ประธานกรรมการ จำนวน 20,000 บาทต่อครั้ง

  - กรรมการ จำนวน 15,000 บาทต่อครั้ง

  ค่าตอบแทนผู้บริหาร

  ค่าตอบแทนผู้บริหารเป็นไปตามหลักการและนโยบายที่คณะกรรมการสรรหาและกำหนดค่าตอบแทนกำหนด
  ซึ่งเชื่อมโยงกับผลการดำเนินงานของบริษัทและผลการดำเนินงานของผู้บริหารแต่ละท่าน ในปี
  2555 บริษัทได้จ่ายค่าตอบแทนต่างๆ ให้แก่กรรมการและผู้บริหาร มีรายละเอียดดังนี้

  1. ค่าตอบแทนที่เป็นตัวเงิน และค่าตอบแทนอื่นๆ ของกรรมการและอนุกรรมการบริษัท สำหรับปี
  2555

+-------------------+-----+-----+-----+-------+-----+-------+--------+
| รายชื่อกรรมการ      | ค่า  |     |     |       |     |       | ค่าตอบ  |
|                   | ตอบ |     |     |       |     |       | แทนอื่นๆ |
|                   | แทน |     |     |       |     |       |        |
|                   | ที่เป |     |     |       |     |       |        |
|                   | ็นตัว |     |     |       |     |       |        |
|                   | เงิน |     |     |       |     |       |        |
+-------------------+-----+-----+-----+-------+-----+-------+--------+
|                   | ค   |     |     |       | เงิน | รวมค่า | ใบสำคัญ |
|                   | ่าเบ |     |     |       | บำเ |       |        |
|                   | ี้ยปร |     |     |       | หน็จ | ตอบ   | แส     |
|                   | ะชุม |     |     |       |     | แทนที่แ | ดงสิทธิฯ |
|                   | (บ  |     |     |       | ก   | ต่ละท่า | ¹⁾     |
|                   | าท) |     |     |       | รรม | นได้รับ |        |
|                   |     |     |     |       | การ | (บาท) | (หน่วย) |
|                   |     |     |     |       |     |       |        |
|                   |     |     |     |       | (บ  |       |        |
|                   |     |     |     |       | าท) |       |        |
+-------------------+-----+-----+-----+-------+-----+-------+--------+
|                   | กร  | ก   | ก   | กรร   |     |       |        |
|                   | รมก | รรม | รรม | มการส |     |       |        |
|                   | ารบ | การ | การ | รรหาแ |     |       |        |
|                   | ริษัท |     | กำก | ละกำห |     |       |        |
|                   |     | ต   | ับดูแ | นดค่าต |     |       |        |
|                   |     | รวจ | ลกิจ | อบแทน |     |       |        |
|                   |     | สอบ | การ |       |     |       |        |
+-------------------+-----+-----+-----+-------+-----+-------+--------+
| 1. นายสมบัติ อุทัยสาง | 2   | -   | 20, | -     | 3   | 64    | 5      |
| ²⁾                | 70, |     | 000 |       | 50, | 0,000 | 00,000 |
|                   | 000 |     |     |       | 000 |       |        |
| ประธานกรรมการ /   |     |     |     |       |     |       |        |
| กรรมการอิสระ       |     |     |     |       |     |       |        |
+-------------------+-----+-----+-----+-------+-----+-------+--------+
| 2. พลเอกสัมพันธ์     | 1   | 1   | 30, | 8     | 3   | 72    | 5      |
| บุญญานันต์           | 35, | 80, | 000 | 0,000 | 00, | 5,000 | 00,000 |
|                   | 000 | 000 |     |       | 000 |       |        |
| กรรมการ /         |     |     |     |       |     |       |        |
| กรรมการอิสระ       |     |     |     |       |     |       |        |
+-------------------+-----+-----+-----+-------+-----+-------+--------+
| 3. นายวิชัย         | 1   | 90, | 20, | 6     | 3   | 60    | 225    |
| โภคาสัมฤทธิ์ ³⁾      | 35, | 000 | 000 | 0,000 | 00, | 5,000 | ,000⁴⁾ |
|                   | 000 |     |     |       | 000 |       |        |
| กรรมการ /         |     |     |     |       |     |       |        |
| กรรมการอิสระ       |     |     |     |       |     |       |        |
+-------------------+-----+-----+-----+-------+-----+-------+--------+
| 4. นางสาวรพีพรรณ   | 1   | 90, | 30, | -     | 3   | 55    | 5      |
| เหลืองอร่ามรัตน์      | 35, | 000 | 000 |       | 00, | 5,000 | 00,000 |
|                   | 000 |     |     |       | 000 |       |        |
| กรรมการ /         |     |     |     |       |     |       |        |
| กรรมการอิสระ       |     |     |     |       |     |       |        |
+-------------------+-----+-----+-----+-------+-----+-------+--------+
| 5. นายขจรวุฒิ       | 1   | -   | -   | 6     | 3   | 49    | 5      |
| ตยานุกรณ์           | 35, |     |     | 0,000 | 00, | 5,000 | 00,000 |
|                   | 000 |     |     |       | 000 |       |        |
| กรรมการ           |     |     |     |       |     |       |        |
+-------------------+-----+-----+-----+-------+-----+-------+--------+
| 6. นายเจริญรัฐ      | 1   | -   | -   | -     | 3   | 43    | 5      |
| วิไลลักษณ์           | 35, |     |     |       | 00, | 5,000 | 00,000 |
|                   | 000 |     |     |       | 000 |       |        |
| กรรมการ           |     |     |     |       |     |       |        |
+-------------------+-----+-----+-----+-------+-----+-------+--------+
| 7. นายวัฒน์ชัย       | 1   | -   | -   | -     | 3   | 43    | 5      |
| วิไลลักษณ์           | 35, |     |     |       | 00, | 5,000 | 00,000 |
|                   | 000 |     |     |       | 000 |       |        |
| กรรมการ           |     |     |     |       |     |       |        |
+-------------------+-----+-----+-----+-------+-----+-------+--------+
| 8. นายศิริชัย        | 1   | -   | -   | -     | 3   | 43    | 5      |
| รัศมีจันทร์           | 35, |     |     |       | 00, | 5,000 | 00,000 |
|                   | 000 |     |     |       | 000 |       |        |
| กรรมการ           |     |     |     |       |     |       |        |
+-------------------+-----+-----+-----+-------+-----+-------+--------+
| 9. นายไพโรจน์      | 1   | -   | 30, | -     | 3   | 46    | 5      |
| วโรภาษ            | 35, |     | 000 |       | 00, | 5,000 | 00,000 |
|                   | 000 |     |     |       | 000 |       |        |
| กรรมการ           |     |     |     |       |     |       |        |
+-------------------+-----+-----+-----+-------+-----+-------+--------+
| 10.นายจง ดิลกสมบัติ  | 1   | -   | 30, | -     | -   | 15    | 125    |
|                   | 20, |     | 000 |       |     | 0,000 | ,000⁴⁾ |
| กรรมการ           | 000 |     |     |       |     |       |        |
+-------------------+-----+-----+-----+-------+-----+-------+--------+
| รวม               | 1,4 | 3   | 1   | 20    | 2,7 | 4,94  | 4,3    |
|                   | 70, | 60, | 60, | 0,000 | 50, | 0,000 | 50,000 |
|                   | 000 | 000 | 000 |       | 000 |       |        |
+-------------------+-----+-----+-----+-------+-----+-------+--------+

หมายเหตุ ¹⁾ บริษัทได้ออกและเสนอขายใบสำคัญแสดงสิทธิฯ ให้กับกรรมการบริษัท
และพนักงานของบริษัทและบริษัทย่อยที่ไม่ได้จดทะเบียนในตลาดหลักทรัพย์ฯ จำนวน 18,000,000
หน่วย เมื่อวันที่ 29 พฤษภาคม 2552 ซึ่งใบสำคัญแสดงสิทธิฯ มีอายุ 5 ปี
โดยสามารถใช้สิทธิได้ในปีที่ 1-5 ร้อยละ 10 ร้อยละ 15 ร้อยละ 20 ร้อยละ 25 และร้อยละ 30
ของจำนวนใบสำคัญแสดงสิทธิฯ ทั้งหมดที่ผู้ได้รับจัดสรรแต่ละรายได้รับ ตามลำดับ
กรรมการบริษัทได้รับการจัดสรรท่านละ 500,000 หน่วย รวมจำนวน 4,500,000 หน่วย
หรือคิดเป็นร้อยละ 25 ของใบสำคัญแสดงสิทธิฯ ที่จัดสรรทั้งโครงการ
อย่างไรก็ตามกรรมการที่ได้รับการจัดสรรใบสำคัญแสดงสิทธิฯ บางท่านได้พ้นจากตำแหน่งกรรมการ
โดยใบสำคัญแสดงสิทธิฯ ที่กรรมการปัจจุบันได้รับ คิดเป็นร้อยละ 24.17 ของใบสำคัญแสดงสิทธิฯ
ที่จัดสรรทั้งโครงการ

  ²⁾ ได้ลาออกจากตำแหน่งประธานกรรมการกำกับดูแลกิจการ เมื่อวันที่ 14 พฤษภาคม 2555

  ³⁾ ได้เข้าดำรงตำแหน่งประธานกรรมการกำกับดูแลกิจการ เมื่อวันที่ 14 พฤษภาคม 2555

  ⁴⁾ ที่ประชุมสามัญผู้ถือหุ้นประจำปี 2555 เมื่อวันที่ 27 เมษายน 2555
  ได้อนุมัติการจัดสรรใบสำคัญแสดงสิทธิฯ (ส่วนที่ยังไม่ได้ใช้สิทธิของกรรมการที่พ้นจากตำแหน่ง)
  จำนวน 350,000 หน่วย ให้กับนายวิชัย โภคาสัมฤทธิ์ จำนวน 225,000 หน่วย และนายจง
  ดิลกสมบัติ จำนวน 125,000 หน่วย

  2. ค่าตอบแทนที่เป็นตัวเงิน และค่าตอบแทนอื่นๆ ของกรรมการบริหารและผู้บริหารบริษัท
  สำหรับปี 2555

+------------------------------+--------------+------------------------+
| ประเภทค่าตอบแทน               | จำนวนราย     | ค่าตอบแทนรวม            |
+------------------------------+--------------+------------------------+
|   เงินเดือน                    | 5            | 17,496,666.67 บาท      |
+------------------------------+--------------+------------------------+
|   โบนัส                       | 5            | 3,095,000.00 บาท       |
+------------------------------+--------------+------------------------+
|   กองทุนสำรองเลี้ยงชีพ           | 5            | 1,479,666.67 บาท       |
+------------------------------+--------------+------------------------+
|   ใบสำคัญแสดงสิทธิฯ¹⁾           | 5            | 3,700,000 หน่วย         |
+------------------------------+--------------+------------------------+

  หมายเหตุ ¹⁾ บริษัทได้ออกและเสนอขายใบสำคัญแสดงสิทธิฯ ให้กับกรรมการบริษัท
  และพนักงานของบริษัทและบริษัทย่อย ที่ไม่ได้จดทะเบียนในตลาดหลักทรัพย์ฯ จำนวน
  18,000,000 หน่วย เมื่อวันที่ 29 พฤษภาคม 2552 ซึ่งใบสำคัญแสดงสิทธิฯ มีอายุ 5 ปี
  โดยสามารถใช้สิทธิได้ในปีที่ 1-5 ร้อยละ 10 ร้อยละ 15 ร้อยละ 20 ร้อยละ 25 และร้อยละ
  30 ของจำนวนใบสำคัญแสดงสิทธิฯ ทั้งหมดที่ผู้ได้รับจัดสรรแต่ละรายได้รับ ตามลำดับ
  ผู้บริหารของบริษัทได้รับการจัดสรรใบสำคัญแสดงสิทธิฯ จำนวน 3,700,000 หน่วย
  หรือคิดเป็นร้อยละ 20.56 ของใบสำคัญแสดงสิทธิฯ ที่จัดสรรทั้งโครงการ

8.4 การกำกับดูแลกิจการ

  คณะกรรมการบริษัทตระหนักดีว่า
  การกำกับดูแลกิจการที่ดีเป็นปัจจัยพื้นฐานสำคัญในการยกระดับมาตรฐานการดำเนินงานของบริษัทให้เกิดความโปร่งใส
  เพิ่มความน่าเชื่อถือให้แก่ผู้ถือหุ้น ผู้ลงทุน และผู้เกี่ยวข้องทุกราย
  ตลอดจนเป็นการเพิ่มขีดความสามารถในการแข่งขันของกิจการ
  ดังนั้นคณะกรรมการบริษัทจึงได้จัดให้มีนโยบายเกี่ยวกับการกำกับดูแลกิจการที่ดีและจริยธรรมธุรกิจของบริษัทที่เป็นลายลักษณ์อักษร
  สอดคล้องกับหลักการกำกับดูแลกิจการที่ดีสำหรับบริษัทจดทะเบียน ปี 2549 ของตลาดหลักทรัพย์ฯ
  รวมทั้งสอดคล้องกับหลักการกำกับดูแลกิจการที่ดีสำหรับบริษัทจดทะเบียนปี 2555
  ของตลาดหลักทรัพย์ฯ เพื่อให้กรรมการ ผู้บริหาร และพนักงานของบริษัท ได้ยึดถือปฏิบัติ
  โดยมีหน่วยงานเลขานุการบริษัท ซึ่งเป็นหน่วยงานกำกับการปฎิบัติงาน (Compliance Unit)
  ทำหน้าที่ดูแลให้บริษัท กรรมการ และผู้บริหารปฎิบัติให้ถูกต้องตามกฎข้อบังคับต่างๆ
  ของตลาดหลักทรัพย์ฯ ก.ล.ต. พรบ. บริษัทมหาชน รวมทั้งกฎหมายอื่นๆ ที่เกี่ยวข้อง ซึ่งในปี
  2555 บริษัทได้ดำเนินการที่เกี่ยวข้องกับการกำกับดูแลกิจการที่ดี โดยมีรายละเอียด ดังนี้

  1. สิทธิของผู้ถือหุ้น

  บริษัทได้ให้ความสำคัญและเคารพในสิทธิของผู้ถือหุ้นทุกราย ไม่ว่าผู้ถือหุ้นนั้นจะเป็นผู้ถือหุ้นรายย่อย
  ผู้ถือหุ้นรายใหญ่ นักลงทุนสถาบันหรือชาวต่างชาติ โดยในปี 2555 สิทธิต่างๆ
  ที่ผู้ถือหุ้นของบริษัทได้รับมีดังนี้

-   สิทธิในการได้รับใบหุ้นและสิทธิในการซื้อ ขาย หรือโอนหุ้น

  บริษัทได้แต่งตั้งให้บริษัท ศูนย์รับฝากหลักทรัพย์ (ประเทศไทย) จำกัด
  ทำหน้าที่เป็นนายทะเบียนหลักทรัพย์ของบริษัท เพื่ออำนวยความสะดวกให้กับผู้ถือหุ้น
  ในการดำเนินการเกี่ยวกับงานทะเบียนหลักทรัพย์ของบริษัท

-   สิทธิในการเสนอวาระการประชุมและส่งคำถามล่วงหน้า

  บริษัทตระหนักถึงสิทธิและความเท่าเทียมกันของผู้ถือหุ้นตามหลักการกำกับดูแลกิจการที่ดี
  และเพื่อปฏิบัติให้สอดคล้องกับที่กฎหมายกำหนด
  จึงได้ให้สิทธิแก่ผู้ถือหุ้นในการเสนอวาระการประชุม
  เพื่อให้คณะกรรมการบริษัทพิจารณาบรรจุเป็นวาระในการประชุมผู้ถือหุ้น
  สำหรับการประชุมสามัญผู้ถือหุ้น ตั้งแต่ปี 2552
  และได้เริ่มเปิดโอกาสให้มีการส่งคำถามล่วงหน้าเพื่อพิจารณาก่อนการประชุมตั้งแต่ปี 2554
  โดยผู้ถือหุ้นต้องปฏิบัติตามหลักเกณฑ์ในการเสนอวาระการประชุมผู้ถือหุ้นตามที่คณะกรรมการบริษัทกำหนดจนกว่าคณะกรรมการกำกับตลาดทุนจะได้กำหนดหลักเกณฑ์ในการเสนอวาระการประชุมแล้วเสร็จ
  ซึ่งในการประชุมสามัญผู้ถือหุ้นประจำปี 2556
  คณะกรรมการบริษัทได้กำหนดสัดส่วนของการถือหุ้นในการเสนอวาระไม่น้อยกว่าร้อยละ 4
  ของจำนวนหุ้นที่มีสิทธิออกเสียงทั้งหมดของบริษัท
  และบริษัทได้แจ้งช่องทางและช่วงเวลาในการรับเรื่องให้ผู้ถือหุ้นทราบผ่านระบบข่าวของตลาดหลักทรัพย์ฯ
  เมื่อวันที่ 17 ธันวาคม 2555
  และแสดงรายละเอียดขั้นตอนการเสนอวาระการประชุมรวมทั้งการเสนอคำถามล่วงหน้าไว้บนเว็บไซต์ของบริษัท
  (www.samtel.com) ในส่วนของ “นักลงทุนสัมพันธ์” ภายใต้หัวข้อ
  “การส่งคำถามเกี่ยวกับบริษัทล่วงหน้าก่อนการประชุมสามัญผู้ถือหุ้นประจำปี 2556” ตั้งแต่วันที่ 19
  ธันวาคม 2555 เป็นต้นไป อย่างไรก็ตามในการประชุมสามัญผู้ถือหุ้นประจำปี 2557
  บริษัทจะเปิดโอกาสให้ผู้ถือหุ้นส่วนน้อยเสนอวาระและส่งคำถามล่วงหน้าอย่างน้อย 3 เดือน
  ก่อนวันสิ้นสุดรอบปีบัญชี

-   สิทธิในการเข้าร่วมประชุมผู้ถือหุ้น

  บริษัทได้ตระหนักถึงสิทธิและความเท่าเทียมกันของผู้ถือหุ้นในการเข้าร่วมประชุม
  การมอบฉันทะให้บุคคลอื่นเข้าประชุมและออกเสียงลงคะแนนแทน
  การรับทราบกฎเกณฑ์และวิธีการในการเข้าร่วมประชุม
  รวมทั้งการแสดงความคิดเห็นและซักถามในที่ประชุม โดยในปี 2555
  บริษัทมีการประชุมผู้ถือหุ้นเพียงครั้งเดียว คือ การประชุมสามัญผู้ถือหุ้นประจำปี 2555
  ซึ่งจัดขึ้นเมื่อวันที่ 27 เมษายน 2555 ที่โรงแรมมิราเคิล แกรนด์ คอนเวนชั่น ถนนวิภาวดีรังสิต
  แขวงหลักสี่ เขตดอนเมือง กรุงเทพฯ การกำหนดวัน เวลา และสถานที่ในการประชุมดังกล่าว
  บริษัทได้คำนึงถึงความสะดวกของผู้ถือหุ้นที่จะเข้าร่วมประชุมเป็นหลัก
  ทั้งนี้ผู้ถือหุ้นจะได้รับสิทธิต่างๆ ในการเข้าร่วมประชุมดังกล่าวดังนี้

  ก่อนวันประชุมผู้ถือหุ้น

  ในการจัดประชุมสามัญผู้ถือหุ้น ประจำปี 2555
  บริษัทได้แจ้งกำหนดการพร้อมวาระการประชุมให้ผู้ถือหุ้นทราบผ่านระบบข่าวของตลาดหลักทรัพย์ฯ
  ล่วงหน้า 42 วันก่อนวันประชุม
  และได้เผยแพร่หนังสือนัดประชุมพร้อมเอกสารประกอบไว้บนเว็บไซต์ของบริษัท
  (www.samtel.com) ในส่วนของ “นักลงทุนสัมพันธ์” ภายใต้หัวข้อ “การประชุมสามัญผู้ถือหุ้น”
  ทั้งภาษาไทยและภาษาอังกฤษ ล่วงหน้าก่อนวันประชุม 27 วัน
  เพื่อเปิดโอกาสให้ผู้ถือหุ้นได้มีเวลาในการศึกษาข้อมูลประกอบการประชุมล่วงหน้าอย่างเพียงพอ
  หลังจากนั้นบริษัทจึงได้มอบหมายให้บริษัท ศูนย์รับฝากหลักทรัพย์ (ประเทศไทย) จำกัด
  ซึ่งเป็นนายทะเบียนหลักทรัพย์ของบริษัท
  เป็นผู้จัดส่งหนังสือนัดประชุมในรูปแบบเอกสารที่มีข้อมูลเช่นเดียวกับที่ปรากฎบนเว็บไซต์ให้กับผู้ถือหุ้น
  ล่วงหน้าก่อนวันประชุม 21 วัน ซึ่งมากกว่าที่กฎหมายกำหนด
  โดยหนังสือนัดประชุมดังกล่าวได้ระบุข้อเท็จจริงและเหตุผล
  ความเห็นของคณะกรรมการบริษัทในแต่ละวาระ กฎเกณฑ์และวิธีการในการเข้าร่วมประชุม
  พร้อมทั้งได้แนบรายงานประจำปี หนังสือมอบฉันทะ และเอกสารอื่นๆ ที่เกี่ยวข้อง
  ซึ่งมีรายละเอียดอย่างครบถ้วนและเพียงพอ เพื่อประกอบการพิจารณาของผู้ถือหุ้น
  นอกจากนั้นยังได้ประกาศหนังสือนัดประชุมลงในหนังสือพิมพ์รายวัน ล่วงหน้าก่อนวันประชุม 9 วัน
  และลงประกาศติดต่อกันเป็นเวลา 3 วัน ตามที่กฎหมายกำหนด

  วันประชุมผู้ถือหุ้น

  บริษัทได้กำหนดให้มีขั้นตอนในการประชุมอย่างถูกต้องตามกฎหมาย และคำนึงถึงความสะดวก
  สิทธิและความเท่าเทียมกันของผู้ถือหุ้นเป็นหลัก โดยในการลงทะเบียนเพื่อเข้าร่วมประชุม
  บริษัทได้จัดให้มีเจ้าหน้าที่และเทคโนโลยีที่เหมาะสมและเพียงพอเพื่ออำนวยความสะดวกในการตรวจสอบเอกสารผู้ถือหุ้น
  ล่วงหน้าก่อนการประชุมมากกว่า 1 ชั่วโมง และในการประชุมสามัญผู้ถือหุ้นประจำปี 2555
  มีกรรมการเข้าร่วมประชุมทั้งสิ้น 10 ท่าน นอกจากนี้ ประธานคณะกรรมการตรวจสอบ
  และประธานคณะอนุกรรมการอื่นๆ พร้อมทั้งผู้บริหาร ผู้ตรวจสอบบัญชีของบริษัท
  และนักลงทุนสัมพันธ์ ได้เข้าร่วมการประชุม เพื่อเปิดโอกาสให้ผู้ถือหุ้นซักถามในที่ประชุม
  โดยประธานกรรมการ ซึ่งทำหน้าที่เป็นประธานในที่ประชุม ได้แนะนำกรรมการที่เข้าร่วมประชุม
  และแจ้งจำนวนผู้เข้าร่วมประชุม จำนวนหุ้นทั้งหมดที่มีสิทธิออกเสียงให้ที่ประชุมทราบ
  ซึ่งในการประชุมสามัญผู้ถือหุ้นประจำปี 2555 มีจำนวนผู้เข้าร่วมประชุมทั้งสิ้น 138 ราย
  นอกจากนั้น
  ได้มีการชี้แจงวิธีการลงคะแนนเสียงและนับคะแนนเสียงให้ผู้ถือหุ้นทราบก่อนเริ่มประชุม
  ประธานที่ประชุมได้ดำเนินการประชุมเรียงตามวาระที่ระบุไว้ในหนังสือนัดประชุม
  โดยไม่มีการเพิ่มวาระอื่นนอกเหนือจากที่ระบุไว้ในหนังสือนัดประชุม
  บริษัทยังได้จัดให้มีบัตรลงคะแนนเสียงสำหรับผู้ถือหุ้นใช้ในการลงคะแนนเสียงในแต่ละวาระ
  และได้ตรวจนับคะแนนเสียง พร้อมทั้งเปิดเผยผลการลงคะแนนเสียงในทุกวาระ ทั้งเห็นด้วย
  ไม่เห็นด้วย และงดออกเสียง คณะกรรมการได้จัดสรรเวลาอย่างเพียงพอ
  เพื่อเปิดโอกาสให้ผู้ถือหุ้นมีสิทธิอย่างเท่าเทียมกันในการแสดงความคิดเห็นและซักถาม
  ทั้งในเรื่องที่เกี่ยวข้องกับวาระการประชุมและเรื่องการดำเนินงานของบริษัท
  โดยคณะกรรมการได้ตอบคำถามของผู้ถือหุ้นอย่างครบถ้วน
  รวมทั้งได้มีการบันทึกประเด็นซักถามและข้อคิดเห็นที่สำคัญไว้ในรายงานการประชุมด้วย

  ภายหลังการประชุมผู้ถือหุ้น

  ภายหลังการประชุมผู้ถือหุ้น บริษัทได้มีการแจ้งมติที่ประชุมผ่านระบบข่าวของตลาดหลักทรัพย์ฯ
  ภายในวันทำการถัดไป โดยมติดังกล่าวได้ระบุคะแนนเสียงทั้งที่เห็นด้วย ไม่เห็นด้วย
  และงดออกเสียง ในแต่ละวาระ
  และได้จัดทำรายงานการประชุมที่ระบุรายชื่อกรรมการและผู้บริหารที่เข้าร่วมและไม่เข้าร่วมประชุม
  คำชี้แจงที่เป็นสาระสำคัญ คำถาม คำตอบหรือข้อคิดเห็นโดยสรุป อย่างครบถ้วน
  ทั้งภาษาไทยและภาษาอังกฤษ ส่งตลาดหลักทรัพย์ฯ และหน่วยงานที่เกี่ยวข้อง ภายใน 14
  วันนับแต่วันประชุม พร้อมทั้งเผยแพร่บนเว็บไซต์ของบริษัท (www.samtel.com)
  เพื่อให้ผู้ถือหุ้นสามารถตรวจสอบได้

-   สิทธิในการเลือกตั้งและถอดถอนกรรมการ รวมทั้งการกำหนดค่าตอบแทนคณะกรรมการ

  ตามข้อบังคับของบริษัทกำหนดให้ในการประชุมผู้ถือหุ้นสามัญประจำปีทุกครั้ง
  ให้กรรมการออกจากตำแหน่งหนึ่งในสาม (1/3)
  และให้มีการเลือกตั้งกรรมการแทนกรรมการที่ออกจากตำแหน่งตามวาระ
  โดยกรรมการผู้ที่ต้องออกตามวาระสามารถกลับเข้าดำรงตำแหน่งอีกวาระหนึ่งได้
  ซึ่งผู้ถือหุ้นมีสิทธิในการลงคะแนนเสียงเลือกตั้งกรรมการ ตามหลักเกณฑ์ ดังนี้

  - ผู้ถือหุ้นคนหนึ่งมีคะแนนเสียงเท่ากับหนึ่งหุ้นต่อหนึ่งเสียง

  - ผู้ถือหุ้นแต่ละคนจะต้องใช้คะแนนเสียงที่มีอยู่ทั้งหมด
  เลือกตั้งบุคคลคนเดียวหรือหลายคนเป็นกรรมการก็ได้
  แต่จะแบ่งคะแนนเสียงให้แก่ผู้ใดมากน้อยเพียงใดไม่ได้

  -
  บุคคลซึ่งได้รับคะแนนเสียงสูงสุดตามลำดับลงมาเป็นผู้ได้รับการเลือกตั้งเป็นกรรมการเท่าจำนวนกรรมการที่จะพึงมีหรือจะพึงเลือกตั้งในครั้งนั้น
  ในกรณีที่บุคคลซึ่งได้รับการเลือกตั้งในลำดับถัดลงมามีคะแนนเสียงเท่ากันเกินกว่าจำนวนกรรมการที่จะพึงมีหรือจะพึงเลือกตั้งในครั้งนั้น
  ให้ผู้เป็นประธานเป็นผู้ออกเสียงชี้ขาด

  นอกจากการแต่งตั้งกรรมการแล้ว
  ผู้ถือหุ้นยังมีสิทธิในการถอดถอนกรรมการคนใดออกจากตำแหน่งก่อนถึงคราวออกตามวาระได้
  ด้วยคะแนนเสียงไม่น้อยกว่าสามในสี่ของจำนวนผู้ถือหุ้นซึ่งมาประชุมและมีสิทธิออกเสียง
  และมีหุ้นนับรวมกันได้ไม่น้อยกว่ากึ่งหนึ่งของจำนวนหุ้นที่ถือโดยผู้ถือหุ้นที่มาประชุมและมีสิทธิออกเสียง

  นอกจากนั้น ในการประชุมผู้ถือหุ้นสามัญประจำปีทุกครั้ง
  บริษัทยังได้ให้สิทธิผู้ถือหุ้นในการพิจารณาอนุมัติค่าตอบแทนสำหรับคณะกรรมการ
  และคณะอนุกรรมการ ด้วย ทั้งนี้
  บริษัทได้แนบรายละเอียดเกี่ยวกับกรรมการแต่ละท่านที่เสนอเข้ารับการเลือกตั้ง
  พร้อมทั้งรายละเอียดเกี่ยวกับค่าตอบแทนของคณะกรรมการ และคณะอนุกรรมการ
  ที่มีข้อมูลเพียงพอที่ผู้ถือหุ้นสามารถใช้ประกอบการพิจารณา

-   สิทธิในการให้ความเห็นชอบในการแต่งตั้งผู้สอบบัญชี และกำหนดค่าตอบแทนผู้สอบบัญชี

  บริษัทได้กำหนดให้มีวาระการแต่งตั้งผู้สอบบัญชี และการกำหนดค่าตอบแทนของผู้สอบบัญชี
  เสนอให้ผู้ถือหุ้นพิจารณาอนุมัติ ในการประชุมผู้ถือหุ้นสามัญประจำปีทุกครั้ง
  ซึ่งบริษัทได้แนบรายละเอียดเกี่ยวกับผู้สอบบัญชีที่เสนอเข้ารับการแต่งตั้ง
  รวมทั้งรายละเอียดเกี่ยวกับค่าตอบแทนของผู้สอบบัญชี
  ที่มีข้อมูลเพียงพอที่ผู้ถือหุ้นสามารถใช้ประกอบการพิจารณาได้

-   สิทธิในการรับทราบข้อมูล ข่าวสาร ผลการดำเนินงาน
    และนโยบายการบริหารงานอย่างสม่ำเสมอและทันเวลา

  บริษัทดูแลผู้ถือหุ้นมากกว่าสิทธิตามกฎหมาย
  โดยนอกจากการเปิดเผยข้อมูลผ่านระบบข่าวของตลาดหลักทรัพย์ฯ แล้ว
  บริษัทยังได้นำข้อมูลที่สำคัญ รวมทั้งข่าวสารต่างๆ ที่เป็นปัจจุบัน แสดงไว้บนเว็บไซต์ของบริษัท
  (www.samtel.com)

-   สิทธิในการรับส่วนแบ่งกำไร

  บริษัทมีการจัดสรรกำไรให้กับผู้ถือหุ้นในรูปของเงินปันผล
  ทั้งนี้บริษัทมีนโยบายในการจ่ายเงินปันผลในแต่ละปีในอัตราไม่น้อยกว่าร้อยละ 50
  ของกำไรสุทธิที่เหลือจากหักเงินสำรองต่างๆ โดยในการประชุมสามัญผู้ถือหุ้นประจำปี 2555
  ได้มีการอนุมัติจ่ายเงินปันผลสำหรับผลประกอบการของปี 2554 ในอัตราหุ้นละ 0.66 บาท
  ซึ่งคิดเป็นร้อยละ 51.24 ของกำไรสุทธิ หลังหักเงินสำรองต่างๆ
  ซึ่งสอดคล้องกับนโยบายการจ่ายเงินปันผลของบริษัทที่กำหนดไว้ดังกล่าวข้างต้น
  นอกจากนั้นที่ประชุมคณะกรรมการบริษัท ครั้งที่ 7/2555 เมื่อวันที่ 14 สิงหาคม 2555
  ได้มีมติเห็นชอบให้จ่ายเงินปันผลระหว่างกาลจากผลการดำเนินงานงวด 6 เดือนแรก ของปี
  2555 ในอัตราหุ้นละ 0.25 บาท ซึ่งคิดเป็นร้อยละ 40 ของกำไรสุทธิ หลังหักเงินสำรองต่างๆ

  ทั้งนี้ นอกจากสิทธิของผู้ถือหุ้นดังกล่าว
  บริษัทมิได้กีดกันหรือสร้างอุปสรรคในการเปิดโอกาสให้ผู้ถือหุ้นสามารถติดต่อสื่อสารระหว่างกัน

  2. การปฏิบัติต่อผู้ถือหุ้นอย่างเท่าเทียมกัน

  บริษัทตระหนักถึงหน้าที่ในการดูแลผลประโยชน์ของผู้ถือหุ้นทั้งรายใหญ่และรายย่อยตามสิทธิอย่างเป็นธรรม
  และมีนโยบายถือปฏิบัติต่อผู้ถือหุ้นทุกรายอย่างเท่าเทียมกันในการเข้าร่วมประชุมผู้ถือหุ้นและออกเสียงลงคะแนน
  การรับส่วนแบ่งกำไร การรับทราบข้อมูลข่าวสาร ผลการดำเนินงาน และนโยบายการบริหารงาน
  อย่างสม่ำเสมอและทันเวลา โดยในการประชุมผู้ถือหุ้น
  บริษัทให้สิทธิผู้ถือหุ้นในการออกเสียงลงคะแนนแบบหนึ่งหุ้นต่อหนึ่งเสียง
  และกรณีที่ผู้ถือหุ้นประสงค์จะแต่งตั้งบุคคลเข้าร่วมประชุมและออกเสียงแทน
  บริษัทได้ส่งหนังสือมอบฉันทะรูปแบบที่ผู้ถือหุ้นสามารถระบุคะแนนเสียงเห็นด้วย ไม่เห็นด้วย หรือ
  งดออกเสียง ในแต่ละวาระได้ตามความประสงค์
  พร้อมทั้งแนบรายละเอียดเกี่ยวกับชื่อและประวัติของกรรมการอิสระทั้ง 3 ท่าน ของบริษัท
  เพื่อเป็นทางเลือกในการมอบฉันทะของผู้ถือหุ้น รวมทั้งระบุถึงเอกสาร หลักฐาน
  และวิธีการมอบฉันทะ ไปพร้อมกับหนังสือนัดประชุม ซึ่งได้จัดทำทั้งภาษาไทย และภาษาอังกฤษ
  เพื่ออำนวยความสะดวกให้แก่ผู้ถือหุ้น โดยในการประชุมสามัญผู้ถือหุ้น ประจำปี 2555
  มีผู้ถือหุ้นมอบฉันทะให้กรรมการอิสระของบริษัท เป็นผู้เข้าประชุมและออกเสียงลงคะแนนแทน
  จำนวน 62 ราย นอกจากนั้น ในการออกเสียงลงคะแนน
  บริษัทได้จัดให้มีการใช้บัตรลงคะแนนเสียงในทุกวาระการประชุม
  โดยเฉพาะวาระการแต่งตั้งกรรมการ
  บริษัทยังได้ให้สิทธิผู้ถือหุ้นในการแต่งตั้งกรรมการเป็นรายบุคคล ทั้งนี้
  ในการประชุมผู้ถือหุ้นทุกครั้งที่ผ่านมา
  บริษัทได้ดำเนินการประชุมเรียงตามวาระที่ระบุในหนังสือนัดประชุม
  โดยไม่มีการเพิ่มวาระการประชุมนอกเหนือจากที่ระบุไว้ในหนังสือนัดประชุม
  ซึ่งจะเป็นการริดลอนสิทธิของผู้ถือหุ้นที่ไม่สามารถเข้าร่วมประชุมด้วยตนเองได้

  บริษัทได้กำหนดมาตรการป้องกันการนำข้อมูลภายในไปใช้เพื่อประโยชน์ส่วนตน
  โดยการจำกัดจำนวนบุคคลที่จะทราบข้อมูลและนำระบบการเข้ารหัสมาใช้
  เพื่อป้องกันการเข้าถึงข้อมูลจากบุคคลภายนอก
  และกำหนดระดับการเข้าถึงข้อมูลของบริษัทให้กับพนักงานระดับต่างๆ
  ให้เหมาะสมกับความรับผิดชอบ
  นอกจากนี้บริษัทได้กำหนดให้พนักงานทุกคนรับทราบและลงนามในบันทึกข้อตกลงการไม่เปิดเผยข้อมูลที่เป็นความลับ
  การไม่กระทำผิดเกี่ยวกับคอมพิวเตอร์ และการไม่ละเมิดทรัพย์สินทางปัญญา
  โดยพนักงานเข้าใหม่จะลงนามพร้อมการลงนามในสัญญาว่าจ้าง
  และยังได้กำหนดไว้ในนโยบายการกำกับดูแลกิจการของบริษัท ห้ามมิให้กรรมการ ผู้บริหาร
  และพนักงานของบริษัท นำข้อมูลภายในไปใช้เพื่อประโยชน์ส่วนตนหรือผู้อื่นในทางมิชอบ
  และหลีกเลี่ยงหรืองดการซื้อขายหลักทรัพย์ของบริษัทในช่วง 1 เดือน ก่อนการเผยแพร่งบการเงิน
  หรือข้อมูลที่สำคัญที่มีผลต่อราคาหลักทรัพย์ของบริษัท
  และเพื่อให้มั่นใจว่านโยบายดังกล่าวเป็นที่รับทราบและปฎิบัติตาม
  บริษัทจึงได้จัดทำหนังสือแจ้งกำหนดช่วงเวลาการห้ามซื้อ-ขายหุ้นทั้งปี
  ก่อนเปิดเผยงบการเงินให้กรรมการและผู้บริหารทราบล่วงหน้า
  โดยในทุกไตรมาสบริษัทยังได้จัดส่งหนังสือแจ้งเรื่องดังกล่าวให้กรรมการและผู้บริหารรับทราบอีกครั้ง
  อย่างไรก็ตามในปีที่ผ่านมาบริษัทไม่มีกรณีที่กรรมการหรือผู้บริหารของบริษัทมีการซื้อขายหลักทรัพย์โดยใช้ข้อมูลภายใน
  ทั้งนี้
  บริษัทได้มีการประชาสัมพันธ์เผยแพร่เรื่องดังกล่าวให้พนักงานของบริษัทรับทราบผ่านทางอีเมล์
  โดยจัดทำในรูปแบบข่าวสาร (Tips) เกี่ยวกับการกำกับดูแลกิจการประจำสัปดาห์
  และติดโปสเตอร์ที่บอร์ดประชาสัมพันธ์ของบริษัท
  รวมทั้งได้แจ้งให้กรรมการและผู้บริหารทราบภาระหน้าที่ในการรายงานการถือครองหลักทรัพย์ของบริษัททั้งของตนเอง
  คู่สมรส และบุตรที่ยังไม่บรรลุนิติภาวะ
  ในกรณีที่มีการเปลี่ยนแปลงการถือครองหลักทรัพย์อันเนื่องมาจากการซื้อ ขาย โอน
  หรือรับโอนหลักทรัพย์ ภายใน 3 วันทำการนับแต่วันที่เกิดรายการ
  รวมทั้งบทกำหนดโทษตามพระราชบัญญัติหลักทรัพย์และตลาดหลักทรัพย์ พ.ศ. 2535
  โดยหากมีการเปลี่ยนแปลงการถือครองหลักทรัพย์ดังกล่าว
  กรรมการและผู้บริหารจะต้องแจ้งให้หน่วยงานเลขานุการบริษัททราบ
  เพื่ออำนวยความสะดวกและประสานงานในการจัดส่งรายงานการถือครองหลักทรัพย์ต่อสำนักงานคณะกรรมการกำกับหลักทรัพย์และตลาดหลักทรัพย์
  (ก.ล.ต.) นอกจากนั้น
  บริษัทยังกำหนดให้มีการรายงานข้อมูลการถือครองหลักทรัพย์ของกรรมการและผู้บริหารดังกล่าวในการประชุมคณะกรรมการบริษัททุกครั้ง

  ในกรณีที่เกิดรายการที่อาจมีความขัดแย้งทางผลประโยชน์ บริษัทกำหนดให้กรรมการ ผู้บริหาร
  พนักงาน และผู้ที่เกี่ยวข้องเปิดเผยข้อมูลส่วนได้เสียต่อคณะกรรมการตรวจสอบ
  เพื่อพิจารณาความเหมาะสมของรายการ ขนาดรายการ
  แนวทางการปฏิบัติตามหลักเกณฑ์ของตลาดหลักทรัพย์ฯ และหน่วยงานที่เกี่ยวข้อง
  ก่อนนำเสนอให้คณะกรรมการบริษัท และ/หรือ
  ที่ประชุมผู้ถือหุ้นพิจารณาอนุมัติทุกครั้งก่อนทำรายการ โดยกรรมการผู้มีส่วนได้เสียจะ
  ต้องไม่เข้าร่วมประชุมเพื่อร่วมพิจารณา และออกเสียงลงมติทั้งในการประชุมคณะกรรมการบริษัท
  และการประชุมผู้ถือหุ้น นอกจากนี้
  บริษัทจะทำการเปิดเผยรายการที่บริษัทหรือบริษัทย่อยทำกับบุคคลที่อาจมีความขัดแย้งทางผลประโยชน์ตามหลักเกณฑ์ที่ตลาดหลักทรัพย์ฯ
  กำหนด แสดงไว้ในรายงานประจำปี (แบบ 56-2 หรือ Annual Report)
  และแบบแสดงรายการข้อมูลประจำปี (แบบ 56-1) ในเรื่อง “รายการระหว่างกัน”

  บริษัทได้กำหนดแนวทางเพื่อป้องกันปัญหาความขัดแย้งทางผลประโยชน์ไว้ในคู่มือจริยธรรมธุรกิจของบริษัท
  รวมทั้งได้ระบุไว้ใน ข้อ 5) บทบาทหน้าที่และความรับผิดชอบของคณะกรรมการ ภายใต้เรื่อง
  “ความขัดแย้งทางผลประโยชน์” โดยบริษัทได้แจ้งแนวปฏิบัติดังกล่าวให้ทุกคนในองค์กรยึดถือปฏิบัติ
  ซึ่งคณะกรรมการกำกับดูแลกิจการทำหน้าที่ติดตามดูแลการปฏิบัติให้เป็นไปตามระเบียบ ข้อบังคับ
  ตลอดจนนโยบายการกำกับดูแลกิจการ และจริยธรรมธุรกิจของบริษัท
  อย่างสม่ำเสมอและเคร่งครัด

  3. การคำนึงถึงผู้มีส่วนได้เสีย

  บริษัทตระหนักถึงแรงสนับสนุนจากผู้มีส่วนได้เสียต่างๆ ที่จะสร้างความสามารถในการแข่งขัน
  และสร้างกำไรให้กับบริษัท ซึ่งส่งผลต่อความสำเร็จในระยะยาวของบริษัทได้
  บริษัทจึงได้ให้ความสำคัญต่อสิทธิของผู้มีส่วนได้เสียทุกกลุ่ม ได้แก่ ผู้ถือหุ้น พนักงาน ลูกค้า คู่แข่ง
  คู่ค้า เจ้าหนี้ ตลอดจนสังคมและสิ่งแวดล้อม โดยได้กำหนดแนวปฏิบัติที่ครอบคลุมถึงสิทธิ
  และผลประโยชน์ที่ผู้มีส่วนได้เสียพึงได้รับอย่างทั่วถึง
  รวมทั้งการจัดให้มีช่องทางสำหรับให้ผู้มีส่วนได้เสียสามารถส่งความคิดเห็น หรือข้อเสนอแนะ
  อันเป็นประโยชน์ และสร้างมูลค่าเพิ่มให้กับบริษัทได้ ซึ่งได้แสดงรายละเอียด
  ไว้ในคู่มือจริยธรรมธุรกิจของบริษัท สำหรับกรรมการ ผู้บริหาร และพนักงาน ยึดถือปฏิบัติ
  และได้เผยแพร่คู่มือดังกล่าวไว้ในเว็บไซต์ของบริษัท (www.samtel.com)
  ซึ่งมีสาระสำคัญสรุปได้ดังนี้

  3.1 การปฏิบัติต่อผู้มีส่วนได้เสียกลุ่มหลักๆ

  ผู้ถือหุ้น

  บริษัทตระหนักถึงหน้าที่ในการดูแลผลประโยชน์ของผู้ถือหุ้นทั้งรายใหญ่และรายย่อยตามสิทธิอย่างเป็นธรรม
  โดยมีนโยบายถือปฏิบัติต่อผู้ถือหุ้นทุกรายอย่างเท่าเทียมกัน เช่น
  สิทธิในการเข้าร่วมประชุมผู้ถือหุ้นและออกเสียงลงคะแนน
  สิทธิในการแสดงความเห็นอย่างอิสระในที่ประชุมผู้ถือหุ้น สิทธิในการรับส่วนแบ่งกำไร
  สิทธิในการเสนอวาระการประชุมและการส่งคำถามล่วงหน้า ตลอดจนสิทธิในการรับทราบข้อมูล
  ข่าวสาร ผลการดำเนินงาน และนโยบายการบริหารงานที่สำคัญๆ อย่างถูกต้อง ครบถ้วน
  โปร่งใส สม่ำเสมอและทันเวลา โดยสิทธิที่ผู้ถือหุ้นของบริษัทได้รับได้แสดงไว้ในข้อ 1.
  สิทธิของผู้ถือหุ้น

  พนักงาน

  บริษัทตระหนักอยู่เสมอว่าพนักงานทุกคนเป็นทรัพยากรที่ทรงคุณค่าที่สุดของบริษัท
  เป็นปัจจัยแห่งความสำเร็จของการบรรลุเป้าหมายของบริษัท
  บริษัทจึงให้การดูแลและการปฏิบัติที่เป็นธรรมทั้งในด้านโอกาส ผลตอบแทน การแต่งตั้ง โยกย้าย
  และสวัสดิการที่เหมาะสม อาทิ
  การจัดให้มีพยาบาลอยู่ประจำห้องพยาบาลตลอดทุกวันที่อาคารสำนักงานของบริษัท
  โดยจะมีแพทย์เข้ามาเพื่อตรวจรักษาพนักงานที่เจ็บป่วยสัปดาห์ละ 2 วัน
  รวมทั้งจัดให้มีสวัสดิการค่ารักษาพยาบาลแก่พนักงาน (กรณีผู้ป่วยนอก)
  ที่เข้ารักษาพยาบาลในสถานพยาบาลต่างๆ ทั้งของรัฐบาลและเอกชน
  โดยพนักงานจะได้รับอัตราวงเงินค่ารักษาพยาบาลต่อปีตามระดับพนักงาน ทั้งนี้ในปี 2555
  มียอดจำนวนเงินที่พนักงานของบริษัทและบริษัทย่อยได้เบิกค่ารักษาพยาบาลดังกล่าวรวมเป็นเงินทั้งสิ้น
  จำนวน 881,094 บาท อีกทั้งบริษัทยังจัดให้มีการทำประกันสุขภาพกลุ่ม (กรณีผู้ป่วยใน)
  ให้กับพนักงานของบริษัท ผ่านบริษัทอเมริกันอินเตอร์แนชชั่นแนลแอสชัวรันส์ จำกัด (AIA) อีกด้วย
  นอกจากนั้นบริษัทยังจัดให้มีการประกันชีวิตหมู่ให้กับพนักงานโดยคุ้มครองถึงการเสียชีวิตทุกกรณี
  การตรวจสุขภาพประจำปี กองทุนสำรองเลี้ยงชีพ
  เพื่อเป็นหลักประกันความมั่นคงในชีวิตการทำงาน โดยใช้ชื่อกองทุนว่า
  “กองทุนสำรองเลี้ยงชีพพนักงานเครือสามารถ ซึ่งจดทะเบียนแล้ว” มีประกันสังคมให้กับพนักงาน
  เงินกู้ยืมกรณีประสบอุบัติภัยหรือการเจ็บป่วย
  เงินช่วยเหลือกรณีพนักงานหรือบุคคลในครอบครัวถึงแก่กรรม การจัดให้มีสถานที่ออกกำลังกาย
  (Fitness) รวมทั้งส่วนลดในการซื้อผลิตภัณฑ์ของบริษัท เป็นต้น

  บริษัทยังได้พัฒนาศักยภาพของบุคลากรอย่างต่อเนื่อง
  ด้วยการจัดฝึกอบรมอย่างสม่ำเสมอในทุกระดับ ทั้งการจัดอบรมภายในบริษัท การอบรมผ่านระบบ
  e-learning การส่งพนักงานไปฝึกอบรมภายนอกบริษัท
  (สามารถดูรายละเอียดเพิ่มเติมเกี่ยวกับการอบรมของพนักงานได้ภายใต้หัวข้อ “บุคลากร”)
  รวมทั้งบริษัทยังได้ให้การสนับสนุนทุนการศึกษาแก่พนักงาน
  เพื่อเป็นการเพิ่มพูนความรู้และทักษะให้กับพนักงาน โดยในปี 2555
  บริษัทได้มอบทุนการศึกษาในระดับปริญญาโทให้แก่พนักงานของบริษัทจำนวน 2 ทุน ได้แก่
  ทุนการศึกษาในสาขาจิตวิทยาชุมชน คณะสังคมศาสตร์ มหาวิทยาลัยเกษตรศาสตร์
  และสาขาบริหารธุรกิจ สถาบันบัณฑิตพัฒนบริหารศาสตร์

บริษัทได้ให้ความสำคัญในความปลอดภัยในชีวิตและสุขอนามัยของพนักงาน โดยกำหนดนโยบาย ดังนี้

1.  บริษัทจะมุ่งมั่น พัฒนา และสร้างสรรค์
    ระบบความปลอดภัยและสุขอนามัยของพนักงานให้สอดคล้องตามข้อกำหนดของกฎหมาย

2.  บริษัทจะดำเนินการด้านความปลอดภัยทุกวิถีทางเพื่อให้เกิดความปลอดภัยแก่ชีวิต
    และสุขภาพอนามัยของพนักงาน

3.  บริษัทจะดำเนินการเพื่อควบคุมและป้องกันการสูญเสียอันเนื่องมาจากอุบัติเหตุ อัคคีภัย
    และความเจ็บป่วยอันเนื่องจากการทำงาน
    ตลอดจนรักษาสภาพแวดล้อมในการทำงานที่ปลอดภัยต่อพนักงาน
    รวมทั้งการส่งเสริมและสร้างจิตสำนึกในการดูแลสุขภาพของพนักงาน

4.  บริษัทจะให้การสนับสนุนทรัพยากร
    อย่างเพียงพอและเหมาะสมในการดำเนินการตามข้อกำหนดของกฎหมาย
    โดยมุ่งมั่นในการพัฒนาทรัพยากรบุคคลให้มีความรู้และสร้างจิตสำนึกในด้านความปลอดภัย
    และสุขอนามัยของพนักงาน

5.  บริษัทถือว่าความปลอดภัยและสุขอนามัยของพนักงาน เป็นสิ่งสำคัญยิ่ง
    เป็นหน้าที่และความรับผิดชอบของผู้บริหาร ผู้บังคับบัญชาทุกระดับ และพนักงานทุกคน
    จะต้องปฏิบัติตามกฎระเบียบ ข้อกำหนดของกฎหมาย

นอกจากนั้นบริษัทยังได้ดำเนินการตามแนวทางปฏิบัติดังกล่าว อย่างเป็นรูปธรรม ดังนี้

1.  แต่งตั้งเจ้าหน้าที่ความปลอดภัยและผู้ที่เกี่ยวข้องทุกระดับ เพื่อรับผิดชอบ
    ดูแลและติดตามให้มีการปฏิบัติตามนโยบายด้านความ ปลอดภัย
    อาชีวอนามัยและสภาพแวดล้อมในการทำงานอย่างเคร่งครัด

2.  ส่งเสริมให้พนักงานทุกระดับ มีความรู้ จิตสำนึกและมีความรับผิดชอบร่วมกัน เช่น
    จัดให้มีการอบรมและปลูกจิตสำนึกพนักงาน ด้านความปลอดภัย
    อาชีวอนามัยและสภาพแวดล้อมในการทำงาน รวมทั้งการอบรมด้านสุขภาพ
    โดยจัดสัปดาห์สุขภาพ และจัดสัปดาห์ความปลอดภัยในการทำงาน เป็นต้น

3.  กำหนดการซ้อมอพยพกรณีเกิดอัคคีภัยเป็นประจำทุกปี พร้อมกำหนดจุดรวมพลในทุกสำนักงาน

4.  การใช้ระบบสแกนลายนิ้วมือเข้า-ออกประตูสำนักงานเฉพาะผู้มีสิทธิเข้า-ออก
    เพื่อความปลอดภัยในชีวิตและทรัพย์สินของพนักงานและบริษัท

5.  จัดให้มีการตรวจรักษาพยาบาล บริการยารักษาโรคแผนปัจจุบัน
    และบริการทางการแพทย์เบื้องต้นในทุกสำนักงาน

6.  จัดให้มีการตรวจสุขภาพประจำปีเป็นประจำทุกปี

7.  จัดให้มีสถานที่ออกกำลังกาย Fitness Center
    และส่งเสริมให้มีการแข่งกีฬาทั้งภายในและภายนอกบริษัท เพื่อส่งเสริมสุขภาพของพนักงาน

  ทั้งนี้
  บริษัทได้มีการอบรมและแจ้งแนวทางปฏิบัติสำหรับมาตรฐานความประพฤติที่ดีและจรรยาบรรณของพนักงาน
  โดยผ่านการ Orientation พนักงานใหม่ คู่มือพนักงาน HR Website
  (www.samarthre.com)
  ซึ่งจรรยาบรรณดังกล่าวก็ได้ถูกบันทึกไว้ในระเบียบข้อบังคับเกี่ยวกับการทำงานของบริษัทเพื่อถือปฏิบัติ
  โดยบริษัทได้เปิดเผยจรรยาบรรณของพนักงานไว้บนเว็บไซต์ของบริษัท (www.samtel.com)

  ลูกค้า

  บริษัทเชื่อมั่นในคุณค่าของการสร้างความพึงพอใจและความมั่นใจอย่างต่อเนื่องให้กับลูกค้า
  ซึ่งเป็นผู้มีพระคุณของบริษัท โดยมุ่งมั่นที่จะจัดหา พัฒนา
  และผลิตสินค้าและบริการของบริษัทให้มีคุณภาพ และมีความทันสมัยอยู่เสมอในราคาที่เป็นธรรม
  เพื่อสนองความต้องการของลูกค้า
  รวมทั้งการจัดหาผลิตภัณฑ์และอุปกรณ์ที่ผลิตจากโรงงานที่ได้รับการรับรองคุณภาพการผลิตตามมาตรฐานสากล
  โดยในปี 2555 บริษัทและบริษัทย่อยได้พัฒนาผลิตภัณฑ์ใหม่ๆ ออกสู่ตลาด
  และปรับปรุงคุณภาพการให้บริการต่างๆ ให้มีประสิทธิภาพยิ่งขึ้น อาทิ

  - บริษัท สามารถเทลคอม จำกัด (มหาชน)
  ได้ให้บริการแบบบูรณาการครบวงจรตลอดห่วงโซ่ธุรกิจให้กับกลุ่มธุรกิจ
  เพื่อบริการแก่ลูกค้าปลายทางเป็นแบบ B2B2C (Business to Business to Customer)

  - บริษัท สามารถคอมมิวนิเคชั่น เซอร์วิส จำกัด และบริษัท สามารถคอมเทค จำกัด
  รักษาระดับมาตรฐานการให้บริการได้ตามมาตรฐาน ISO 9001:2008
  ซึ่งส่งผลให้ระบบงานได้รับความเชื่อมั่นของลูกค้าดีขึ้น

  - บริษัท พอสเน็ท จำกัด ได้พัฒนาระบบเครือข่ายเครื่อง EDC โดยได้ริเริ่มนำเอาระบบ 3G
  มาให้บริการแทนระบบ GPRS ให้บริการลูกค้าในกลุ่มธุรกิจค้าปลีกและอาหาร

  - บริษัท สามารถ เอ็ด เท็ค จำกัด ได้พัฒนา Digital Magazine และ e-book
  ให้กับร้านหนังสืออิเล็กทรอนิกส์ ที่มีจุดเด่นในการนำเสนอในรูปแบบมัลติมีเดีย
  ที่ผู้ใช้สามารถเข้าถึงได้ทั้งจากระบบ iOS และ Android

  - บริษัท สมาร์ทเทอร์แวร์ จำกัด ได้จัดส่งบุคลากรเข้ารับการอบรมในสาขาวิชาต่าง ๆ ที่จำเป็น
  โดยเฉพาะอย่างยิ่ง ที่เกี่ยวข้องกับกระบวนการพัฒนาซอฟต์แวร์ตามมาตรฐาน CMMI
  เพื่อให้มั่นใจได้ว่าบุคลากรทุกคนมีความรู้ความเข้าใจในหลักปฏิบัติที่ถูกต้องอย่างทั่วถึง

  - บริษัท สามารถ อินโฟเนต จำกัด ได้ปรับผังโครงสร้างองค์กรใหม่
  โดยมีนัยสำคัญเพื่อเพิ่มศักยภาพในการขายสินค้าให้กับลูกค้าประเภทองค์กรด้วยการประสานรวม
  และเสริมส่งการขายสินค้าและบริการของทั้ง Internet Service Provider และ
  Internet Telephony Service Provider เพื่อรุกขยายฐานลูกค้าในต่างจังหวัด
  และเพื่อขยายขีดความสามารถในการให้บริการลูกค้าหลังการขาย

  คู่ค้า

  บริษัทปฏิบัติกับคู่ค้าซึ่งถือเป็นหุ้นส่วนและปัจจัยแห่งความสำเร็จทางธุรกิจที่สำคัญประการหนึ่งด้วยความเสมอภาค
  และคำนึงถึงผลประโยชน์ร่วมกัน โดยในการคัดเลือกคู่ค้าเป็นไปอย่างโปร่งใส มีระบบ
  และมีมาตรฐาน มีการพัฒนาและรักษาสัมพันธภาพที่ยั่งยืนกับคู่ค้าและคู่สัญญา
  และมีความเชื่อถือซึ่งกันและกัน ทั้งนี้ บริษัทได้ปฏิบัติตามนโยบายการปฏิบัติต่อคู่ค้าอย่างเคร่งครัด
  โดยมีการคัดเลือกคู่ค้าที่มีมาตรฐานเพื่อเข้าไปในทะเบียนผู้ขาย (Approved Vendor List)
  และ มีการเปรียบเทียบราคาก่อนการสั่งซื้อ
  มีการประเมินคู่ค้าโดยใช้เกณฑ์ที่มีมาตรฐานสากลตรวจสอบได้ภายใต้มาตรฐานสากลทั้ง ISO
  9001 และ CMMI ทั้งนี้บริษัทยังมีนโยบายไม่กระทำการทุจริต รีดไถ ยักยอก
  หรือปล่อยให้เกิดการกระทำดังกล่าว รวมทั้งคู่ค้าต้องไม่เสนอหรือรับสินบนหรือสิ่งตอบแทนใดๆ
  ที่ผิดกฏหมายจากบริษัท
  นอกจากนี้คู่ค้าจะต้องไม่ให้ของกำนัลหรือเสนอผลประโยชน์ส่วนบุคคลไม่ว่าในรูปแบบใด
  แก่พนักงานอันเป็นผลมาจากการติดต่อกับคู่ค้า
  นโยบายดังกล่าวถูกตรวจสอบโดยผู้บริหารภายใต้เอกสาร และรายการประกอบ
  ทั้งยังได้รับการตรวจสอบจากผู้ตรวจสอบที่เป็นกลางทั้งภายใน และภายนอกองค์กร

  เจ้าหนี้

  บริษัทยึดมั่นในการดำเนินธุรกิจอย่างมีหลักการและวินัย เพื่อสร้างความเชื่อถือให้กับเจ้าหนี้
  โดยบริษัทได้ปฏิบัติตามเงื่อนไขต่างๆ ที่ตกลงกันไว้อย่างเคร่งครัด
  ซึ่งหากเกิดกรณีที่ไม่สามารถปฏิบัติตามเงื่อนไขที่ตกลงกันไว้ได้
  บริษัทจะแจ้งให้เจ้าหนี้ทราบล่วงหน้าเพื่อร่วมกันพิจารณาหาแนวทางแก้ไขปัญหา

  คู่แข่งทางการค้า

  บริษัทดำเนินธุรกิจภายใต้กรอบกติกาของการแข่งขันที่เป็นธรรม
  ไม่แสวงหาข้อมูลที่เป็นความลับของคู่แข่งทางการค้าด้วยวิธีการที่ไม่สุจริต
  ไม่ทำลายชื่อเสียงของคู่แข่งทางการค้า และไม่กระทำการใดๆ
  ที่เป็นการละเมิดทรัพย์สินทางปัญญาของผู้อื่น หรือคู่แข่งทางการค้า

  สังคม ส่วนรวม และชุมชน

  บริษัทตระหนักอยู่เสมอว่า บริษัทอยู่รอดและเจริญเติบโตได้ก็ด้วยอาศัยสังคมและส่วนรวม
  ดังนั้นบริษัทจึงได้คืนกำไรส่วนหนึ่งให้แก่สังคม โดยได้จัดงบประมาณส่วนหนึ่งจากรายได้ของบริษัท
  เพื่อสนับสนุนกิจกรรมทางสังคม และกิจกรรมสาธารณกุศลต่างๆ อย่างสม่ำเสมอ
  โดยมีส่วนร่วมทางสังคมในการให้การสนับสนุนทางการเงิน
  หรือสิ่งของแก่กิจกรรมที่ธำรงไว้ซึ่งขนบธรรมเนียมประเพณีและวัฒนธรรมอันดีงาม
  ตลอดจนปฏิบัติตนเป็นศาสนิกชนที่ดีในการให้การอุปถัมภ์กิจกรรมทางศาสนาอย่างสม่ำเสมอ
  ให้การสนับสนุนกิจกรรมทางด้านการศึกษา การพัฒนาความรู้ทางวิชาชีพ
  ความสามารถทางด้านกีฬา การช่วยเหลือผู้ด้อยโอกาส การช่วยเหลือผู้ประสบภัยต่างๆ
  อย่างสม่ำเสมอ นอกจากนั้น
  บริษัทยังได้เสริมสร้างความสัมพันธ์ที่ใกล้ชิดกับชุมชนที่อยู่โดยรอบและบริเวณใกล้เคียง
  โดยสร้างสัมพันธ์ที่ดีกับองค์กรทั้งภาครัฐและเอกชน
  ตลอดจนผู้นำชุมชนในหลากหลายระดับเพื่อสร้างความสัมพันธ์ที่ดี
  และสามารถประสานความร่วมมือในการพัฒนาชุมชนอย่างยั่งยืนและเป็นรูปธรรม โดยในปี 2555
  บริษัทยังได้กำหนดแนวทางในการส่งเสริม “คนคุณภาพและสังคมคุณธรรม”
  ผ่านโครงการและกิจกรรมสร้างสรรค์ที่ให้ประโยชน์ต่อสังคมหลายโครงการ อาทิ

  การสร้างคนคุณภาพ

-   โครงการ Samart Innovation Awards หรือโครงการเถ้าแก่น้อยเทคโนโลยี
    โครงการประกวดนวัตกรรมด้านเทคโนโลยี ด้วยความมุ่งหวังที่จะเติมเต็มความสามารถ
    ประสบการณ์ สู่ความเป็นมืออาชีพ สร้างโอกาส สร้างรายได้และอาชีพ
    ให้กับนักคิดนักพัฒนาคนไทยอย่างต่อเนื่อง เป็นปีที่ 10 (ตั้งแต่ปี 2546-2555)

  สนับสนุนโอกาสทางการศึกษา

-   สนับสนุนการศึกษาวิจัย แก่มหาวิทยาลัยเทคโนโลยีพระจอมเกล้าธนบุรี
    สาขาวิทยาการหุ่นยนต์และระบบอัตโนมัติ ในนามของบริษัท สามารถ อินโฟเนต จำกัด

  พัฒนาความสามารถด้านกีฬา

-   โครงการการสนับสนุนด้านกีฬา เช่น การให้ทุนการแข่งขันฟุตบอล อาทิ สโมสรฟุตบอลบุรีรัมย์
    ยูไนเต็ด สโมสรสงขลา (วัวชน) สโมสรฟุตบอลชลบุรี เอฟซี สโมสรฟุตบอลแพร่ ยูไนเต็ด
    สโมสรฟุตบอล ราชบุรี สโมสรฟุตบอลทีโอที เอสซี สโมสรฟุตบอลเชียงราย ยูไนเต็ด
    สโมสรฟุตบอล จังหวัดนครราชสีมา เป็นต้น

-   สนับสนุนนักกีฬาวอลเลย์บอลไทย โดยมอบเงินพิเศษสมทบ 100,000 บาท
    แก่สมาคมวอลเลย์บอลแห่งประเทศไทย ในนามของบริษัท สามารถเทลคอม จำกัด (มหาชน)
    เพื่อมอบให้กับนักกีฬาที่ร่วมแข่งขันที่ประเทศสาธารณรัฐประชาชนจีน

  ส่งเสริมสังคมคุณธรรม

-   โครงการ “สามารถ ดี...คลับ” ซึ่งเกิดจากการรวมกลุ่มพนักงานจิตอาสา
    ในการทำประโยชน์และช่วยเหลือสังคมด้านต่างๆ
    ผ่านกิจกรรมหลากหลายทั้งภายในและภายนอก อาทิ

  - Samart Mind Power เพื่อส่งเสริมคุณธรรม นำหลักธรรมมากล่อมเกลาจิตใจ
  ให้เกิดจิตสำนึกที่ดี ทั้งกลุ่มเด็ก : กลุ่มเด็กด้อยโอกาส และบุตรหลานพนักงาน ณ
  วัดบรมนิวาสและวัดไตรมิตร และกลุ่มผู้ใหญ่ : กลุ่มพนักงาน ร่วมปฏิบัติธรรม ภายใต้หัวข้อ
  Format จิต... Delete อารมณ์ ณ วัดพระราม 9 เฉลิมพระเกียรติ

  - อาสาพาน้องเที่ยว...นิทรรศรัตนโกสินทร์ เพื่อเปิดโลกการเรียนรู้ให้กับ
  กลุ่มเด็กด้อยโอกาสจากมูลนิธิสร้างสรรค์เด็ก และกลุ่มบุตรหลานพนักงาน ณ
  พิพิธภัณฑ์มัลติมีเดีย...นิทรรศรัตนโกสินทร์

  ส่งเสริมความเอื้ออาทรในชุมชน

-   สนับสนุนการปรับปรุงห้องผลิตหนังสืออักษรเบรลล์ ศูนย์เทคโนโลยีการศึกษาเพื่อคนตาบอด ถนน
    ติวานนท์ จังหวัดนนทบุรี เพื่อเพิ่มคุณภาพการผลิตสื่อต่างๆ
    ให้กับห้องสมุดหรือสมาชิกผู้พิการทางสายตาทั่วประเทศ

-   สนับสนุนเสื้อกันฝนและเสื้อสะท้อนแสงแก่ตำรวจจราจร ในพื้นที่ สถานีตำรวจภูธรปากเกร็ด
    และสถานีตำรวจภูธรปากคลองรังสิต เป็นประจำทุกปี
    เพื่ออำนวยความสะดวกในการปฏิบัติงานแก่เจ้าหน้าที่

-   การบริจาคทานแก่ผู้ยากไร้ในชุมชน ในนามของ “มูลนิธิสามารถ”
    มอบเงินบริจาคและเครื่องอุปโภคบริโภคที่จำเป็น เพื่อช่วยเหลือผู้ด้อยโอกาสทางสังคม ทั้งเด็ก
    คนชรา และผู้พิการต่างๆ

-   การระดมทุนทรัพย์และสิ่งของจำเป็นเพื่อช่วยเหลือผู้ประสบภัย เช่น
    การจัดหาเรือให้แก่หน่วยงานราชการ
    เพื่ออำนวยความสะดวกแก่ประชาชนที่ประสบปัญหาอุทกภัย

  สิ่งแวดล้อม

  บริษัทดำเนินธุรกิจโดยคำนึงถึงการอนุรักษ์สิ่งแวดล้อม
  และมาตรฐานการจัดการเกี่ยวกับความปลอดภัย รวมทั้งการเป็นพลเมืองดี
  ในการปฏิบัติให้เป็นไปตามข้อกำหนดของกฎหมาย หรือข้อบังคับต่างๆ ที่เกี่ยวข้อง
  รับผิดชอบต่อสังคมในการใช้ทรัพยากรอย่างชาญฉลาด
  พร้อมทั้งส่งเสริมและรณรงค์การอนุรักษ์ทรัพยากรธรรมชาติอย่างต่อเนื่อง
  โดยมีนโยบายเพื่อการส่งเสริมให้ความรู้และฝึกอบรมพนักงานในองค์กร
  เพื่อปลูกฝังให้พนักงานทุกคนคำนึงถึงความรับผิดชอบต่อสิ่งแวดล้อมในการปฎิบัติหน้าที่อยู่เสมอ
  โดยการรณรงค์สร้างจิตสำนึกด้านสิ่งแวดล้อม และทรัพยากรธรรมชาติ
  ผ่านกิจกรรมที่พนักงานมีส่วนร่วม รวมทั้งดำเนินการเผยแพร่ข้อมูลข่าวสารด้านสิ่งแวดล้อม
  เพื่อสร้างความเข้าใจอันดีต่อการจัดการสิ่งแวดล้อมบริษัท
  เพื่อเป็นการกระตุ้นให้พนักงานมีการปฏิบัติอย่างต่อเนื่องผ่านสื่อต่างๆ เช่น ผ่านทาง e-mail
  ติดบอร์ดประชาสัมพันธ์ การประกาศผ่านเสียงตามสายของบริษัท เป็นต้น ในปี 2555
  บริษัทมุ่งพัฒนาสินค้าและบริการ
  โดยคำนึงถึงการอนุรักษ์และมาตรฐานความปลอดภัยทางด้านสิ่งแวดล้อม
  รวมทั้งการนำเสนอบริการทางด้านการสื่อสารโทรคมนาคมที่ใส่ใจสิ่งแวดล้อมและสนับสนุนการใช้พลังงานอย่างรู้คุณค่าแก่องค์กรภาครัฐ
  และรัฐวิสาหกิจที่มีวิสัยทัศน์สอดคล้องกัน อาทิ โครงการติดตั้งระบบมิเตอร์อ่านไฟฟ้าอัตโนมัติ
  (Automatic Meter Reader) ของการไฟฟ้าส่วนภูมิภาค เป็นต้น
  นอกจากนั้นบริษัทยังได้จัดกิจกรรมเพื่อกระตุ้นจิตสำนึกของพนักงานในองค์กรให้ใส่ใจสิ่งแวดล้อมและใช้ทรัพยากรอย่างรู้คุณค่าผ่านโครงการรณรงค์ประหยัดพลังงาน
  “ลดละเลิก” ที่ดำเนินกิจกรรมอย่างต่อเนื่องเป็นประจำทุกปี

  3.2 การไม่ละเมิดสิทธิมนุษยชน

  บริษัทยึดหลักสิทธิมนุษยชนเป็นหลักปฏิบัติร่วมกัน พนักงานทุกคนจะต้องไม่กระทำการใดๆ
  หรือส่งเสริมให้มีการละเมิดสิทธิมนุษยชนโดยเคร่งครัด ปฏิบัติต่อพนักงานทุกคนด้วยความเสมอภาค
  ไม่เลือกปฏิบัติไม่ว่าจะเป็นในเรื่องของเชื้อชาติ สัญชาติ ภาษา ศาสนา เพศ อายุ การศึกษา
  พนักงานต้องปฏิบัติต่อกันด้วยความเคารพ ให้เกียรติซึ่งกันและกัน
  ประพฤติตนเหมาะสมกับหน้าที่การงาน ตามระเบียบข้อบังคับของบริษัท
  และตามขนบธรรมเนียมประเพณี โดยไม่สร้างความเสื่อมเสียต่อภาพลักษณ์บริษัท
  บริษัทให้โอกาสแก่พนักงานในการแสดงความสามารถอย่างเต็มที่
  โดยกำหนดผลตอบแทนที่เหมาะสมตามระเบียบของบริษัท
  รวมทั้งให้โอกาสพนักงานในการศึกษาเพิ่มเติมทั้งในระดับอุดมศึกษา
  และการอบรมในระยะสั้นและระยะยาว

  3.3 การไม่ละเมิดทรัพย์สินทางปัญญาหรือลิขสิทธิ์

  บริษัทมีนโยบายในการปฏิบัติเกี่ยวกับการไม่ละเมิดทรัพย์สินทางปัญญาหรือลิขสิทธิ์
  โดยบริษัทมีแนวทางในการดำเนินการเกี่ยวกับเรื่องดังกล่าว อาทิ
  พนักงานทุกคนจะต้องลงนามในบันทึกข้อตกลงการไม่กระทำผิดเกี่ยวกับคอมพิวเตอร์
  และการไม่ละเมิดทรัพย์สินทางปัญญา
  บริษัทมีการกำหนดนโยบายการใช้งานระบบเทคโนโลยีสารสนเทศของกลุ่มบริษัทสามารถ
  และได้มีการตรวจสอบการใช้ระบบโปรแกรมซอฟต์แวร์การทำงานของพนักงาน
  เพื่อป้องกันการใช้ซอฟต์แวร์ที่ละเมิดลิขสิทธิ์ หรือไม่เกี่ยวข้องกับการทำงาน

4.  นโยบายเกี่ยวกับการทุจริต

  เนื่องจากการให้ของขวัญ ทรัพย์สิน ของกำนัล หรือประโยชน์อื่นใด
  ที่ไม่เหมาะสมย่อมจะทำให้เกิดภาพลักษณ์ของการเกื้อหนุน หรือมีพันธะต่อกัน
  อันอาจมีผลกระทบต่อการตัดสินใจในการปฏิบัติหน้าที่ และอาจทำให้บริษัทเสียประโยชน์ในที่สุด
  ซึ่งบริษัทไม่สนับสนุนการกระทำดังกล่าว บริษัทจึงได้กำหนดนโยบายการรับและให้ของขวัญ
  ทรัพย์สิน ของกำนัล และประโยชน์อื่นใด ไว้ในจริยธรรมธุรกิจ
  เพื่อใช้เป็นแนวทางในการถือปฏิบัติต่อไป โดยในปีที่ผ่านมาบริษัทได้ดำเนินกิจกรรมต่างๆ
  เกี่ยวกับการทุจริตดังนี้

-   ไม่มีกรณีการกระทำผิดด้านการทุจริต หรือกระทำผิดจริยธรรม

-   ไม่มีกรรมการลาออกอันเนื่องจากประเด็นเรื่องการกำกับดูแลกิจการของบริษัท

-   ไม่มีกรณีเกี่ยวกับชื่อเสียงในทางลบของบริษัทอันเนื่องมาจากความล้มเหลวในการทำหน้าที่สอดส่องดูแลของคณะกรรมการ

นอกจากนั้น บริษัทยังตระหนักถึงความสำคัญในเรื่องการต่อต้านการทุจริต
จึงได้ส่งผู้แทนบริษัทในการเข้าประชุมที่เกี่ยวข้องกับการทุจริต เช่น
ประชุมระดับชาติว่าด้วยการต่อต้านการทุจริต อบรมหลักสูตร Practical Fraud Awareness,
Fraud Detection & Fraud Provention Strategies และหลักการตรวจสอบทุจริต เป็นต้น

  3.5 การแจ้งเรื่องร้องเรียน

  คณะกรรมการได้ให้ความสำคัญต่อการมีส่วนร่วมของผู้มีส่วนได้เสียในการเสริมสร้างผลการดำเนินงานของบริษัท
  เพื่อสร้างความยั่งยืนให้กับกิจการ
  โดยการเปิดเผยข้อมูลสำคัญที่เกี่ยวข้องให้ผู้มีส่วนได้เสียได้รับทราบอย่างเพียงพอและโปร่งใส
  การจัดให้มีช่องทางสำหรับให้ผู้มีส่วนได้เสียสามารถส่งความคิดเห็น หรือข้อเสนอแนะ
  อันเป็นประโยชน์ และสร้างมูลค่าเพิ่มให้กับบริษัทได้ โดยการส่งจดหมายทางไปรษณีย์
  หรือส่งจดหมายอิเล็กทรอนิกส์ (e-mail) ตามที่อยู่ที่ได้แจ้งไว้บนเว็บไซต์ของบริษัท
  (www.samtel.com) ในส่วนของ “ติดต่อเรา” (Contact Us)
  ซึ่งรายละเอียดในการติดต่อมีดังนี้

  ส่งจดหมายถึง เลขานุการคณะกรรมการตรวจสอบ

  บริษัท สามารถเทลคอม จำกัด (มหาชน)

  99/7 หมู่ 4 อาคารซอฟต์แวร์ปาร์ค ชั้น 29 ถนนแจ้งวัฒนะ

  ตำบลคลองเกลือ อำเภอปากเกร็ด จังหวัดนนทบุรี 11120

  หรือส่ง e-mail ไปที่ somchai.b@samtel.samartcorp.com

  เลขานุการคณะกรรมการตรวจสอบจะเป็นผู้รวบรวมข้อมูลเพื่อเสนอให้คณะกรรมการตรวจสอบพิจารณา
  และสรุปผลเพื่อรายงานคณะกรรมการบริษัทต่อไป ทั้งนี้
  บริษัทมีนโยบายในการคุ้มครองผู้ส่งความคิดเห็นหรือข้อเสนอแนะ
  โดยจะเก็บรักษาข้อมูลของบุคคลดังกล่าวไว้เป็นความลับ โดยในปีที่ผ่านมาไม่พบว่ามีผู้มีส่วนได้เสีย
  ได้แจ้งเรื่องร้องเรียนมายังบริษัท

  3.6 ขั้นตอนและวิธีการ “การแจ้งเบาะแสและการปกป้องพนักงานผู้แจ้งเบาะแส”

  บริษัทยึดถือการปฏิบัติตามหลักการกำกับดูแลกิจการที่ดี
  โดยได้สนับสนุนให้พนักงานของบริษัทช่วยกันสอดส่องดูแลหากพบการกระทำใดๆ
  ที่ผิดหลักธรรมาภิบาล ผิดจรรยาบรรณ ผิดกฎระเบียบและข้อบังคับของบริษัท ผิดกฎหมาย
  หรืออาจก่อให้เกิดความเสียหายแก่บริษัท
  พนักงานก็สามารถแจ้งเบาะแสการกระทำผิดดังกล่าวแก่บริษัทได้
  โดยส่งเรื่องพร้อมเอกสารและ/หรือ หลักฐานที่มีให้กับประธานกรรมการตรวจสอบของบริษัท
  โดยทำได้ทั้งนำส่งด้วยตนเองใส่ลงในกล่องรับแจ้ง หรือส่งทางไปรษณีย์
  โดยขอให้ระบุชื่อและนามสกุลของผู้แจ้งมาด้วย เพื่อความสะดวกในการสอบถาม และ/หรือ
  ขอข้อมูลเพิ่มเติม หากไม่มีการระบุชื่อจะไม่ได้รับการพิจารณา

  ประธานกรรมการตรวจสอบจะตรวจสอบวิเคราะห์และหากพบว่า มีมูลความจริง
  ก็จะนำเรื่องดังกล่าวส่งคณะกรรมการตรวจสอบของบริษัทเพื่อพิจารณาดำเนินการต่อไป

  ทั้งนี้ บริษัทจะปกป้องพนักงานผู้แจ้งเบาะแส โดยจะไม่มีการเปิดเผยชื่อผู้แจ้งแก่ผู้ใดทั้งสิ้น
  จะรู้เพียงประธานกรรมการตรวจสอบ และคณะกรรมการตรวจสอบของบริษัทเท่านั้น

  พนักงานบริษัทจะสามารถทราบวิธีการแจ้งเบาะแส
  และการปกป้องพนักงานผู้แจ้งเบาะแสดังกล่าวได้โดยผ่านสื่อประชาสัมพันธ์ต่างๆ ของบริษัท เช่น
  Website ของบริษัท (www.samtel.com) และ Website HR ของบริษัท
  (www.samarthre.com) เป็นต้น

  4. การเปิดเผยข้อมูลและความโปร่งใส

  บริษัทมีนโยบายในการเปิดเผยข้อมูลและสารสนเทศ
  ทั้งข้อมูลทางการเงินข้อมูลทั่วไปที่สำคัญที่เกี่ยวกับธุรกิจและผลประกอบการของบริษัท
  ที่ตรงต่อความเป็นจริง ครบถ้วน เพียงพอ สม่ำเสมอ ทันเวลา อย่างทั่วถึงและเท่าเทียมกัน
  และแสดงให้เห็นถึงสถานภาพของการประกอบการและสถานภาพทางการเงินที่แท้จริงของบริษัท
  รวมทั้งทิศทางการดำเนินธุรกิจของบริษัทในอนาคต เพื่อให้ผู้ถือหุ้นและผู้มีส่วนได้เสีย
  สามารถเข้าถึงข้อมูลได้สะดวก และรวดเร็วในเรื่องต่างๆ อาทิ

-   จัดส่งรายงานทางการเงินต่อตลาดหลักทรัพย์ฯ และก.ล.ต. ภายในเวลาที่กำหนด
    โดยงบการเงินของบริษัทไม่มีรายการที่ผู้สอบบัญชีแสดงความคิดเห็นอย่างมีเงื่อนไข
    รวมทั้งไม่มีประวัติการถูกสั่งให้แก้ไขงบการเงินจากตลาดหลักทรัพย์ฯ และ ก.ล.ต.
    นอกจากนั้นเพื่อให้ผู้ลงทุนได้รับทราบข้อมูล
    และเข้าใจการเปลี่ยนแปลงที่เกิดขึ้นกับฐานะทางการเงินและผลการดำเนินงานของบริษัท
    ในแต่ละไตรมาสได้ดียิ่งขึ้น
    บริษัทยังได้เริ่มจัดทำคำอธิบายและการวิเคราะห์ฐานะทางการเงินและผลการดำเนินงาน
    (Management Discussion and Analysis : MD&A)
    สำหรับงบการเงินทุกไตรมาสไว้บนเว็บไซต์ของบริษัท โดยเริ่มตั้งแต่งบการเงินไตรมาสที่
    3/2555 เป็นต้นไป

-   เปิดเผยหลักเกณฑ์การให้ค่าตอบแทนกรรมการและผู้บริหารไว้อย่างชัดเจน

-   เปิดเผยข้อมูลการถือหุ้นของกรรมการและผู้บริหารในรายงานประจำปี
    และแบบแสดงรายการข้อมูลประจำปี
    และกำหนดนโยบายให้กรรมการและผู้บริหารรายงานการเปลี่ยนแปลงการถือครองหลักทรัพย์
    ภายใน 3 วันทำการนับแต่วันที่มีการซื้อ ขาย โอน หรือรับโอน โดยหน่วยงานเลขานุการบริษัท
    จะเป็นผู้ประสานงานในการจัดส่งรายงานดังกล่าวต่อตลาดหลักทรัพย์ฯ และ ก.ล.ต.
    นอกจากนั้น
    ยังกำหนดให้มีการรายงานการเปลี่ยนแปลงการถือครองหลักทรัพย์ของกรรมการและผู้บริหารดังกล่าวในการประชุมคณะกรรมการบริษัททุกครั้ง
    โดยมีข้อมูลการถือครองหลักทรัพย์ของกรรมการและผู้บริหารบริษัทในปี 2555 ดังนี้

จำนวนหุ้นสามัญที่ถือในบริษัท ⁽¹⁾

  --------------------------------------------------------------------------------------------
  กรรมการ / ผู้บริหาร         ก่อนการได้มา / ได้มา         จำหน่ายไประหว่างปี   31 ธ.ค.     เพิ่ม (ลด)
                           จำหน่ายไป     ระหว่างปี                        2555        
  ------------------------ ------------ ------------ ----------------- ----------- -----------
  1. นายสมบัติ อุทัยสาง        175,000      125,000⁽²⁾   -                 300,000     125,000

  2. พลเอกสัมพันธ์ บุญญานันต์    300,000      125,000⁽²⁾   425,000           -           (300,000)

  3. นายวิชัย โภคาสัมฤทธิ์      -            125,000⁽²⁾   75,000            50,000      (75,000)

  4. นางสาวรพีพรรณ          -            125,000⁽²⁾   125,000           -           -
  เหลืองอร่ามรัตน์                                                                     

  5. นายขจรวุฒิ ตยานุกรณ์      225,000      125,000⁽²⁾   -                 350,000     125,000

  6. นายเจริญรัฐ วิไลลักษณ์     1,378,300    -            -                 1,378,300   -

  7. นายวัฒน์ชัย วิไลลักษณ์      100,010      100,000      -                 200,010     100,000

  8. นายศิริชัย รัศมีจันทร์       100,000      125,000⁽²⁾   225,000           -           (100,000)

  9. นายไพโรจน์ วโรภาษ      200,000      250,000⁽²⁾   450,000           -           (200,000)

  10. นายจง ดิลกสมบัติ        -            300,000⁽²⁾   150,000           150,000     150,000

  11. นายประสิทธิ์ชัย          300,000      225,000⁽²⁾   400,000           125,000     (175,000)
  วีระยุทธวิไล                                                                        

  12. นายพรชัย กรัยวิเชียร     452,000      225,000⁽²⁾   425,000           252,000     (200,000)

  13. นายอภิชาติ ศิริสาลิโภชน์   260,000      280,000⁽²⁾   540,000           -           (260,000)

  14. นางอรุณลักษณ์ ดิลกวณิช    111,000      137,500⁽²⁾   248,500           -           (111,000)

  15. นายวงศ์กฤษณ์ เจียมศรีพงษ์ 186,000      145,000⁽²⁾   131,000           200,000     14,000
  --------------------------------------------------------------------------------------------

หมายเหตุ: ¹⁾ รวมจำนวนหุ้นของคู่สมรส

²⁾ จำนวนหุ้นสามัญที่เพิ่มขึ้นเนื่องจากมีการใช้สิทธิฯ ตามใบสำคัญแสดงสิทธิฯ

-   เปิดเผยรายละเอียดเกี่ยวกับรายการเกี่ยวโยงกัน
    เพื่อป้องกันความขัดแย้งทางผลประโยชน์ไว้อย่างชัดเจน (ดูรายละเอียดเพิ่มเติมในหัวข้อ
    “การปฏิบัติต่อผู้ถือหุ้นอย่างเท่าเทียมกัน” และหัวข้อ “5.6 ความขัดแย้งทางผลประโยชน์”)

  นอกจากนั้นบริษัทยังมีนโยบายเรื่องการรายงานการมีส่วนได้เสียของกรรมการและผู้บริหาร ดังนี้

  1) กรรมการและผู้บริหารต้องยื่นรายงานการมีส่วนได้เสียครั้งแรกภายใน 30
  วันหลังจากได้รับการแต่งตั้งเป็นกรรมการหรือผู้บริหารตามแบบรายงานที่กำหนด

2.  กรรมการและผู้บริหารต้องรายงานการเปลี่ยนแปลงข้อมูลการมีส่วนได้เสียภายใน 30
    วันหลังจากมีการเปลี่ยนแปลงตามแบบรายงานที่กำหนด

3.  รายงานการมีส่วนได้เสียจะต้องจัดเก็บไว้ที่เลขานุการบริษัท
    และเลขานุการบริษัทจะเป็นผู้จัดส่งสำเนาให้ประธานกรรมการและประธานกรรมการตรวจสอบภายใน
    7 วันทำการนับจากวันที่บริษัทได้รับรายงานดังกล่าว

  โดยบริษัทได้เผยแพร่ข้อมูลข่าวสารต่างๆ ดังกล่าว เพื่อให้ผู้ถือหุ้น ผู้ลงทุน
  และผู้ที่เกี่ยวข้องได้รับทราบ ผ่านช่องทางต่างๆ ได้แก่ ระบบข่าวของตลาดหลักทรัพย์ฯ
  เว็บไซต์ของบริษัท (www.samtel.com) รายงานประจำปี (Annual Report)
  และแบบแสดงรายการข้อมูลประจำปี (แบบ 56-1) การแถลงข่าว
  และการจัดกิจกรรมพบปะนักลงทุน เป็นต้น

  คณะกรรมการบริษัท ได้ดูแลให้มีการปฏิบัติตามกฎหมาย ข้อบังคับ
  และระเบียบที่เกี่ยวข้องกับการเปิดเผยข้อมูลและความโปร่งใส อย่างเคร่งครัด
  โดยในปีที่ผ่านมาบริษัทไม่เคยถูกสำนักงานคณะกรรมการกำกับหลักทรัพย์และตลาดหลักทรัพย์
  (ก.ล.ต.) หรือตลาดหลักทรัพย์ฯ ดำเนินการใดๆ
  อันเนื่องมาจากการไม่เปิดเผยข้อมูลตามข้อกำหนด ทั้งนี้ คณะกรรมการได้ดำเนินการต่างๆ
  เกี่ยวกับการเปิดเผยข้อมูลดังต่อไปนี้

  4.1 การจัดให้มีช่องทางในการเปิดเผยข้อมูลอย่างหลากหลาย
  นอกเหนือจากการรายงานผ่านระบบข่าวของตลาดหลักทรัพย์ฯ ดังนี้

  รายงานประจำปี (แบบ 56-2 หรือ Annual Report) และแบบแสดงรายการข้อมูลประจำปี
  (แบบ 56-1)

  คณะกรรมการได้จัดให้มีการจัดทำรายงานประจำปีที่มีข้อมูลถูกต้อง ครบถ้วน
  เป็นไปตามข้อกำหนดของตลาดหลักทรัพย์ฯ ตลอดจนมีความชัดเจน เพียงพอ
  ที่จะสะท้อนให้เห็นการดำเนินงานของบริษัทในรอบปีที่ผ่านมา อาทิ โครงสร้างขององค์กร
  ลักษณะการประกอบธุรกิจ ฐานะการเงินและผลการดำเนินงาน โครงสร้างคณะกรรมการ
  รวมทั้งการปฏิบัติหน้าที่ในรอบปีที่ผ่านมาของคณะกรรมการบริษัทและคณะอนุกรรมการต่างๆ เป็นต้น

  เว็บไซต์ของบริษัท

  คณะกรรมการตระหนักดีว่า ในปัจจุบันการเปิดเผยข้อมูลผ่านทางเว็บไซต์ เป็นช่องทางที่สะดวก
  รวดเร็ว ผู้ถือหุ้นและผู้ที่เกี่ยวข้องสามารถเข้าถึงข้อมูลได้ง่าย
  มีความเท่าเทียมกันในการรับทราบข้อมูล และน่าเชื่อถือ
  ดังนั้นคณะกรรมการจึงได้ดูแลให้มีการเปิดเผยข้อมูลต่างๆ
  เกี่ยวกับบริษัทไว้บนในเว็บไซต์ของบริษัท (www.samtel.com) ทั้งภาษาไทยและภาษาอังกฤษ
  เพิ่มเติมจากที่ได้เคยเปิดเผยไว้ในรายงานประจำปี อาทิ นโยบายการกำกับดูแลกิจการ
  จริยธรรมธุรกิจ ข่าวที่บริษัทเผยแพร่ งบการเงิน รวมทั้งรายงานประจำปี (แบบ 56-2 หรือ
  Annual Report) และแบบแสดงรายการข้อมูลประจำปี (แบบ 56-1)
  ซึ่งสามารถดาวน์โหลดข้อมูลดังกล่าวได้ เป็นต้น

  นักลงทุนสัมพันธ์

  บริษัทได้จัดตั้งหน่วยงานนักลงทุนสัมพันธ์ (Investor Relation)
  เพื่อให้บริการข้อมูลและข่าวสารกิจกรรมต่างๆ ของบริษัทกับผู้ลงทุน ผู้ถือหุ้น นักวิเคราะห์
  และประชาชนทั่วไป ผ่านช่องทางต่างๆ เช่น เว็บไซต์ของบริษัท การทำโรดโชว์ (Road show)
  การประชุมร่วมกับนักวิเคราะห์ การประชุมทางโทรศัพท์ เป็นต้น
  ทั้งนี้ผู้ลงทุนสามารถติดต่อหน่วยงานดังกล่าวได้ที่หมายเลขโทรศัพท์ 0-2502-6979
  หรือส่งคำถามผ่านทางเว็บไซต์ของบริษัทที่ www.samtel.com หรือที่อีเมล์
  wongkrit.j@samtel.samartcorp.com
  โดยบริษัทได้กำหนดจรรยาบรรณของนักลงทุนสัมพันธ์ไว้เพื่อถือปฎิบัติ ดังนี้

  จรรณยาบรรณของนักลงทุนสัมพันธ์

1.  ปฏิบัติหน้าที่ด้วยความซื่อสัตย์สุจริต

2.  เปิดเผยข้อมูลที่จำเป็นอย่างครบถ้วนและเป็นธรรมแก่ผู้เกี่ยวข้องทุกกลุ่มอย่างเท่าเทียม

3.  เปิดโอกาสให้บุคคลที่เกี่ยวข้องทุกกลุ่มสามารถเข้าถึงและสอบถามข้อมูลได้

4.  ปฏิบัติหน้าที่โดยยึดถือผลประโยชน์ของผู้ถือหุ้นและผู้มีส่วนได้เสียเป็นที่ตั้ง

5.  รักษาความลับของบริษัทและไม่ใช้ข้อมูลภายในเพื่อประโยชน์ส่วนตน

6.  ปฏิบัติหน้าที่อย่างเต็มที่และมีความเป็นมืออาชีพ

7.  หมั่นศึกษาหาความรู้เพื่อพัฒนาประสิทธิภาพในการทำงาน

8.  ปฏิบัติตามแนวทางการไม่รับนัดในช่วงใกล้ประกาศงบการเงินและแนวปฏิบัติในการซื้อขายหุ้นที่บริษัทได้กำหนดไว้

  นอกเหนือจากการเปิดเผยข้อมูลตามหน้าที่ภายใต้ข้อบังคับของกฎหมายและหน่วยงานที่เกี่ยวข้องแล้ว
  บริษัทยังได้จัดประชุมแถลงข้อมูลผลการดำเนินงานในแต่ละไตรมาส ให้แก่ผู้ถือหุ้น นักลงทุน
  นักวิเคราะห์ และประชาชนทั่วไป โดยมีคณะกรรมการบริหารเข้าร่วมประชุม เพื่อชี้แจง
  และเปิดโอกาสให้ผู้เข้าร่วมประชุมได้ซักถามข้อมูลต่างๆ

  โดยในปี 2555 บริษัทมีการเสนอผลงานให้แก่นักวิเคราะห์ นักลงทุน เป็นระยะๆ อย่างสม่ำเสมอ
  ตามแผนงาน ซึ่งสรุปได้ดังนี้

  - กิจกรรมพบปะนักวิเคราะห์และนักลงทุน จำนวน 51 ครั้ง

  - กิจกรรม Roadshow จำนวน 8 ครั้ง

  - การแถลงข่าวเกี่ยวกับผลการดำเนินงานของบริษัท จำนวน 4 ครั้ง

  4.2 การเปิดเผยข้อมูลเกี่ยวกับคณะกรรมการและคณะอนุกรรมการต่างๆ ได้แก่

  - โครงสร้างคณะกรรมการ บทบาทหน้าที่และความรับผิดชอบ
  รวมทั้งการปฏิบัติหน้าที่ในปีที่ผ่านมาของคณะกรรมการและคณะอนุกรรมการแต่ละคณะ

  - ค่าตอบแทนกรรมการและผู้บริหาร
  บริษัทได้กำหนดนโยบายค่าตอบแทนกรรมการไว้อย่างชัดเจนและโปร่งใส
  โดยค่าตอบแทนอยู่ในระดับที่เหมาะสมเทียบเคียงได้กับอุตสาหกรรมลักษณะเดียวกัน
  และสูงเพียงพอที่จะรักษากรรมการที่มีคุณสมบัติตามที่ต้องการไว้ได้
  กรรมการที่ได้รับมอบหมายหน้าที่และความรับผิดชอบเพิ่มขึ้นในคณะอนุกรรมการต่างๆ
  จะได้รับค่าตอบแทนเพิ่มตามความเหมาะสม
  โดยคณะกรรมการสรรหาและกำหนดค่าตอบแทนจะเป็นผู้พิจารณากลั่นกรองและเสนอค่าตอบแทนของกรรมการในแต่ละปี
  เสนอคณะกรรมการบริษัทพิจารณา ก่อนนำเสนอต่อที่ประชุมผู้ถือหุ้นเพื่ออนุมัติ

  ทั้งนี้บริษัทได้มีการเปิดเผยข้อมูลดังกล่าว
  รวมทั้งค่าตอบแทนกรรมการเป็นรายบุคคลไว้ในรายงานประจำปี (แบบ 56-2 หรือ Annual
  Report) และแบบแสดงรายการข้อมูลประจำปี (แบบ 56-1) ของบริษัท
  ซึ่งสามารถดูรายละเอียดได้ในหัวข้อ “การจัดการ”

  4.3 ความรับผิดชอบของคณะกรรมการต่อรายงานทางการเงิน

  คณะกรรมการบริษัทเป็นผู้รับผิดชอบต่องบการเงินรวมของบริษัทและบริษัทย่อย
  และสารสนเทศทางการเงินที่ปรากฏในรายงานประจำปี
  งบการเงินดังกล่าวจัดทำขึ้นตามมาตรฐานการบัญชีที่รับรองทั่วไปในประเทศไทย
  โดยเลือกใช้นโยบายบัญชีที่เหมาะสม และถือปฏิบัติอย่างสม่ำเสมอ
  และใช้ดุลยพินิจอย่างระมัดระวังและประมาณการที่ดีที่สุดในการจัดทำ
  รวมทั้งมีการเปิดเผยข้อมูลสำคัญอย่างเพียงพอในหมายเหตุประกอบงบการเงิน
  และผ่านการตรวจสอบจากผู้สอบบัญชีภายนอกที่มีความเป็นอิสระ
  สามารถแสดงความเห็นได้อย่างตรงไปตรงมา มีคุณสมบัติที่ได้รับการยอมรับ
  และได้รับความเห็นชอบจากสำนักงานคณะกรรมการกำกับหลักทรัพย์และตลาดหลักทรัพย์
  (ก.ล.ต.) เพื่อเพิ่มความเชื่อมั่นและความน่าเชื่อถือของรายงานทางการเงินอีกด้วย

  คณะกรรมการได้จัดให้มีการดำรงรักษาไว้ซึ่งระบบการควบคุมภายในที่มีประสิทธิผล
  เพื่อให้มั่นใจได้ว่าการบันทึกข้อมูลทางบัญชีมีความถูกต้อง ครบถ้วน
  และเพียงพอที่จะดำรงไว้ซึ่งทรัพย์สิน และเพื่อให้ทราบจุดอ่อน เพื่อป้องกัน
  มิให้เกิดการทุจริตหรือดำเนินการที่ผิดปกติอย่างมีสาระสำคัญ
  ในการนี้คณะกรรมการได้แต่งตั้งคณะกรรมการตรวจสอบ ซึ่งประกอบด้วยกรรมการอิสระ
  เป็นผู้ดูแลรับผิดชอบเกี่ยวกับคุณภาพของรายงานทางการเงิน และระบบการควบคุมภายใน
  รวมทั้งได้แสดงความเห็นเกี่ยวกับเรื่องดังกล่าวไว้ในรายงานของคณะกรรมการตรวจสอบ
  ซึ่งปรากฎอยู่ในรายงานประจำปี นอกจากนั้น
  คณะกรรมการบริษัทยังได้จัดทำรายงานความรับผิดชอบของคณะกรรมการต่อรายงานทางการเงินของบริษัทไว้ในรายงานประจำปี
  (แบบ 56-2 หรือ Annual Report) ด้วย

  5. ความรับผิดชอบของคณะกรรมการ

  5.1 คุณสมบัติของคณะกรรมการ

  คณะกรรมการบริษัทประกอบด้วย กรรมการที่มีคุณสมบัติหลากหลาย ทั้งในด้านทักษะ ประสบการณ์
  ความสามารถเฉพาะด้านที่เป็นประโยชน์กับบริษัท รวมทั้งเป็นผู้ที่มีภาวะผู้นำและวิสัยทัศน์กว้างไกล
  อันจะช่วยให้การดำเนินงานของบริษัทบรรลุตามวัตถุประสงค์และเป้าหมายที่กำหนดไว้
  ซึ่งกรรมการของบริษัท ทั้ง 10 ท่าน
  มีคุณสมบัติเป็นไปตามคุณสมบัติของกรรมการบริษัทตามที่ได้กำหนดไว้ใน “โครงสร้างการจัดการ”
  นอกจากนั้น กรรมการทั้ง 10 ท่าน
  ยังได้อุทิศเวลาและความพยายามในการปฏิบัติหน้าที่กรรมการอย่างเต็มที่
  โดยสามารถดูได้จากจำนวนครั้งในการเข้าร่วมประชุมของกรรมการแต่ละท่าน ในหัวข้อ
  “การประชุมคณะกรรมการ”

  5.2 ความเป็นอิสระจากฝ่ายจัดการของคณะกรรมการ

  การแยกตำแหน่งประธานกรรมการและประธานกรรมการบริหาร

  คณะกรรมการบริษัทมีบทบาทสำคัญในการกำกับดูแลกิจการเพื่อประโยชน์สูงสุดของบริษัทและผู้ถือหุ้นโดยรวม
  ดังนั้นเพื่อให้เกิดความสมดุลในอำนาจการดำเนินงาน
  บริษัทได้แยกตำแหน่งประธานกรรมการบริษัท และประธานกรรมการบริหาร
  มิให้เป็นบุคคลเดียวกัน โดยประธานกรรมการของบริษัท
  เป็นกรรมการอิสระตามความหมายของตลาดหลักทรัพย์ฯ และไม่มีความสัมพันธ์ใดๆ กับฝ่ายบริหาร
  โดยประธานกรรมการและประธานกรรมการบริหารมีขอบเขตอำนาจหน้าที่ดังนี้

  ขอบเขตอำนาจหน้าที่ของประธานกรรมการ

1.  รับผิดชอบในฐานะผู้นำของคณะกรรมการในการกำกับ ติดตาม
    ดูแลการบริหารงานของคณะกรรมการบริหาร และคณะอนุกรรมการอื่นๆ
    ให้บรรลุวัตถุประสงค์ตามแผนงานที่กำหนดไว้

2.  เป็นประธานการประชุมคณะกรรมการ และผู้ถือหุ้นของบริษัทฯ

3.  เป็นผู้ลงคะแนนเสียงชี้ขาดในกรณีที่ที่ประชุมคณะกรรมการบริษัทฯ มีการลงคะแนนเสียง
    และคะแนนเสียง 2 ฝ่ายเท่ากัน

ขอบเขตอำนาจหน้าที่ของประธานกรรมการบริหาร

  1.
  บริหารจัดการและควบคุมดูแลการดำเนินกิจการที่เกี่ยวข้องกับการบริหารงานทั่วไปของบริษัทเพื่อให้เป็นไปตามวัตถุประสงค์
  นโยบาย ระเบียบและข้อบังคับของบริษัท

  2. พิจารณาแผนการลงทุนในธุรกิจต่างๆ นำเสนอต่อคณะกรรมการบริหาร
  และคณะกรรมการบริษัท เพื่อพิจารณาอนุมัติ ต่อไป

  3. มีอำนาจในการทำนิติกรรมผูกพันบริษัท
  ตามขอบเขตที่กำหนดไว้ในนโยบายและระเบียบวิธีปฏิบัติของบริษัท เรื่องอำนาจอนุมัติดำเนินการ

  4. การดำเนินงานใดๆ ที่ได้รับมอบหมายตามมติที่ประชุมคณะกรรมการ และ/หรือ
  มติที่ประชุมผู้ถือหุ้นของบริษัท

  การมอบหมายอำนาจหน้าที่และความรับผิดชอบให้ประธานกรรมการบริหารนั้น
  จะไม่มีลักษณะเป็นการมอบอำนาจ หรือมอบอำนาจช่วง
  ที่ทำให้ประธานกรรมการบริหารหรือผู้รับมอบอำนาจจากประธานกรรมการบริหาร
  สามารถอนุมัติรายการที่ตนหรือบุคคลที่อาจมี ความขัดแย้ง มีส่วนได้เสีย
  หรืออาจมีความขัดแย้งทางผลประโยชน์ในลักษณะอื่นใดกับบริษัท หรือบริษัทย่อยของบริษัท
  ยกเว้นเป็นการอนุมัติรายการที่เป็นไปตามนโยบาย
  และหลักเกณฑ์ที่คณะกรรมการบริษัทพิจารณาอนุมัติไว้
  โดยการอนุมัติรายการดังกล่าวจะต้องเสนอต่อที่ประชุมคณะกรรมการบริษัท และ/หรือ
  ที่ประชุมผู้ถือหุ้นเพื่อพิจารณาและอนุมัติรายการดังกล่าวตามข้อกำหนดของตลาดหลักทรัพย์ฯ
  ก.ล.ต. หรือกฎหมายที่เกี่ยวข้องกำหนด

  การถ่วงดุลของกรรมการที่ไม่เป็นผู้บริหาร

  โครงสร้างคณะกรรมการบริษัทในปัจจุบัน ประกอบด้วยกรรมการที่มีประสบการณ์
  ความรู้และความชำนาญจากหลากหลายสาขา จำนวน 10 ท่าน ประกอบด้วย

  - กรรมการที่เป็นอิสระ จำนวน 4 ท่าน (มากกว่า 1 ใน 3 ของกรรมการทั้งคณะ)

  - กรรมการที่เป็นผู้บริหาร จำนวน 4 ท่าน

  - กรรมการที่ไม่เป็นผู้บริหาร จำนวน 2 ท่าน

  นอกจากนั้น บริษัทยังมีกรรมการที่ไม่ได้เป็นกรรมการบริหาร 1 ท่าน (นายไพโรจน์ วโรภาษ)
  เป็นผู้มีประสบการณ์โดยตรงเกี่ยวกับธุรกิจที่บริษัทดำเนินกิจการอยู่

  การมีโครงสร้างกรรมการดังกล่าว เพื่อให้ผู้มีส่วนได้เสียสามารถมั่นใจได้ว่า
  กรรมการสามารถปฏิบัติหน้าที่ในฐานะตัวแทนของผู้ถือหุ้นได้อย่างเป็นอิสระ
  และมีการถ่วงดุลที่เหมาะสม

  บทบาทหน้าที่ความรับผิดชอบของคณะกรรมการบริษัทและประธานกรรมการบริหาร

  บริษัทได้มีการแบ่งแยกอำนาจหน้าที่และความรับผิดชอบระหว่างคณะกรรมการบริษัท
  และประธานกรรมการบริหาร ซึ่งเป็นผู้บริหารสูงสุดของบริษัท
  ไว้อย่างชัดเจนโดยคณะกรรมการมีบทบาทในการกำกับดูแลให้การบริหารจัดการเป็นไปตามเป้าหมาย
  และแนวทางที่จะก่อให้เกิดประโยชน์สูงสุดแก่ผู้ถือหุ้น
  โดยคำนึงถึงผลประโยชน์ของผู้มีส่วนได้เสียทุกฝ่าย
  ไม่แสวงหาผลประโยชน์แก่ตนเองหรือแก่ผู้หนึ่งผู้ใด ไม่ดำเนินการใดๆ
  ที่เป็นการขัดแย้งหรือแข่งขันกับผลประโยชน์ของบริษัท และบริษัทในเครือ โดยยึดหลักจริยธรรมที่ดี
  ปฏิบัติหน้าที่ด้วยความรับผิดชอบ ความระมัดระวัง และความซื่อสัตย์สุจริต ทั้งนี้
  ให้รวมถึงการดูแลให้การดำเนินกิจการเป็นไปตามวัตถุประสงค์ ข้อบังคับของบริษัท
  มติคณะกรรมการ มติที่ประชุมผู้ถือหุ้น ตลอดจนกฎหมาย หลักเกณฑ์
  ข้อบังคับของตลาดหลักทรัพย์แห่งประเทศไทย
  และสำนักงานคณะกรรมการกำกับหลักทรัพย์และตลาดหลักทรัพย์ (ก.ล.ต.)
  ส่วนประธานกรรมการบริหาร
  ทำหน้าที่เป็นหัวหน้าหรือผู้นำคณะเจ้าหน้าที่บริหารของบริษัทในการบริหารจัดการ
  และควบคุมดูแลการดำเนินกิจการที่เกี่ยวข้องกับการบริหารงานทั่วไปของบริษัท ทั้งนี้
  รายละเอียดขอบเขตอำนาจหน้าที่และความรับผิดชอบของคณะกรรมการบริษัท
  และประธานกรรมการบริหาร ได้แสดงไว้ในหัวข้อ “โครงสร้างการจัดการ”

  5.3 การดำรงตำแหน่งกรรมการในบริษัทจดทะเบียนอื่น

  นโยบายการดำรงตำแหน่งกรรมการในบริษัทจดทะเบียนอื่นของกรรมการ

  เพื่อประสิทธิภาพในการปฏิบัติหน้าที่ในฐานะกรรมการบริษัท
  คณะกรรมการบริษัทได้กำหนดนโยบายในการดำรงตำแหน่งกรรมการในบริษัทจดทะเบียนอื่นของกรรมการแต่ละท่านให้ไม่เกิน
  3 บริษัท อย่างไรก็ตาม กรรมการบริษัท ทั้ง 10 ท่าน
  ไม่มีท่านใดที่ดำรงตำแหน่งกรรมการในบริษัทจดทะเบียนอื่นเกิน 3 บริษัท
  ซึ่งเป็นการแสดงให้เห็นว่าคณะกรรมการของบริษัทสามารถอุทิศเวลาในการปฏิบัติหน้าที่อย่างมีประสิทธิภาพได้ดีเกินกว่านโยบายที่กำหนดไว้

  นโยบายการดำรงตำแหน่งกรรมการในบริษัทอื่นของผู้บริหารระดับสูง

  คณะกรรมการบริษัทได้กำหนดนโยบายในการดำรงตำแหน่งกรรมการในบริษัทอื่นของผู้บริหารระดับสูง
  โดยกำหนดให้ก่อนที่ผู้บริหารท่านใดจะไปดำรงตำแหน่งกรรมการในบริษัทอื่น
  จะต้องแจ้งให้คณะกรรมการบริหารทราบเพื่อพิจารณาอนุมัติ ทั้งนี้
  ต้องไม่เป็นกรรมการในบริษัทที่ดำเนินธุรกิจสภาพอย่างเดียวกับบริษัท
  หรือเป็นการแข่งขันกับกิจการของบริษัท

  5.4 ความโปร่งใสในการสรรหากรรมการและผู้บริหาร

  คณะกรรมการบริษัทได้จัดให้มีกระบวนการในการสรรหาและคัดเลือกกรรมการและผู้บริหารของบริษัทอย่างโปร่งใส
  โดยสามารถดูรายละเอียดได้ในหัวข้อ “การสรรหากรรมการและผู้บริหาร”

  5.5 ผลการดำเนินงานของคณะกรรมการในปีที่ผ่านมา

  5.5.1 การกำหนดนโยบายและทิศทางการดำเนินธุรกิจ

  คณะกรรมการบริษัทได้กำหนดวิสัยทัศน์และพันธกิจไว้อย่างชัดเจน ดังนี้

  วิสัยทัศน์

  ผู้นำในการให้บริการด้านนวัตกรรม เทคโนโลยีสื่อสารสารสนเทศที่ครบวงจร
  รวมทั้งเป็นผู้เชี่ยวชาญการวางระบบเครือข่ายสื่อสารโทรคมนาคมให้กับองค์กรภาครัฐและเอกชน
  ด้วยศักยภาพของกลุ่มบริษัทในเครือและพันธมิตรที่พร้อมให้บริการที่เป็นเลิศโดย ทีมงานมืออาชีพ

  พันธกิจ

-   มุ่งมั่นสร้างธุรกิจที่มั่นคง เพื่อมอบผลตอบแทนที่ยั่งยืนแก่ผู้ถือหุ้น

-   มุ่งมั่นพัฒนาสินค้าและบริการเทคโนโลยีที่โดดเด่น ทันสมัย
    โดยคำนึงถึงประโยชน์ของลูกค้าเป็นสำคัญ

-   มุ่งมั่นเสริมสร้างมาตรฐานการให้บริการ

-   มุ่งมั่นสร้างความสัมพันธ์ที่แข็งแกร่งกับพันธมิตรธุรกิจ
    โดยคำนึงถึงผลประโยชน์และความเจริญรุ่งเรืองในระยะยาวร่วมกัน

-   มุ่งมั่นในการขยายโอกาสทางธุรกิจ ทั้งในและต่างประเทศ

-   มุ่งมั่นสร้าง “ทีมงานสามารถมืออาชีพ” เพื่อรากฐานที่ยั่งยืนของบริษัท

นโยบายการกำกับดูแลกิจการ

  คณะกรรมการบริษัทได้ตระหนักถึงความสำคัญของการกำกับดูแลกิจการที่ดี เพื่อเพิ่มความโปร่งใส
  ขีดความสามารถในการแข่งขันของกิจการ และความเชื่อมั่นให้แก่ผู้ถือหุ้น ผู้ลงทุน
  และผู้เกี่ยวข้องทุกราย จึงได้จัดให้มีนโยบายเกี่ยวกับการกำกับดูแลกิจการ
  ที่เป็นลายลักษณ์อักษรทั้งภาษาไทยและอังกฤษ ตั้งแต่ปี 2548
  รวมทั้งได้เผยแพร่ไว้บนเว็บไซต์ของบริษัทเพื่อให้พนักงานบริษัทและบุคคลภายนอกได้รับทราบถึงนโยบายการกำกับดูแลกิจการที่ดีของบริษัท
  ซึ่งนโยบายดังกล่าวให้ความสำคัญต่อระบบการควบคุม และการตรวจสอบภายใน
  กำกับดูแลฝ่ายบริหารให้ดำเนินตามนโยบายอย่างมีประสิทธิภาพ
  เพื่อประโยชน์ในระยะยาวของผู้ถือหุ้น ภายใต้กรอบข้อกำหนดของกฎหมายและจริยธรรมทางธุรกิจ
  โดยมีคณะกรรมการกำกับดูแลกิจการคอยสอดส่องดูแลให้พนักงานได้ถือปฏิบัติอย่างเคร่งครัด
  ซึ่งคณะกรรมการได้มีการทบทวนนโยบายดังกล่าวเป็นประจำทุกปี
  ทั้งนี้นโยบายการกำกับดูแลกิจการฉบับที่ใช้อยู่ในปัจจุบันได้รับการอนุมัติจากที่ประชุมคณะกรรมการบริษัท
  เมื่อวันที่ 26 กุมภาพันธ์ 2556

  โดยในนโยบายการกำกับดูแลกิจการของบริษัทจะครอบคลุมประเด็นต่างๆ ดังนี้

1.  สิทธิของผู้ถือหุ้น

2.  การปฏิบัติต่อผู้ถือหุ้นอย่างเท่าเทียมกัน

3.  การคำนึงถึงผู้มีส่วนได้เสีย

4.  การเปิดเผยข้อมูลและความโปร่งใส

5.  ความรับผิดชอบของคณะกรรมการ

จริยธรรมธุรกิจ

  บริษัทได้มีการดำเนินธุรกิจและบริหารงานอย่างมีจรรยาบรรณ
  โดยคณะกรรมการบริษัทได้จัดให้มีคู่มือจริยธรรมธุรกิจ สำหรับกรรมการ ผู้บริหาร
  และพนักงานของบริษัท ให้ยึดถือเป็นแนวปฏิบัติในการทำงานด้วยความซื่อสัตย์ สุจริต
  และเป็นไปอย่างมีมาตรฐาน คุณภาพ คุณธรรม
  รวมทั้งครอบคลุมในเรื่องของการดูแลผู้มีส่วนได้เสียกลุ่มต่างๆ รายการระหว่างกัน
  การปฏิบัติตามกฎหมาย การดูแลทรัพย์สิน และการป้องกันความขัดแย้งทางผลประโยชน์
  โดยกรรมการ ผู้บริหาร
  และพนักงานของบริษัททุกคนมีหน้าที่ต้องปฏิบัติตามจริยธรรมธุรกิจอย่างเคร่งครัด ตั้งแต่ปี 2548
  ทั้งภาษาไทยและภาษาอังกฤษ รวมทั้งได้เผยแพร่ไว้บนเว็บไซต์ของบริษัท
  เพื่อให้พนักงานบริษัทและบุคคลภายนอกได้รับทราบถึงหลักจริยธรรมในการดำเนินธุรกิจของบริษัท
  ซึ่งได้มีการทบทวนจริยธรรมธุรกิจเป็นประจำทุกปี
  โดยฉบับที่ใช้อยู่ในปัจจุบันได้รับการอนุมัติจากที่ประชุมคณะกรรมการบริษัท เมื่อวันที่ 26 กุมภาพันธ์
  2556

โดยในจริยธรรมธุรกิจของบริษัทจะครอบคลุมประเด็นต่างๆ ดังนี้

1.  ความขัดแย้งทางผลประโยชน์

2.  ความรับผิดชอบต่อผู้ถือหุ้น

3.  นโยบายการปฏิบัติต่อพนักงาน

4.  นโยบายการปฏิบัติต่อลูกค้า

5.  นโยบายการปฏิบัติต่อคู่ค้า

6.  นโยบายการปฏิบัติต่อเจ้าหนี้

7.  นโยบายการปฏิบัติต่อคู่แข่งทางการค้า

8.  นโยบายการรับและให้ของขวัญ ทรัพย์สิน ของกำนัล หรือประโยชน์อื่นใด

9.  ความรับผิดชอบต่อสังคมและส่วนรวม

10. ความรับผิดชอบต่อชุมชน

11. ความรับผิดชอบต่อสิ่งแวดล้อม

12. การจัดทำรายงานความรับผิดชอบต่อสังคม (รายงานแห่งความยั่งยืน)

13. นโยบายการไม่ละเมิดสิทธิมนุษยชน

14. การแสดงความคิดเห็นหรือข้อเสนอแนะ

15. ขั้นตอนและวิธีการ “การแจ้งเบาะแสและการปกป้องพนักงานผู้แจ้งเบาะแส”

  ทั้งนี้ บริษัทได้เผยแพร่วิสัยทัศน์ พันธกิจ นโยบายการกำกับดูแลกิจการ และจริยธรรมธุรกิจ
  ไว้บนเว็บไซต์ของบริษัท (www.samtel.com)
  และได้มีการสื่อสารนโยบายการกำกับดูแลกิจการและจริยธรรมธุรกิจให้กับผู้บริหารและพนักงานของบริษัทรับทราบผ่านทางอีเมล์
  โดยจัดทำในรูปแบบข่าวสาร (Tips) เกี่ยวกับการกำกับดูแลกิจการประจำสัปดาห์
  และติดโปสเตอร์ที่บอร์ดประชาสัมพันธ์ของบริษัท
  นอกจากนั้นได้มอบหมายให้คณะกรรมการกำกับดูแลกิจการทำหน้าที่สอดส่องดูแลให้กรรมการ
  ผู้บริหาร และพนักงานได้ยึดถือปฏิบัติอย่างเคร่งครัด

การติดตามดูแลในเรื่องจริยธรรมทางธุรกิจ

  บริษัทได้มีการสื่อสารแนวทางการปฏิบัติตามจริยธรรมทางธุรกิจผ่านทางช่องทางต่างๆ
  อีกทั้งบริษัทยังได้กำหนดให้เป็นหน้าที่และความรับผิดชอบของกรรมการ ผู้บริหาร
  และพนักงานทุกคน ที่จะต้องรับทราบ และปฏิบัติตามนโยบายและข้อกำหนดของบริษัท
  โดยการติดตามดูแลให้มีการปฏิบัติตามจริยธรรมทางธุรกิจ
  เป็นหน้าที่ของผู้บังคับบัญชาทุกคนทุกระดับ ที่จะต้องทำการสอดส่องดูแล
  รวมถึงให้คำแนะนำและคำปรึกษาในกรณีที่ประสบปัญหาในการตัดสินใจหรือปฏิบัติงานเกี่ยวกับจริยธรรมทางธุรกิจที่ไม่ได้กำหนดไว้
  โดยคำแนะนำดังกล่าวจะต้องอยู่บนพื้นฐานของกฎหมาย ไม่ขัดต่อนโยบาย
  หรือจริยธรรมทางธุรกิจของบริษัท และจะต้องไม่ส่งผลเสียต่อภาพลักษณ์ของบริษัท
  รวมถึงจะไม่ส่งผลเสียต่อผู้มีส่วนได้ส่วนเสียของบริษัทอีกด้วย
  นอกจากนี้ทางบริษัทยังมีการดูแลปรับปรุงจริยธรรมทางธุรกิจให้มีความเหมาะสมและทันสมัยอยู่เสมอ

  ในกรณีที่ปรากฏเหตุว่ามีการปฏิบัติฝ่าฝืนจริยธรรมทางธุรกิจ
  ให้ผู้บังคับบัญชาดำเนินการตามสมควรแก่กรณีเพื่อให้มีการแก้ไขหรือดำเนินงานที่ถูกต้องหรือตักเตือนแล้วแต่กรณี
  ทั้งนี้ผู้ที่กระทำผิดจะถูกพิจารณาทางวินัย และยังอาจได้รับโทษตามกฎหมาย
  หากการกระทำนั้นขัดต่อกฎหมาย

  อนึ่ง ทางบริษัทยังมีอีกช่องทางหนึ่งในการรับแจ้งเบาะแส หรือข้อร้องเรียน
  หรือข้อคิดเห็นเกี่ยวกับการกระทำผิดกฎหมายหรือจริยธรรม รวมถึงพฤติกรรมที่อาจส่อถึงการทุจริต
  การปฏิบัติอย่างไม่เท่าเทียม โดยบริษัทได้กำหนดขั้นตอนและวิธีการแจ้งเบาะแส
  รวมถึงการปกป้องพนักงานผู้แจ้งเบาะแส ตามรายละเอียดในเรื่องของการแจ้งเรื่องร้องเรียน

  5.5.2 ภาวะผู้นำและวิสัยทัศน์

คณะกรรมการบริษัทมีส่วนในการกำหนดและให้ความเห็นชอบวิสัยทัศน์ พันธกิจ กลยุทธ์ เป้าหมาย
แผนธุรกิจ และงบประมาณของบริษัท
ตลอดจนกำกับดูแลให้ฝ่ายจัดการดำเนินการให้เป็นไปตามแผนธุรกิจ
และงบประมาณที่กำหนดไว้อย่างมีประสิทธิภาพและประสิทธิผล
เพื่อเพิ่มมูลค่าทางเศรษฐกิจสูงสุดให้แก่กิจการและความมั่นคงสูงสุดให้แก่ผู้ถือหุ้น
โดยคำนึงถึงผลประโยชน์ของผู้มีส่วนได้เสียทุกฝ่าย
ไม่แสวงหาผลประโยชน์แก่ตนเองหรือแก่ผู้หนึ่งผู้ใด ไม่ดำเนินการใดๆ
ที่เป็นการขัดแย้งหรือแข่งขันกับผลประโยชน์ของบริษัท และบริษัทในเครือ โดยยึดหลักจริยธรรมที่ดี
ปฏิบัติหน้าที่ด้วยความซื่อสัตย์สุจริต
ทั้งนี้ให้รวมถึงการดูแลให้การดำเนินกิจการเป็นไปตามวัตถุประสงค์ ข้อบังคับของบริษัท
ตลอดจนกฎหมาย หลักเกณฑ์ ข้อบังคับของตลาดหลักทรัพย์แห่งประเทศไทย
และสำนักงานคณะกรรมการกำกับหลักทรัพย์และตลาดหลักทรัพย์ (ก.ล.ต.)
คณะกรรมการบริษัทได้จัดให้บริษัทมีระบบการควบคุมภายใน การตรวจสอบภายใน
และมาตรการบริหารความเสี่ยงที่มีประสิทธิผล
รวมทั้งมีการติดตามการดำเนินการในเรื่องดังกล่าวโดยคณะกรรมการตรวจสอบ
และรายงานอย่างสม่ำเสมอในที่ประชุมคณะกรรมการบริษัท

  5.5.3 การแต่งตั้งคณะอนุกรรมการ

  เพื่อกำกับดูแลให้ฝ่ายจัดการบริหารกิจการให้เป็นไปตามนโยบายที่กำหนดไว้อย่างมีประสิทธิภาพ
  คณะกรรมการบริษัทได้แต่งตั้งคณะอนุกรรมการเพื่อช่วยในการกำกับดูแลกิจการของบริษัท
  และช่วยแบ่งเบาภาระของคณะกรรมการบริษัทในการตรวจสอบหรือพิจารณาเรื่องต่างๆ
  ที่สำคัญต่อบริษัท โดยคณะอนุกรรมการของบริษัทมีทั้งหมด 5 คณะ ดังนี้

-   คณะกรรมการตรวจสอบ

-   คณะกรรมการบริหาร

-   คณะกรรมการกำกับดูแลกิจการ

-   คณะกรรมการสรรหาและกำหนดค่าตอบแทน

-   คณะกรรมการบริหารความเสี่ยง

  สำหรับรายละเอียดบทบาท ภาระหน้าที่ ความรับผิดชอบ
  และองค์ประกอบของแต่ละคณะได้แสดงไว้ในหัวข้อ “โครงสร้างการจัดการของบริษัท”
  นอกจากนั้น คณะกรรมการยังได้กำหนดให้มีกฎบัตรของคณะอนุกรรมการต่างๆ
  และเผยแพร่ไว้ในเว็บไซต์ของบริษัท (www.samtel.com)

  5.5.4 การประชุมคณะกรรมการและคณะอนุกรรมการ

  1) คณะกรรมการบริษัท

  คณะกรรมการบริษัทมีกำหนดการประชุมประจำไตรมาสและมีการประชุมพิเศษเพิ่มเติมตามความจำเป็น
  โดยหน่วยงานเลขานุการบริษัทได้จัดส่งกำหนดการประชุมทั้งปีเป็นการล่วงหน้า
  และแจ้งให้กรรมการแต่ละท่านทราบกำหนดการดังกล่าว
  เพื่อให้กรรมการสามารถจัดเวลาในการเข้าร่วมประชุมได้
  ซึ่งในหนังสือเชิญประชุมมีการกำหนดวาระการประชุมชัดเจน
  และมีวาระพิจารณาติดตามผลการดำเนินงานเป็นประจำหน่วยงานเลขานุการบริษัทได้จัดหนังสือเชิญประชุมพร้อมระเบียบวาระการประชุมและเอกสารก่อนการประชุมล่วงหน้าเพื่อให้คณะกรรมการได้มีเวลาศึกษาข้อมูลก่อนเข้าร่วมประชุม
  ปกติการประชุมแต่ละครั้งจะใช้เวลาประมาณ 2 ชั่วโมง โดยในปี 2555 ที่ผ่านมา
  คณะกรรมการบริษัทมีการประชุมทั้งสิ้น 9 ครั้ง
  โดยการเข้าร่วมประชุมของคณะกรรมการบริษัทแต่ละท่านสรุปได้ดังนี้

+---------------------------+-----------+---------------+------------+
| รายชื่อ                     | ดำร       | วาระ          | การเข      |
|                           | งตำแหน่งกร | การดำรงตำแหน่ง | ้าร่วมประชุม/ |
|                           | รมการตั้งแต่ |               |            |
|                           |           | (ปี-เดือน)      | การ        |
|                           |           |               | ประชุมทั้งหมด |
|                           |           |               | (ครั้ง)      |
+===========================+===========+===============+============+
|   1. นายสมบัติ อุทัยสาง       | เมษายน    | 4-8           | 9/9        |
|                           | 2551      |               |            |
+---------------------------+-----------+---------------+------------+
|   2. พลเอกสัมพันธ์ บุญญานันต์   | เมษายน    | 4-8           | 9/9        |
|                           | 2551      |               |            |
+---------------------------+-----------+---------------+------------+
|   3. นายวิชัย โภคาสัมฤทธิ์     | เมษายน    | 1-8           | 9/9        |
|                           | 2554      |               |            |
+---------------------------+-----------+---------------+------------+
|   4. น.ส.รพีพรรณ           | เมษายน    | 4-8           | 9/9        |
|   เหลืองอร่ามรัตน์            | 2551      |               |            |
+---------------------------+-----------+---------------+------------+
|   5. นายขจรวุฒิ ตยานุกรณ์     | เมษายน    | 8-8           | 9/9        |
|                           | 2547      |               |            |
+---------------------------+-----------+---------------+------------+
|   6. นายเจริญรัฐ วิไลลักษณ์    | กรกฎาคม   | 16-5          | 9/9        |
|                           | 2539      |               |            |
+---------------------------+-----------+---------------+------------+
|   7. นายวัฒน์ชัย วิไลลักษณ์     | กรกฎาคม   | 16-5          | 9/9        |
|                           | 2539      |               |            |
+---------------------------+-----------+---------------+------------+
|   8. นายศิริชัย รัศมีจันทร์      | กรกฎาคม   | 14-6          | 9/9        |
|                           | 2541      |               |            |
+---------------------------+-----------+---------------+------------+
|   9. นายไพโรจน์ วโรภาษ     | มิถุนายน    | 9-6           | 9/9        |
|                           | 2546      |               |            |
+---------------------------+-----------+---------------+------------+
|   10. นายจง ดิลกสมบัติ       | มกราคม    | 0-11          | 8/9^(*)    |
|                           | 2555      |               |            |
+---------------------------+-----------+---------------+------------+

  หมายเหตุ ^(*) เข้าดำรงตำแหน่งกรรมการบริษัท เมื่อวันที่ 11 มกราคม 2555
  ซึ่งหลังจากเข้าดำรงตำแหน่งได้มีการประชุมคณะกรรมการบริษัท จำนวน 8 ครั้ง

  ในการประชุมคณะกรรมการบริษัทในปี 2555 คณะกรรมการบริษัทได้มีการพิจารณาเรื่องต่างๆ
  ซึ่งสรุปสาระสำคัญของเรื่องที่พิจารณาได้ดังนี้

  - พิจารณาผลการดำเนินงานประจำปี 2554 และผลการดำเนินงานแต่ละไตรมาสของปี 2555

  - พิจารณาผลการประเมินความเพียงพอของระบบการควบคุมภายในของบริษัท

  - รับทราบรายงานผลการดำเนินงานของคณะอนุกรรมการ สำหรับปี 2554

  - พิจารณารายการที่เกี่ยวโยงกัน

  - พิจารณาการซื้อหุ้นสามัญบริษัทย่อยใหม่

  - พิจารณาการขายหุ้นสามัญบริษัทย่อย

  - พิจารณาแผนการดำเนินงานของบริษัท สำหรับปี 2556

  - พิจารณาผลการประเมินตนเองของคณะกรรมการบริษัท ประจำปี 2554
  และการกำหนดหลักเกณฑ์ในการประเมินตนเองของคณะกรรมการบริษัท
  การประเมินผลการปฏิบัติงานของประธานกรรมการบริหาร (CEO)
  และการประเมินเลขานุการบริษัท ประจำปี 2555

  - พิจารณาปรับปรุงนโยบายการกำกับดูแลกิจการและจริยธรรมธุรกิจของบริษัท

  - พิจารณาเรื่องการเสนอวาระการประชุมผู้ถือหุ้น
  การส่งคำถามเกี่ยวกับบริษัทล่วงหน้าก่อนวันประชุมผู้ถือหุ้นโดยผู้ถือหุ้นรายย่อย

  - พิจารณาเรื่องเกี่ยวกับวาระการประชุมสามัญผู้ถือหุ้นประจำปี 2555
  ก่อนนำเสนอต่อที่ประชุมผู้ถือหุ้น

  - พิจารณาการจ่ายเงินปันผลระหว่างกาลสำหรับผลการดำเนินงานงวดหกเดือนแรกของปี 2555

  - พิจารณาการจ่ายเงินปันผลประจำปี 2554

  - พิจารณาการแต่งตั้งกรรมการในคณะอนุกรรมการต่างๆ

  - พิจารณาอัตราการขึ้นเงินเดือนประจำปี 2556 การกำหนดโบนัสประจำปี 2555
  และนโยบายการจ่ายโบนัสปี 2556

  - พิจารณาการประกันความรับผิดชอบของกรรมการและเจ้าหน้าที่ของบริษัท

  -
  รับทราบรายงานการถือครองหลักทรัพย์ของกรรมการและผู้บริหารของบริษัทที่มีการเปลี่ยนแปลงจากการประชุมครั้งก่อน

  ทั้งนี้ ได้มีการจดบันทึกการประชุมเป็นลายลักษณ์อักษร
  และจัดเก็บรายงานการประชุมที่ผ่านการรับรองจากคณะกรรมการ
  พร้อมให้คณะกรรมการและผู้ที่เกี่ยวข้องตรวจสอบได้

  2) คณะอนุกรรมการ

  คณะอนุกรรมการต่างๆ ได้มีการประชุมอย่างสม่ำเสมอ
  และมีการรายงานต่อคณะกรรมการบริษัทเพื่อพิจารณา โดยมีรายละเอียดดังต่อไปนี้

-   คณะกรรมการตรวจสอบ

  ในปี 2555 คณะกรรมการตรวจสอบมีการประชุมทั้งสิ้น 6 ครั้ง เพื่อพิจารณาเรื่องต่างๆ
  โดยมีรายละเอียดดังนี้

+------------------------------------------+---------------------------+
| รายชื่อคณะกรรมการ                          | การเข้าร่วมประชุม (ครั้ง)      |
+==========================================+===========================+
|   1. พลเอกสัมพันธ์ บุญญานันต์                  | 6/6                       |
|                                          |                           |
|   2. นายวิชัย โภคาสัมฤทธิ์                    | 6/6                       |
|                                          |                           |
|   3. น.ส.รพีพรรณ เหลืองอร่ามรัตน์             | 6/6                       |
+------------------------------------------+---------------------------+

-   คณะกรรมการบริหาร

  ในปี 2555 คณะกรรมการบริหารมีการประชุมทั้งสิ้น 14 ครั้ง เพื่ออนุมัติเรื่องต่างๆ
  โดยมีรายละเอียดดังนี้

+------------------------------------------+---------------------------+
| รายชื่อคณะกรรมการ                          | การเข้าร่วมประชุม (ครั้ง)      |
+==========================================+===========================+
|   1. นายวัฒน์ชัย วิไลลักษณ์                    | 14/14                     |
|                                          |                           |
|   2. นายเจริญรัฐ วิไลลักษณ์                   | 14/14                     |
|                                          |                           |
|   3. นายศิริชัย รัศมีจันทร์                     | 14/14                     |
|                                          |                           |
|   4. นายจง ดิลกสมบัติ                       | 14/14                     |
+------------------------------------------+---------------------------+

-   คณะกรรมการกำกับดูแลกิจการ

  ในปี 2555 คณะกรรมการกำกับดูแลกิจการ มีการประชุมทั้งสิ้น 2 ครั้ง เพื่อพิจารณาเรื่องต่างๆ
  โดยมีรายละเอียดดังนี้

+------------------------------------------+---------------------------+
| รายชื่อคณะกรรมการ                          | การเข้าร่วมประชุม (ครั้ง)      |
+==========================================+===========================+
|   1. นายวิชัย โภคาสัมฤทธิ์                    | 1/2¹⁾                     |
|                                          |                           |
|   2. พลเอกสัมพันธ์ บุญญานันต์                  | 2/2                       |
|                                          |                           |
|   3. น.ส.รพีพรรณ เหลืองอร่ามรัตน์             | 2/2                       |
|                                          |                           |
|   4. นายไพโรจน์ วโรภาษ                    | 2/2                       |
|                                          |                           |
|   5. นายจง ดิลกสมบัติ                       | 2/2                       |
|                                          |                           |
|   6. นายสมบัติ อุทัยสาง                      | 1/2²⁾                     |
+------------------------------------------+---------------------------+

  หมายเหตุ ¹⁾ เข้าดำรงตำแหน่งประธานกรรมการกำกับดูแลกิจการ เมื่อวันที่ 14 พฤษภาคม
  2555 ซึ่งหลังจากเข้าดำรงตำแหน่งได้มีการประชุมคณะกรรมการกำกับดูแลกิจการ จำนวน 1
  ครั้ง

  ²⁾ ลาออกจากประธานกรรมการกำกับดูแลกิจการ เมื่อวันที่ 14 พฤษภาคม 2555
  ซึ่งก่อนลาออกจากตำแหน่งได้มีการประชุมคณะกรรมการกำกับดูแลกิจการ จำนวน 1 ครั้ง

-   คณะกรรมการสรรหาและกำหนดค่าตอบแทน

  ในปี 2555 คณะกรรมการสรรหาและกำหนดค่าตอบแทนมีการประชุมทั้งสิ้น 4 ครั้ง
  เพื่อพิจารณาเรื่องต่างๆ โดยมีรายละเอียดดังนี้

+------------------------------------------+---------------------------+
| รายชื่อคณะกรรมการ                          | การเข้าร่วมประชุม (ครั้ง)      |
+==========================================+===========================+
|   1. พลเอกสัมพันธ์ บุญญานันต์                  | 4/4                       |
|                                          |                           |
|   2. นายวิชัย โภคาสัมฤทธิ์                    | 4/4                       |
|                                          |                           |
|   3. นายขจรวุฒิ ตยานุกรณ์                    | 4/4                       |
+------------------------------------------+---------------------------+

-   คณะกรรมการบริหารความเสี่ยง

  ในปี 2555 คณะกรรมการบริหารความเสี่ยงมีการประชุมทั้งสิ้น 4 ครั้ง เพื่อพิจารณาเรื่องต่างๆ
  โดยมีรายละเอียดดังนี้

+------------------------------------------+---------------------------+
| รายชื่อคณะกรรมการ                          | การเข้าร่วมประชุม (ครั้ง)      |
+==========================================+===========================+
|   1. นายจง ดิลกสมบัติ                       | 4/4                       |
|                                          |                           |
|   2. นายประสิทธิ์ชัย วีระยุทธวิไล               | 4/4                       |
|                                          |                           |
|   3. นายพรชัย กรัยวิเชียร                    | 4/4                       |
|                                          |                           |
|   4. นายอภิชาติ ศิริสาลิโภชน์                  | 4/4                       |
|                                          |                           |
|   5. นางสาวโชติกา กำลูนเวสารัช              | 4/4                       |
|                                          |                           |
|   6. นายสุชาติ ดวงทวี                       | 4/4                       |
|                                          |                           |
|   7. นายวงศ์กฤษณ์ เจียมศรีพงษ์                | 4/4                       |
+------------------------------------------+---------------------------+

  ทั้งนี้ รายละเอียดการพิจารณาเรื่องต่างๆ ของการประชุมคณะอนุกรรมการแต่ละคณะ ในรอบปี
  2555 ได้เปิดเผยไว้ในรายงานของคณะอนุกรรมการแต่ละคณะ ซึ่งอยู่ในรายงานประจำปี 2555
  (แบบ 56-2 หรือ Annual Report)

  3) การประชุมระหว่างกันเองของกรรมการที่ไม่เป็นผู้บริหาร

  ในปี 2555 กรรมการที่ไม่เป็นผู้บริหารได้มีการประชุมระหว่างกันเอง
  โดยไม่มีฝ่ายจัดการร่วมอยู่ด้วย เพื่ออภิปรายปัญหาต่างๆ เกี่ยวกับการจัดการที่อยู่ในความสนใจ

  5.6 ความขัดแย้งทางผลประโยชน์

  เพื่อป้องกันปัญหาความขัดแย้งทางผลประโยชน์บริษัทจึงได้กำหนดแนวทางปฏิบัติสำหรับกรรมการและพนักงานเพื่อยึดถือเป็นแนวทางในการปฏิบัติงานดังนี้

1.  หลีกเลี่ยงการทำรายการที่เกี่ยวโยงกับตนเองที่อาจก่อให้เกิดความขัดแย้งทางผลประโยชน์กับบริษัท

2.  กรณีที่กรรมการหรือพนักงานได้มีการทำรายการที่เกี่ยวโยงกับบริษัท
    บริษัทจะดำเนินการเสมือนกับบริษัทได้กระทำกับบุคคลภายนอก
    ซึ่งกรรมการหรือพนักงานผู้นั้นจะต้องไม่มีส่วนในการพิจารณาอนุมัติ

3.  ไม่ใช้โอกาสหรือข้อมูลที่ได้จากการเป็นกรรมการหรือพนักงานในการหาผลประโยชน์ส่วนตน
    และในเรื่องการทำธุรกิจที่แข่งขันกับบริษัท หรือทำธุรกิจที่เกี่ยวเนื่อง

4.  ไม่ใช้ข้อมูลภายในเพื่อประโยชน์ของตนในการซื้อขายหุ้นของบริษัท
    หรือให้ข้อมูลภายในแก่บุคคลอื่น เพื่อประโยชน์ในการซื้อขายหุ้นของบริษัท
    และหลีกเลี่ยงหรืองดการซื้อขายหลักทรัพย์ของบริษัท ในช่วง 1 เดือน
    ก่อนการเผยแพร่งบการเงิน หรือข้อมูลที่สำคัญที่มีผลต่อราคาหลักทรัพย์ของบริษัท

5.  ระหว่างที่ปฏิบัติงานให้บริษัท และหลังจากพ้นสภาพการปฏิบัติงานแล้ว
    พนักงานจะต้องไม่เปิดเผยข้อมูลที่ถือว่าเป็นความลับของบริษัท เพื่อประโยชน์แก่ผู้ใดทั้งสิ้น
    ไม่ว่าจะเป็นข้อมูลอิเล็คทรอนิกส์ ข้อมูลการเงิน การปฏิบัติงาน ข้อมูลธุรกิจ
    แผนงานในอนาคตของบริษัท เป็นต้น

  โดยหากมีรายการที่อาจมีความขัดแย้งทางผลประโยชน์เกิดขึ้น บริษัทกำหนดให้กรรมการ ผู้บริหาร
  พนักงาน และผู้ที่เกี่ยวข้องเปิดเผยข้อมูลส่วนได้เสียต่อคณะกรรมการตรวจสอบ
  เพื่อพิจารณาความเหมาะสมของรายการ โดยคณะกรรมการตรวจสอบจะพิจารณา
  และนำเสนอคณะกรรมการบริษัทเพื่อรับทราบถึงรายการที่มีความขัดแย้งทางผลประโยชน์
  รายการที่เกี่ยวโยงกัน
  ซึ่งคณะกรรมการบริษัทได้มีการพิจารณาความเหมาะสมอย่างรอบคอบทุกครั้ง
  รวมทั้งมีการปฏิบัติตามหลักเกณฑ์ของตลาดหลักทรัพย์ฯ
  โดยราคาและเงื่อนไขเสมือนทำรายการกับบุคคลภายนอก (Arm’s Length Basis)
  และได้เปิดเผยรายละเอียดมูลค่ารายการ คู่สัญญา เหตุผลและความจำเป็นไว้ในรายงานประจำปี
  (แบบ 56-2 หรือ Annual Report) และแบบแสดงรายการข้อมูลประจำปี (แบบ 56-1)
  ตลอดจนในหมายเหตุประกอบงบการเงิน โดยการพิจารณาสำหรับรายการที่เกี่ยวโยงกัน
  กรรมการที่อาจมีความขัดแย้งทางผลประโยชน์จะต้องไม่เข้าร่วมประชุมเพื่อร่วมพิจารณาและออกเสียงลงมติ
  ทั้งในการประชุมคณะกรรมการและการประชุมผู้ถือหุ้น ทั้งนี้
  รายการที่อาจมีความขัดแย้งทางผลประโยชน์ ของบริษัทที่เกิดขึ้นในปี 2555 ได้แสดงไว้ในเรื่อง
  “รายการระหว่างกัน”

  5.7 ระบบการควบคุมและการตรวจสอบภายใน

  ดูรายละเอียดในหัวข้อ การจัดการ “ข้อ 9. การควบคุมภายใน”

  5.8 การบริหารความเสี่ยง

  บริษัทมีระบบการติดตามผลการบริหารความเสี่ยงที่ดีและมีการกำหนดสัญญาณเตือนภัย
  เพื่อให้มั่นใจได้ว่า การบริหารและการจัดการความเสี่ยงมีประสิทธิผลเหมาะสมเพียงพอ
  ซึ่งความเสี่ยงนั้นอยู่ในระดับที่ยอมรับได้
  โดยให้มีการรายงานผลต่อหัวหน้างานทุกระดับและต่อผู้บริหารระดับสูงอย่างสม่ำเสมอ
  และจัดให้มีการประชุมคณะกรรมการบริษัท
  เพื่อพิจารณาและติดตามผลการดำเนินงานของฝ่ายบริหารว่าเป็นไปตามเป้าหมายภายในระยะเวลาที่กำหนด

  ในปัจจุบันสถานการณ์ต่างๆ ได้มีการเปลี่ยนแปลงไปอย่างรวดเร็ว
  การบริหารความเสี่ยงจึงเป็นสิ่งที่มีความสำคัญ
  ช่วยให้บริษัทสามารถบรรลุวัตถุประสงค์เมื่อมีเหตุการณ์ที่ไม่คาดคิดเกิดขึ้น ดังนั้น
  จึงมีความจำเป็นอย่างยิ่งที่บริษัทจะต้องมีกลไกการบริหารงาน
  เพื่อสร้างความแข็งแกร่งและการเตรียมความพร้อมไว้อย่างรอบด้านเป็นการล่วงหน้า
  เพื่อให้บริษัทสามารถบริหารความเสี่ยงและดำรงอยู่ได้อย่างมั่นคงตลอดไป

  บริษัทมุ่งเน้นให้ความสำคัญในการบริหารความเสี่ยงขององค์กร
  โดยมีคณะกรรมการบริหารความเสี่ยง
  ซึ่งมีกรรมการผู้จัดการใหญ่ของบริษัทเป็นประธานคณะกรรมการบริหารความเสี่ยง
  และผู้บริหารระดับสูงเป็นคณะกรรมการ ซึ่งในปี 2555 คณะกรรมการได้มีการประชุม 4 ครั้ง
  โดยได้พิจารณาแจกแจงความเสี่ยงครอบคลุมทั้งองค์กร จัดอันดับความเสี่ยง
  กำหนดแนวทางการบริหารความเสี่ยง
  มอบหมายผู้รับผิดชอบเพื่อจัดให้มีมาตรการควบคุมและจัดการความเสี่ยงให้อยู่ในระดับที่ยอมรับได้
  เพื่อให้บริษัทสามารถบรรลุเป้าหมายและกลยุทธ์ที่กำหนดไว้
  และเพื่อสร้างความเชื่อมั่นให้กับผู้ถือหุ้นและผู้มีส่วนได้เสีย
  รวมทั้งได้ทบทวนความเสี่ยงของบริษัทอย่างสม่ำเสมอว่า
  บริษัทมีความเสี่ยงด้านใดบ้างที่เพิ่มขึ้นหรือเปลี่ยนแปลงไป

  คณะกรรมการบริหารความเสี่ยง มีการติดตามผลสำเร็จของการบริหารความเสี่ยง
  โดยพิจารณาจากแผนงานของฝ่ายจัดการที่รับผิดชอบในปัจจัยความเสี่ยงต่างๆ
  และผลของการวัดผลที่เชื่อถือได้ของการปฎิบัติงานตามแผนงาน
  รวมทั้งมีการพิจารณาว่าระดับความเสี่ยงลดลงหรือไม่ ทั้งนี้
  เพื่อให้การบริหารความเสี่ยงมีประสิทธิผลอย่างแท้จริง

  ทั้งนี้ บริษัทได้เปิดเผยนโยบายบริหารความเสี่ยงไว้บนเว็บไซต์ของบริษัท (www.samtel.com)

  5.9 การประเมินตนเองของกรรมการ การประเมินประธานกรรมการบริหาร
  การประเมินตนเองของคณะกรรมการตรวจสอบ และการประเมินเลขานุการบริษัท

  5.9.1 การประเมินตนเองของกรรมการ

  คณะกรรมการกำกับดูแลกิจการ ได้จัดให้มีการประเมินผลการปฏิบัติงานของคณะกรรมการบริษัท
  ประจำปี 2555
  เพื่อมุ่งเน้นให้การประเมินผลสามารถสะท้อนถึงประสิทธิภาพในการดำเนินงานตามหลักการกำกับดูแลกิจการที่ดี
  โดยเป็นการประเมินผลตนเองของคณะกรรมการบริษัททั้งคณะ
  ซึ่งใช้แบบประเมินที่ได้รับการอนุมัติเห็นชอบจากคณะกรรมการบริษัท
  ในการประชุมคณะกรรมการบริษัท ครั้งที่ 9/2555 เมื่อวันที่ 17 ธันวาคม 2555
  และได้มีการจัดส่งแบบประเมินดังกล่าวให้กับคณะกรรมการบริษัทเพื่อการประเมินผล
  ในแบบประเมินจะครอบคลุมเรื่องต่างๆ ดังนี้

-   โครงสร้างของคณะกรรมการ

-   การกำหนดกลยุทธ์และทิศทางบริษัท

-   การติดตามและประเมินผลงานฝ่ายจัดการ

-   ความรับผิดชอบตามหน้าที่ของคณะกรรมการ

ผลการประเมินการปฎิบัติงานของคณะกรรมการบริษัท ในรอบปี 2555 ที่ผ่านมา
ซึ่งประเมินโดยกรรมการบริษัท ทั้ง 10 ท่าน ในภาพรวมทั้ง 4 หัวข้อ ถือว่าอยู่ในระดับ ดีเยี่ยม
คิดเป็นร้อยละ 98.48

0.  5.9.2 การประเมินประธานกรรมการบริหาร

  คณะกรรมการกำกับดูแลกิจการ
  ได้จัดให้มีการประเมินผลการปฎิบัติงานของประธานกรรมการบริหาร ประจำปี 2555
  เพื่อนำไปใช้ในการพิจารณาค่าตอบแทน
  โดยใช้แบบประเมินที่ได้รับการอนุมัติเห็นชอบจากคณะกรรมการบริษัท
  ในการประชุมคณะกรรมการบริษัท ครั้งที่ 9/2555 เมื่อวันที่ 17 ธันวาคม 2555
  และได้มีการจัดส่งแบบประเมินดังกล่าวให้กับคณะกรรมการบริษัทเพื่อการประเมินผล
  ในแบบประเมินจะครอบคลุมเรื่องต่างๆ ดังนี้

-   ความเป็นผู้นำ

-   การกำหนดและปฎิบัติตามแผนกลยุทธ์

-   การวางแผนและผลปฎิบัติทางการเงิน

-   ความสัมพันธ์กับคณะกรรมการ

-   การบริหารความเสี่ยงและการควบคุมภายใน

-   การบริหารงานและความสัมพันธ์กับบุคลากร

-   การสืบทอดตำแหน่ง

-   ความรู้ด้านผลิตภัณฑ์และบริการ

-   การกำกับดูแลกิจการที่ดี และจรรยาบรรณธุรกิจ

ผลการประเมินประธานกรรมการบริหารในรอบปี 2555 ที่ผ่านมา ซึ่งประเมินโดยกรรมการบริษัท
ทั้งหมด 9 ท่านในภาพรวมทั้ง 9 หัวข้อ ถือว่าอยู่ในระดับ ดีเยี่ยม คิดเป็นร้อยละ 98.07

0.  5.9.3 การประเมินตนเองของคณะกรรมการตรวจสอบ

เพื่อให้คณะกรรมการตรวจสอบได้ประเมินผลการปฎิบัติงานของตนเองในรอบปีที่ผ่านมา
ว่ามีการปฏิบัติตามแนวทางการปฏิบัติที่ดีหรือไม่ และมีประสิทธิผลมากน้อยเพียงใด
จึงได้จัดให้มีการประเมินผลดังกล่าว โดยในแบบประเมินจะครอบคลุมเรื่องต่างๆ ดังนี้

-   องค์ประกอบของคณะกรรมการตรวจสอบ

-   การฝึกอบรมและทรัพยากร

-   การประชุม

-   กิจกรรมของคณะกรรมการตรวจสอบ

-   ความสัมพันธ์กับผู้อำนวยการฝ่ายตรวจสอบภายใน ผู้สอบบัญชี และผู้บริหาร

-   บทบาทของคณะกรรมการตรวจสอบภายในอนาคต

ผลการประเมินคณะกรรมการตรวจสอบ ในรอบปี 2555 ที่ผ่านมา
ซึ่งประเมินโดยกรรมการตรวจสอบ ทั้งหมด 3 ท่านในภาพรวมทั้ง 6 หัวข้อ ถือว่าอยู่ในระดับ ดีมาก

0.  5.9.4 การประเมินเลขานุการบริษัท

  เพื่อให้เลขานุการบริษัท ได้พัฒนาประสิทธิภาพการทำงาน
  จึงได้จัดให้มีการประเมินเลขานุการบริษัทด้วย
  โดยใช้แบบประเมินที่ได้รับการอนุมัติเห็นชอบจากคณะกรรมการบริษัท
  ในการประชุมคณะกรรมการบริษัท ครั้งที่ 9/2555 เมื่อวันที่ 17 ธันวาคม 2555
  และได้มีการจัดส่งแบบประเมินดังกล่าวให้กับคณะกรรมการบริษัทเพื่อการประเมินผล
  ในแบบประเมินจะครอบคลุมเรื่องต่างๆ ดังนี้

-   ทักษะความรู้ความสามารถของเลขานุการบริษัท

-   การปฏิบัติตามกฎระเบียบต่างๆ

-   การติดต่อและประสานงาน

-   การจัดเก็บเอกสาร

-   การจัดประชุม

-   การกำกับดูแลกิจการ

โดยกรรมการแต่ละท่านจะเป็นผู้ประเมินเลขานุการบริษัท ผลการประเมินเลขานุการบริษัท ในรอบปี
2555 ที่ผ่านมา ซึ่งประเมินโดยกรรมการบริษัท ทั้งหมด 10 ท่านในภาพรวมทั้ง 6 หัวข้อ
ถือว่าอยู่ในระดับ ดีเยี่ยม คิดเป็นร้อยละ 94.46

  5.10 การพัฒนากรรมการและผู้บริหาร

  บริษัทกำหนดให้มีการปฐมนิเทศกรรมการใหม่ทุกครั้งที่มีการเปลี่ยนแปลงกรรมการ
  โดยจัดให้มีคู่มือกรรมการ เอกสารและข้อมูลที่เป็นประโยชน์ต่อการปฏิบัติหน้าที่ของกรรมการใหม่
  เพื่อเตรียมความพร้อมในการปฏิบัติหน้าที่ของกรรมการ โดยมีเลขานุการบริษัท
  เป็นผู้ประสานงานในเรื่องต่างๆ ดังนี้

-   เรื่องที่ควรทราบ : ลักษณะธุรกิจ โครงสร้างธุรกิจ โครงสร้างกรรมการ
    ขอบเขตอำนาจหน้าที่ กฎหมายที่ควรทราบ ตลอดจนนโยบาย
    และแนวทางปฎิบัติในการกำกับดูแลกิจการของบริษัท

-   ความรู้ทั่วไปของธุรกิจ : แนวทางการดำเนินธุรกิจของบริษัท
    เพื่อสร้างความรู้ความเข้าใจในธุรกิจและการดำเนินงานด้านต่างๆ ของบริษัท

-   จัดให้มีการพบปะหารือกับประธานกรรมการ และประธานกรรมการบริหาร
    เพื่อสอบถามข้อมูลเชิงลึกเกี่ยวกับการดำเนินธุรกิจของบริษัท

  นอกจากนั้นเพื่อพัฒนาความรู้ความสามารถในการปฏิบัติหน้าที่ของกรรมการ
  บริษัทยังได้สนับสนุนให้กรรมการได้เข้าร่วมสัมมนาในหลักสูตรต่างๆ
  ที่เกี่ยวข้องกับกรรมการของสมาคมส่งเสริมสถาบันกรรมการบริษัทไทย (IOD)
  โดยเฉพาะหลักสูตรการพัฒนากรรมการบริษัทมืออาชีพ (Director Certification Program
  -DCP) หลักสูตร Director Accreditation Program (DAP) รวมทั้งหลักสูตรอื่นๆ
  ที่เกี่ยวข้องกับการเป็นกรรมการบริษัทซึ่งจัดโดยสมาคมส่งเสริมสถาบันกรรมการบริษัทไทย (IOD)
  ซึ่งกรรมการบริษัท 6 ท่าน ผ่านการอบรมหลักสูตร DCP และกรรมการ 4
  ท่านผ่านการอบรมหลักสูตร DAP
  โดยในแต่ละปีบริษัทจะนำส่งหลักสูตรการอบรมที่จัดโดยสถาบันต่างๆ
  ให้กับคณะกรรมการเพื่อพิจารณาเข้าร่วมการอบรมแต่ละหลักสูตรตามความต้องการของกรรมการ
  ซึ่งในปี 2555 มีกรรมการได้เข้าอบรมหลักสูตรต่างๆ เพิ่มเติม ดังนี้

+---------------------+------------------------------------------------+
| กรรมการ             | หลักสูตรอบรม                                     |
+=====================+================================================+
| 1. น.ส.รพีพรรณ       | - หลักสูตรการพัฒนาการเมืองและการเลือกตั้งระดับสูง รุ่นที่ 3 |
| เหลืองอร่ามรัตน์        |                                                |
+---------------------+------------------------------------------------+
| 2. นายเจริญรัญ        | - หลักสูตรผู้บริหารระดับสูงด้านการบริหารงานพัฒนาเมือง     |
| วิไลลักษณ์             | (มหานคร รุ่นที่ 1)                                 |
+---------------------+------------------------------------------------+
| 3. นายศิริชัย รัศมีจันทร์  | - สัมมนา                                        |
|                     | “บทบาทของค                                     |
|                     | ณะกรรมการยุคใหม่กับการสร้างมูลค่าและการเป็นองค์กรยั่งยืน” |
|                     |                                                |
|                     | - สัมมนาเกี่ยวกับมาตราการภาษี “รวมพลังกำลัง 2         |
|                     | เพื่อการศึกษาและกีฬา” ของกรมสรรพากร                |
+---------------------+------------------------------------------------+

  5.11 เลขานุการบริษัท

  คณะกรรมการสรรหาและกำหนดค่าตอบแทนได้พิจารณาคัดเลือกผู้ที่มีคุณวุฒิและประสบการณ์ที่เหมาะสมเสนอต่อที่ประชุมคณะกรรมการบริษัทเพื่อพิจารณาอนุมัติแต่งตั้งเป็นเลขานุการบริษัท
  โดยคณะกรรมการได้แต่งตั้งนายสมชาย บุญสุภาพร เป็นเลขานุการบริษัท
  โดยมีบทบาทหน้าที่และความรับผิดชอบ ดังนี้

  1. ปฏิบัติหน้าที่ด้วยความรับผิดชอบ ความระมัดระวัง และความซื่อสัตย์สุจริต เป็นไปตามกฎหมาย
  และกฎระเบียบอื่นที่เกี่ยวข้อง

  2. ดูแลกิจกรรมของคณะกรรมการบริษัท
  รวมทั้งให้คำแนะนำแก่กรรมการเกี่ยวกับข้อบังคับของบริษัท และกฎระเบียบต่างๆ
  ของหน่วยงานที่เกี่ยวข้อง

  3. จัดการและประสานงานการประชุมคณะกรรมการบริษัท การประชุมคณะอนุกรรมการ
  และการประชุมผู้ถือหุ้น รวมทั้งดูแลและประสานงานให้มีการปฏิบัติตามวัตถุประสงค์
  ข้อบังคับของบริษัท มติคณะกรรมการบริษัท/ผู้ถือหุ้น
  ตลอดจนข้อกำหนดทางด้านกฎหมายและกฎระเบียบอื่นที่เกี่ยวข้อง

  4. จัดทำและเก็บรักษาเอกสารต่างๆ ของบริษัท ได้แก่ ทะเบียนกรรมการ หนังสือนัดประชุม
  รายงานการประชุมคณะกรรมการบริษัทและผู้ถือหุ้น รายงานประจำปีของบริษัท เป็นต้น

  5. เก็บรักษารายงานการมีส่วนได้เสียที่รายงานโดยกรรมการหรือผู้บริหารของบริษัท
  รวมทั้งจัดส่งสำเนารายงานดังกล่าวให้ประธานกรรมการและประธานกรรมการตรวจสอบ ภายใน
  7 วันทำการนับแต่วันที่บริษัทได้รับรายงานนั้น

  ในกรณีที่เลขานุการบริษัทพ้นจากตำแหน่ง หรือไม่อาจปฏิบัติหน้าที่ได้
  คณะกรรมการสรรหาและกำหนดค่าตอบแทนจะสรรหาและคัดเลือกผู้ที่จะดำรงตำแหน่งเลขานุการบริษัทคนใหม่
  เพื่อเสนอให้คณะกรรมการบริษัท พิจารณาแต่งตั้ง ภายใน 90
  วันนับแต่วันที่เลขานุการบริษัทคนเดิมพ้นจากตำแหน่งหรือไม่อาจปฏิบัติหน้าที่
  และให้คณะกรรมการบริษัทมีอำนาจมอบหมายให้กรรมการคนใดคนหนึ่งปฏิบัติหน้าที่แทนในช่วงเวลาดังกล่าว

  บริษัทได้กำหนดคุณสมบัติเลขานุการบริษัทไว้ดังนี้

1.  มีความรอบรู้และเข้าใจในธุรกิจของบริษัท

2.  เข้าใจบทบาทหน้าที่ของเลขานุการบริษัท

3.  มีความรู้และความเข้าใจด้านกฎหมาย กฎระเบียบของสำนักงาน กลต.
    และตลาดหลักทรัพย์แห่งประเทศไทย

4.  ไม่มุ่งหวังผลประโยชน์ส่วนตัวจากโอกาสทางธุรกิจของบริษัท
    รวมทั้งเก็บรักษาความลับของบริษัท ได้เป็นอย่างดี

5.  มีมนุษยสัมพันธ์ที่ดี มีความสามารถในการติดต่อประสานงานกับหน่วยงานต่างๆ
    ภายในและภายนอกบริษัทฯ

6.  มีความรู้ด้านภาษาอังกฤษ

7.  มีประสบการณ์ทำงานด้านเลขานุการบริษัทฯ อย่างน้อย 3-5 ปี

  ประวัติการศึกษาและการทำงานของนายสมชาย บุญสุภาพร ได้แสดงไว้ในหัวข้อ
  “รายละเอียดกรรมการ ผู้บริหาร และเลขานุการบริษัท”
  โดยในปีที่ผ่านมาเลขานุการบริษัทได้เข้าอบรมสัมมนาในหลักสูตรต่างๆ เพื่อเพิ่มพูนความรู้ เช่น

-   แนวทางการจัดทำรายงานการกำกับดูแลกิจการที่ดีสำหรับบริษัทจดทะเบียน ปี 2555

-   ชี้แจงหลักการกำกับดูแลกิจการที่ดีของบริษัทจดทะเบียน ปี 2555

-   CSR Thailand 2012 “Change for real: License to operate in the new
    age”

-   ทิศทาง CSR & Sustainability ปี 2555 : Reinforcing your CSR

-   CSR DAY Forum: เจาะลึก GRI Reporting v3.1

-   โครงการจัดทำแนวปฏิบัติที่ดีด้าน CSR (CSR Best Practices) ของบจ.กลุ่มเทคโนโลยี

-   ผลสำรวจค่าตอบแทนกรรมการประจำปี 2555

-   Internal Control and Internal Audit in the ERA of Changing Business
    Environment

นอกจาก นายสมชาย บุญสุภาพร
จะได้รับการแต่งตั้งจากคณะกรรมการบริษัทเพื่อทำหน้าที่เลขานุการบริษัทแล้ว
ยังได้รับการแต่งตั้งให้เป็นเลขานุการของคณะอนุกรรมการทุกคณะ ได้แก่ คณะกรรมการตรวจสอบ
คณะกรรมการบริหาร คณะกรรมการกำกับดูแลกิจการ คณะกรรมการสรรหาและกำหนดค่าตอบแทน
และคณะกรรมการบริหารความเสี่ยง

8.5 การดูแลเรื่องการใช้ข้อมูลภายใน

  บริษัทได้มีการกำกับดูแลในเรื่องการใช้ข้อมูลภายในที่เป็นความลับ และมีสาระสำคัญ
  ที่ยังมิได้เปิดเผยต่อสาธารณชน เพื่อมิให้บุคคลทั้งภายในและภายนอก
  นำข้อมูลภายในของบริษัทไปใช้เพื่อประโยชน์ส่วนตน โดยการจำกัดจำนวนบุคคลที่จะทราบข้อมูล
  ซึ่งได้มีการนำระบบการเข้ารหัสในการเข้าถึงข้อมูล และระบบไอที (IT System) มาใช้
  เพื่อป้องกันการเข้าถึงข้อมูลของบริษัท จากบุคคลภายนอก
  และการกำหนดระดับการเข้าถึงข้อมูลของบริษัทให้กับพนักงานระดับต่างๆ
  ให้เหมาะสมกับความรับผิดชอบ และยังได้กำหนดไว้ในนโยบายการกำกับดูแลกิจการ ห้ามมิให้
  กรรมการ ผู้บริหาร และพนักงาน นำข้อมูลภายในไปใช้เพื่อประโยชน์ส่วนตน
  และหลีกเลี่ยงหรืองดการซื้อขายหลักทรัพย์ของกลุ่มบริษัทสามารถในช่วง 1
  เดือนก่อนการเผยแพร่งบการเงินหรือข้อมูลที่สำคัญที่มีผลต่อราคาหลักทรัพย์ของบริษัท นอกจากนั้น
  ยังกำหนดให้กรรมการและผู้บริหารเปิดเผยข้อมูลเกี่ยวกับส่วนได้เสียของตนและผู้ที่เกี่ยวข้องให้คณะกรรมการบริษัททราบเมื่อมีการทำรายการที่เกี่ยวโยงกับบริษัท
  โดยได้กำหนดแนวปฏิบัติไว้ในคู่มือจริยธรรมธุรกิจ ในเรื่องความขัดแย้งทางผลประโยชน์
  และได้แจ้งแนวปฏิบัติดังกล่าวให้ทุกคนในองค์กรยึดถือปฏิบัติ

  บริษัทได้ทำการแจ้งให้กรรมการและผู้บริหารของบริษัททราบเกี่ยวกับภาระหน้าที่การรายงานการถือครองหลักทรัพย์ของบริษัท
  ทั้งของตนเอง คู่สมรส และบุตรที่ยังไม่บรรลุนิติภาวะ
  ในกรณีที่มีการเปลี่ยนแปลงการถือหลักทรัพย์อันเนื่องมาจากการซื้อ ขาย โอน
  หรือรับโอนหลักทรัพย์ ภายใน 3 วันทำการนับแต่วันที่มีการซื้อ ขาย โอน หรือรับโอนหลักทรัพย์
  และบทกำหนดโทษตามมาตรา 59 ตามพระราชบัญญัติหลักทรัพย์และตลาดหลักทรัพย์ พ.ศ. 2535
  ทั้งนี้กรรมการและผู้บริหารจะต้องแจ้งข้อมูลดังกล่าวให้หน่วยงานเลขานุการบริษัททราบ
  โดยหน่วยงานเลขานุการบริษัทจะเป็นผู้ประสานงานในการจัดส่งรายงานต่อสำนักงานคณะกรรมการกำกับหลักทรัพย์และตลาดหลักทรัพย์
  (ก.ล.ต.)
  และกำหนดให้มีการเปลี่ยนแปลงรายงานการถือครองหลักทรัพย์ของกรรมการและผู้บริหารดังกล่าวในการประชุมคณะกรรมการบริษัททุกครั้ง

  นอกจากนี้ บริษัทได้จัดตั้งคณะกรรมการกำกับดูแลกิจการ
  เพื่อทำหน้าที่ติดตามดูแลการปฏิบัติให้เป็นไปตามระเบียบข้อบังคับ อย่างต่อเนื่องและเหมาะสม

8.6 บุคลากร

  บริษัทและบริษัทย่อยมีจำนวนพนักงานในช่วง 3 ปีที่ผ่านมา แบ่งตามบริษัท ดังนี้

  --------------------------------- ------------- ------------- ------------
  บริษัท                              จำนวนพนักงาน                 
                                    (คน)                        

                                    ปี 2553        ปี 2554        ปี 2555

  1. บริษัท สามารถเทลคอม จำกัด (มหาชน) 148           105           108

  2. บริษัท สามารถคอมมิวนิเคชั่น เซอร์วิส   295           334           372
  จำกัด                                                          

  3. บริษัท สามารถคอมเทค จำกัด         303           363           391

  4. บริษัท ไทยเทรดเน็ท จำกัด           29            25            24

  5. บริษัท พอสเน็ท จำกัด               110           117           122

  6. บริษัท สมาร์เทอร์แวร์ จำกัด          63            66            85

  7. บริษัท สามารถ อินโฟเนต จำกัด       55            50            49

  8. บริษัท สามารถ เอ็ด เท็ค จำกัด       30            26            17

  9. บริษัท ไอที แอ๊บโซลุท จำกัด          -             -             16

  10. บริษัท พอร์ทัลเน็ท จำกัด            -             -             62

  รวม                               1,096         1,144         1,246
  --------------------------------- ------------- ------------- ------------

  นอกจากนั้น บริษัทและบริษัทย่อยมีค่าใช้จ่ายที่เกี่ยวข้องกับพนักงานซึ่งประกอบด้วย เงินเดือน
  โบนัส และเงินสมทบกองทุนสำรองเลี้ยงชีพ และค่าตอบแทนอื่นๆ ในช่วงระยะเวลา 3 ปีที่ผ่านมา
  โดยสามารถแบ่งตามประเภทค่าใช้จ่ายที่เกี่ยวข้องกับพนักงานได้ดังนี้

  -------------------------- -------------- -------------- ---------------
  ประเภทค่าใช้จ่าย              ค่าใช้จ่ายรวม                    
                             (ล้านบาท)                      

                             ปี 2553         ปี 2554         ปี 2555

  เงินเดือน                    356.15         381.48         388.76

  โบนัส                       28.77          36.18          49.51

  กองทุนสำรองเลี้ยงชีพ           13.78          15.26          16.33

  อื่นๆ (ค่าทำงานล่วงเวลา        12.57          12.29          9.94
  เงินช่วยเหลือพิเศษ                                           
  และค่าคอมมิชชั่น)                                            
  -------------------------- -------------- -------------- ---------------

  นโยบายการบริหารและพัฒนาบุคลากร

  เพื่อให้การบริหารและพัฒนาทรัพยากรบุคคลสามารถรองรับทิศทางในการดำเนินธุรกิจ
  เพื่อนำไปสู่ความสำเร็จได้อย่างยั่งยืน ของกลุ่มบริษัทสามารถ
  จึงได้กำหนดกลยุทธ์และนโยบายด้านทรัพยากรบุคคลที่มุ่งเน้นในด้านการเพิ่มประสิทธิภาพการบริหารและการพัฒนาทรัพยากรบุคคล
  รวมทั้งปรับปรุงพัฒนากระบวนการทำงานให้เหมาะสมกับสภาพแวดล้อมในการดำเนินธุรกิจ
  ตลอดจนการประเมินผลการปฏิบัติงานและความพร้อมด้านศักยภาพ ความสามารถของบุคลากร
  รวมทั้งการประเมินความต้องการอัตรากำลังเพื่อรองรับการขยายธุรกิจเพื่อการแข่งขัน
  และการเปลี่ยนแปลงต่างๆ ให้สอดคล้องกับการดำเนินการทางธุรกิจ ทั้งนโยบาย วิสัยทัศน์
  พันธกิจและวัฒนธรรมองค์กรรวมทั้งการทำงานร่วมกัน
  เนื่องจากบริษัทเชื่อว่าทรัพยากรมนุษย์มีค่ายิ่งต่อความสำเร็จในการเพิ่มขีดความสามารถในการแข่งขันและเป็นปัจจัยหลักที่ทำให้บริษัทขับเคลื่อนบรรลุเป้าหมายได้อย่างมั่นคงและยั่งยืน
  ในปีที่ผ่านมาจึงมีนโยบาย ดังนี้

  1) นโยบายการบริหารทรัพยากรบุคคล

เพื่อตอบสนองต่อนโยบายดังกล่าว
การบริหารทรัพยากรบุคคลจึงมุ่งเน้นที่กระบวนการบริหารทรัพยากรบุคคลในด้านต่างๆ ดังนี้

-   นโยบายการสรรหาและคัดเลือก
    เพื่อค้นหาและดึงดูดผู้สมัครที่มีความเหมาะสมให้สมัครงานหรือต้องการร่วมงานกับบริษัท
    โดยปีที่ผ่านมา ได้มีการเพิ่มช่องทางใหม่ๆ ในการค้นหาผู้สมัครเช่น
    เข้าร่วมมหกรรมรับสมัครงานตามที่ต่างๆ
    จัดกิจกกรรมรับสมัครงานตามมหาวิทยาลัยหรือบรรยาย
    เพื่อสร้างภาพลักษณ์ให้กับบริษัทตามมหาวิทยาลัยชั้นนำสำหรับผู้สมัครที่เพิ่งจบการศึกษาใหม่
    รวมทั้งร่วมมือกับโครงข่ายทางธุรกิจ บริษัทชั้นนำและสื่อประชาสัมพันธ์ต่างๆ
    เพื่อสร้างคุณค่าองค์กรและตระหนักถึงการเข้าร่วมงานกับบริษัทสำหรับผู้สมัครที่มีประสบการณ์แล้ว

-   นโยบายด้านบริหารผลการปฏิบัติงาน
    เพื่อให้พนักงานทุกคนมีเป้าหมายและวิธีการทำงานที่ถูกต้องและเหมาะสม
    ตอบโจทย์กลยุทธ์ของธุรกิจทุกสายธุรกิจ
    โดยนำเรื่องการกำหนดตัวชี้วัดผลการปฏิบัติงาน(KPIs) Corporate Competency และ
    Competency Assessmentเพื่อสร้างความมั่นใจว่าเป้าหมายทางธุรกิจจะถูกถ่ายทอด (Goal
    Cascade) ลงไปสู่การปฏิบัติงานในทุกๆ ระดับทั่วทั้งบริษัท
    ด้วยความเชื่อมโยงและสอดคล้องอย่างมีเป้าหมาย (Goal Alignment)
    รวมทั้งมีการติดตามผลอย่างใกล้ชิดเพื่อสนับสนุนในการหาวิธีพัฒนาให้เหมาะสมกับผลการปฏิบัติงานที่ได้รับ

-   นโยบายบริหารและพัฒนาทรัพยากรบุคคลด้วยเทคโนโลยีสารสนเทศ
    มีการพัฒนาระบบข้อมูลด้านทรัพยากรบุคคลให้เกิดความรวดเร็ว ถูกต้อง
    สนับสนุนข้อมูลการบริหารและพัฒนาทรัพยากรบุคคล
    เพื่อผู้บริหารระดับสูงสามารถตัดสินใจวางแผนนโยบายหรือสร้างกลยุทธ์ทางการบริหารด้านทรัพยากรบุคคลของบริษัท
    ด้วยระบบและข้อมูลเทคโนโลยีสารสนเทศ เช่น ให้บริการข้อมูลพนักงานและผู้บริหาร
    การฝึกอบรม ค่ารักษาพยาบาล การลาผ่านระบบอิเล็กทรอนิกส์ เป็นต้น มีระบบประเมินผล
    (Performance Management Online) และประเมินขีดความสามารถ (Competency
    Assessment) เพื่อสนับสนุนระบบการบริหารผลการปฏิบัติงานให้มีประสิทธิภาพยิ่งขึ้น

-   นโยบายสวัสดิการและผลตอบแทน นโยบายการกำหนดผลตอบแทนและสวัสดิการ
    โดยการคำนึงถึงหลักการจูงใจพนักงานให้พนักงานปฏิบัติงานเต็มความสามารถ
    มีความเป็นธรรมและมีระบบแบบแผนการปฏิบัติที่เป็นมาตรฐานเดียวกัน
    มีการประเมินและวิเคราะห์ค่างานให้มีความเป็นปัจจุบันเหมาะสมกับระดับหน้าที่ความรับผิดชอบ
    สอดคล้องกับการดำเนินธุรกิจ
    และอยู่ในระดับที่สามารถแข่งขันได้หรือเท่าเทียมกับอัตราค่าจ้างค่าตอบแทนของบริษัทชั้นนำอื่นๆ
    โดยปีนี้ได้เตรียมความพร้อมในการปฏิบัติ ตามข้อกำหนดทางกฎหมาย
    รวมถึงการเตรียมความพร้อมในการเข้าสู่ประชาคมเศรษฐกิจอาเซียน (AEC)

-   นโยบายสร้างความสัมพันธ์และผูกพันภายในองค์กร ระหว่าง พนักงาน ผู้บริหาร และบริษัท
    สร้างความผูกพันในทุกระดับภายในองค์กร ส่งเสริมการทำงานเป็นทีม (Synergy)
    โดยสร้างค่านิยมและวัฒนธรรมองค์กรให้พนักงานเกิดความร่วมมือ
    การประสานงานและการทำงานร่วมกันเป็นอย่างดี ในปีที่ผ่านมาได้จัดทำกิจกรรมสันทนาการ
    เช่น จัดแข่งขันกีฬา กิจกรรมเพื่อส่งเสริมการทำงานเป็นทีม (Build to Build)
    ในทุกระดับขององค์กร กิจกรรมเพื่อฟื้นฟูจิตใจและเยียวยาผู้ประสบอุทกภัย
    (กิจกรรมเพิ่มพลังใจสู่ความสำเร็จ) ชมรมทำความดี (D-Club) ฯลฯ

2)  นโยบายการพัฒนาทรัพยากรบุคคล

  เพื่อให้ผู้บริหารและพนักงานทุกคนมีการพัฒนาและเรียนรู้อย่างต่อเนื่อง มีความเป็นเลิศ
  ด้านความรู้ความสามารถและมีศักยภาพสูง
  ในการสร้างผลตอบแทนทางธุรกิจในระยะยาวอย่างยั่งยืน จึงมุ่งเน้นนโยบายหลักๆ ดังนี้

-   นโยบายวางแผนพัฒนาอาชีพ
    เป็นการวางแผนพัฒนาอาชีพเป็นรายบุคคลทั้งในระดับบริหารและปฏิบัติการ
    เพื่อให้พนักงานรับทราบเส้นทางความก้าวหน้าในอาชีพของตนเอง
    โดยมีการประเมินขีดความสามารถของพนักงานเพื่อเปรียบเทียบขีดความสามารถที่พนักงานมีกับขีดความสามารถที่บริษัทคาดหวัง
    โดยมุ่งเน้นเรื่องความสามารถหลักที่ทุกคนต้องมี (Generic Competency)
    ความสามารถด้านการบริหาร (Managerial Competency)
    และความรู้ความชำนาญในสาขาวิชาชีพ (Functional Competency)
    เพื่อนำไปวิเคราะห์วางแผนและดำเนินการพัฒนาขีดความสามารถของพนักงานเป็นรายบุคคล
    ด้วยรูปแบบการพัฒนาที่หลากหลายแนวทางให้แก่พนักงานทุกระดับ

-   นโยบายพัฒนาศักยภาพของพนักงาน
    โดยผู้บริหารและพนักงานทุกคนจะได้รับการพัฒนาอย่างเต็มศักยภาพตามทิศทางที่บริษัทวางไว้เพื่อเพิ่มพูนความรู้
    ความสามารถทักษะ และประสบการณ์ที่จำเป็นในการปฏิบัติงาน รวมถึงทัศนคติของพนักงาน
    มีการจัดเตรียมให้กับผู้บริหารหรือพนักงานมีความพร้อมกับตำแหน่งที่สูงขึ้นหรือเพิ่มขีดความสามารถในการทำงาน
    ซึ่งการเรียนรู้และพัฒนานั้นมีทั้งจัดอบรมภายในและภายนอกองค์กร
    รวมไปถึงเครื่องมือในการพัฒนาอื่นๆ เช่น การเรียนรู้จากผู้มีประสบการณ์ (Coaching)
    การเรียนรู้จากการทำงาน (On the Job Training) การเรียนรู้จากการแลกเปลี่ยน
    (Knowledge Management) ฯลฯ

-   นโยบายรักษาผู้มีศักยภาพสูงในองค์กร
    มีจัดทำหลักสูตรหรือเครื่องมือในการพัฒนาพิเศษและเตรียมวางแผนความก้าวหน้าในอาชีพ เช่น
    การหมุนเวียนงาน (Job Rotation) การมอบหมายงานพิเศษ (Job Assignment) และ
    Talent Monitor ฯลฯ เพื่อรองรับความเติบโตแบบก้าวกระโดด
    โดยเฉพาะพนักงานที่มีผลการปฏิบัติงานดี (High Performance) และมีศักยภาพสูง (High
    Potential) ให้ดึงความรู้ ความสามารถ
    และศักยภาพที่มีอยู่มาใช้ในการปฏิบัติงานได้อย่างเต็มที่
    รวมถึงมีความรู้สึกผูกพันพร้อมที่จะอุทิศตนในการทำงานเพื่อตอบสนองต่อเป้าหมายขององค์กร

-   นโยบายพัฒนาผู้บริหาร บริษัทได้ดำเนินการพัฒนาผู้บริหารโดยจัดหลักสูตรการบริหารระดับสูง
    เพื่อให้ระดับผู้บริหารได้พัฒนาทักษะความเป็นผู้นำ ควบคู่ไปกับการเพิ่มองค์ความรู้ใหม่ๆ
    ในการเสริมสร้างความเชี่ยวชาญในการบริหารจัดการให้มีประสิทธิภาพมากยิ่งขึ้น
    อีกทั้งเป็นการเตรียมความพร้อมสำหรับการปรับระดับตำแหน่งต่างๆ
    ให้สอดคล้องกับความก้าวหน้าและส่งเสริมธุรกิจทุกสายธุรกิจของบริษัทให้สามารถแข่งขันและพร้อมก้าวสู่ความเป็นผู้นำในกลุ่มธุรกิจที่ดำเนินได้ทั้งในปัจจุบันและอนาคต
    ซึ่งได้ออกแบบหลักสูตรการพัฒนาโดยเฉพาะสำหรับผู้บริหารของบริษัท อาทิ Executive
    Development Program, Young Executive Development Program, Modern
    Manager ฯลฯ

 สรุปการอบรมให้กับผู้บริหารและพนักงานในปี 2555

+-------------------------------------+---------------+---------------+
| การจัดอบรม                           | จำนวนครั้ง      | จำนวน         |
|                                     |               | ผู้เข้ารับการอบรม |
+-------------------------------------+---------------+---------------+
| การอบรมภายในบริษัท (In-House          | 33            | 212           |
| Training)                           |               |               |
|                                     | 59            | 657           |
|   - ผู้บริหาร                          |               |               |
|                                     |               |               |
|   - พนักงาน                          |               |               |
+-------------------------------------+---------------+---------------+
| รวม                                 | 92            | 869           |
+-------------------------------------+---------------+---------------+
| การอบรมจัดโดยสถาบันอบรมต่างๆ           | 15            | 9             |
|                                     |               |               |
| -   บมจ.สามารถเทลคอม                | 17            | 17            |
|                                     |               |               |
|   - ผู้บริหาร                          | 66            | 171           |
|                                     |               |               |
|   - พนักงาน                          | 101           | 619           |
|                                     |               |               |
| -   บริษัทย่อย                         |               |               |
|                                     |               |               |
|   - ผู้บริหาร                          |               |               |
|                                     |               |               |
|   - พนักงาน                          |               |               |
+-------------------------------------+---------------+---------------+
| รวม                                 | 199           | 816           |
+-------------------------------------+---------------+---------------+

  ค่าใช้จ่ายการอบรมให้กับผู้บริหารและพนักงานในปี 2555

  สำหรับการอบรมภายใน ภายนอก และต่างประเทศ โดยรวมของบริษัท สามารถเทลคอม จำกัด
  (มหาชน) และบริษัทในเครือ รวมทั้งสิ้น 2,688,614.19 บาท
  โดยมีตัวอย่างหลักสูตรการอบรมภายใน ภายนอก และต่างประเทศ ประจำปี 2555 ดังนี้

+--------------------------+-------------------------------------------+
| -   การ                  | -   ความรู้เบื้องต้นของระบบ Cisco Networking   |
| สร้างทีมงานบริการสู่ความสำเร็จ |                                           |
|                          | -   การทำงานอย่างมีประสิทธิภาพภายใต้ภาวะกดดัน   |
| -                        |                                           |
| ทักษะที่จำเป็นต่อผู้จัดการสมัยใหม่ | -                                         |
|                          |   ปัจจัยที่ก่อให้เกิดการประสบความสำเร็จในการทำงาน |
| -   กลยุทธ์การเจรจาต่อรอง   |                                           |
|                          | -   การพัฒนาความคิดในเชิงบวก และสร้างสรรค์     |
| -   การคิดเชิงกลยุทธ์        |                                           |
|                          | -   เทคนิค                                 |
| -                        | การสื่อสารและโน้มน้าวให้พนักงานทำงานอย่างมีความสุข |
|  การสร้างทีมงานประสิทธิภาพสูง |                                           |
|                          | -                                         |
| -   การทำงานผ่านระบบ SAP  |    ความรู้เบื้องต้นในสถาปัตยกรรมเครื่องข่ายของระบบ |
|                          |     Cisco Networking                      |
| -   การ                  |                                           |
| ปรับปรุงการทำงานอย่างต่อเนื่อง | -   การนำมาตรฐาน CMMI                     |
|                          |     มาประยุกต์ใช้ในการปฏิบัติงาน                |
| -                        |                                           |
|  เทคโนโลยีการสื่อสารในอนาคต |                                           |
|                          |                                           |
| -   การแก้ไขปัญหา          |                                           |
|     และการตัดสินใจ         |                                           |
+--------------------------+-------------------------------------------+